text:
每年嘅 1,2 月都係考 Mock Exam 嘅季節,市面上有林林總總嘅機構搞唔同嘅模擬試,到底模擬考試係咪真係有用?要考 Mock嘅,又應該報邊間機構嘅 Mock 呢?呢篇文將會一次過解答晒你對 HKDSE Mock Test 嘅所有問題!
凡事及早準備就更加容易成功!咁究竟點解要考 Mock 呢?同學校平時考試有乜唔同呢?等 AfterSchool
話你知啦!
考試你就由細考到大,但係 DSE 嘅規模,有咁多人係埋一齊考試,你又慣唔慣呢?Mock Exam 嘅其中一個重點就係跟足 DSE 嘅格式,等你可以喺 DSE 前感受下文憑試嘅氣氛,感受下比人擾敵嘅心情,為你到時上「戰場」做好準備!
同你屋企自己操卷唔同,考 Mock Exam 嗰陣個考官叫你 “Pens down!” 你就真係要即刻停筆.而且,喺真實嘅考試環境下,你絕對會比平時緊張十倍,所以模擬試亦係一個好好訓練你喺唔同環境下都要保持水準嘅大好機會!
最正嘅係,一般考完模擬試後,老師 / 導師除咗話你知攞幾分,咩 grade 之外,更加為你提供詳細嘅評分或評語,等你可以更深入去了解自己嘅問題,從而喺 DSE 前作出針對性嘅改善.
DSE Mock Exam 講明係模擬試,所以會將文憑試所有嘅程序都模擬一次,試過一次之後就可以確保你應考 DSE 嗰陣,唔會因為唔習慣文憑試考場規矩而狼狽不堪!DSE 同學校考試唔同,規則都要講 5 - 10 分鐘先完,聽漏咗條分分鐘會被扣分㗎!
雖然學校都會根據你嘅校內成績去預測你嘅 DSE 分數,但係喺中學生涯入面,學校嘅測驗同考試一般都係 By Topic 咁考你.唔通你真係要等到 DSE 先嘗試第一次試考 DSE 咩!
所以 AfterSchool
強烈建議同學們,無論係學校嘅 Mock ,抑或係街外嘅 Mock 都要認真看待!無論貴定平都好,對你嚟講都係一個好重要嘅「經驗」!有「經驗」分分鐘可以將你由死亡幽谷拉上 5** 天堂!
DSE 前有咁多 Mock Exam!到底邊個模擬試先真正適合我?
一個好嘅模擬文憑試(DSE Mock Exam)最重要嘅就係可以比你感受到 DSE 氣氛,減少你怯場機會之餘;考試嘅題目,預測嘅分數,所有嘅部分都要貼近文憑試!唯有像真,你又認真看待嘅時候,先可以發揮到 Mock Exam 嘅最大功用!
通常同學會遇到嘅 Mock Exam 有三種:
1. 學友社 Mock Exam
2. 大型補習社 Mock Exam
3. 學校 Mock Exam
學友社 Mock Test 一直都係學校同學生嘅心頭好,但係學友社模擬考試又有啲咩優點同缺點呢?
1. 價錢便宜
學友社嘅 Mock 價錢非常親民,同收緊 $800 幾一科嘅大型補習社相比,學友社嘅 Mock 只係收緊 $150,差唔多係四分之一嘅價錢!
2. 可以模擬
DSE 氣氛
學友社嘅考場選址都係喺學校禮堂,剛好就係 DSE 嘅考場選址!因此參加學友社嘅模擬試可以感受到 DSE 考場去嘅氣氛,同時都可以感受到去陌生考場嘅緊張感!仲可能會面臨睇唔到鐘,考場冇鐘,冷氣太凍,身邊考生擾敵嘅情況.
1. 試題難易度欠奉
學友社嘅 Mock Exam 經常都被評偏容易,所以難以考測學生真實成績;雖然佢有齊中文,英文 English,數學 Maths,通識 LS 4 科主科,但係好多同學都話學友社嘅 Predicted Grade 同自己真實嘅成績好唔同,或者同學校嘅預測成績有好大嘅差異.不過如果淨係想感受 DSE 考場氣氛,學友社嘅 Mock Test 真係一個唔錯嘅選擇.
2. 試卷解說安排
學友社嘅 Mock 試卷解說大多都係網上 online 進行,佢地會將片段 Post 上自己嘅 YouTube Channel,但係片段比較少介紹負責解說嘅導師係邊個,而且同學需要自行上網尋找解說嘅片段;唔少學生因為惰性,或者因為唔知道片段已經上載而白白錯失檢視自己錯誤嘅機會.
1. 可以模擬 DSE 氣氛
大型補習社(e.g. 遵理 Beacon, 英皇,現代)嘅 Mock Exam 選址地點大多為會議展覽中心,雖然場地比正式規模嘅 DSE 考場大上幾倍,但係同其他唔認識嘅同學一齊考試,同學都需要面對好多唔同突發嘅狀況,擾敵嘅強度都係不容忽視.
如果可以戰勝喺大型補習社考場嘅學生擾敵嘅伎倆,相信你喺真正嘅 DSE 戰場上,至少心理戰都唔會輸!
2. 試卷難度較高,預測分數較準
大型補習社模擬試(例如 遵理 Mock Exam)嘅優點就係試卷難度比較高,同學可以清楚知道自己嘅弱項並加以操練;而且因為考該試卷嘅人數比較多,因此喺咁多嘅模擬試當中 ,預測嘅分數或者話排名可以較為反映出 DSE 嘅真實狀況.
1. 價錢非常昂貴
單單係一科嘅價錢,已經可以夠你食幾次放題嘅程度.但係唔少嘅中學生基於「人考我唔考就會顯得遜色」嘅心理,人報我就報!甚至有學生由中四就開始參加模擬試!同學喺考模擬試之前記得要先思考究竟「點解」自己要去考,同需要考嘅必要啊!
2. 改卷速度
多人考係大型補習社嘅優點;但同樣地都係佢地嘅缺點:因為多人考嘅關係,所以屢次出現試卷改唔切,甚至喺臨考DSE先派發翻比考生,考生根本冇時間可以溫習.如果成績不佳又唔夠時間準備嘅話,會嚴重影響考生應考 DSE 嘅心情.
每一間學校都會有 Mock Exam,小編甚至聽過有學校有 Pre-Mock 添!咁辛苦咁整個 Mock Exam 出嚟,都係想你可以習慣文憑試嘅出題模式,喺 DSE 打勝仗再翻嚟!
1. 免費
學校嘅 Mock 係學校免費提供比你嘅,所以價錢係「免費」!呢個係學校 Mock 最大嘅優點之一!
2. 詳細解說
學校嘅老師會叫你哋翻嚟上堂,萬一講唔曬份卷都可以補課,一定會比出面嘅補習社花更多嘅時間喺試卷解說上面;而且你唔識嘅話仲可以喺教員室搵翻老師問到識為止!
有啲老師甚至會將自己嘅 WhatsApp 比同學,務求可以成為同學喺 DSE 考場上嘅最強後盾!
1. 難以模擬 DSE 氣氛
就算有 DSE 嘅規模,學校作為考場背景都好,呢個禮堂你都對咗六年,對呢個環境最熟悉不過,所以根本無法模擬唔習慣陌生環境嘅情況.
再者,你身邊嘅同學最少都對咗三年幾,所以你唔會有任何緊張感.
2. 試題像真度
除非出題嘅老師曾經擔任 DSE 出卷員,如果唔係學校嘅模擬試大多都係維持係學校校內同學成績嘅水準;而學生呢六年入面其實一直做緊學校出嘅試題,所以已經習慣試題嘅模式,試題嘅簡易度.
因此,比起話似 DSE Mock,對大部分學生而言其實呢個只係學校嘅普通考試...
3. 質素取決於老師嘅資歷同用心程度
畢竟唔同學校,唔同科都會有唔同嘅老師,而老師嘅用心程度同資歷都會大有不同,所以呢個真係睇你好唔好彩.
AfterSchool
都有!你唯一需要嘅 DSE 模擬文憑試!AfterSchool 今年提供 CP 值極高嘅 Mock Exam 畀大家!
1. DSE 級別試卷
出卷導師都曾多次參加 DSE,非常熟悉考評局出題套路,試題經過反覆研究設計,絕對可以體驗到接近 DSE 級別嘅 Mock Exam! 導師喺解卷攻略班更會為你拆解刁鑽試題,常犯錯誤,避開大部份考生中過嘅陷阱 !
2. 價錢合理
AfterSchool 平均每科嘅考試費,連埋早鳥優惠,竟然比大型補習社平$200 - $400!即係你報夠 2 科就已經可以幫你慳返成 $250!價錢合理,導師嘅水準更不遜色於大型補習社!
3. 承諾改卷速度
AfterSchool 明白大家想要及早收到試卷答案,因此承諾平均 6 個星期就可以發還試卷畀大家,等你可以及早溫習!佢哋承諾所有嘅試卷都會用心批改,確保試卷評核質素同同學可以從導師個人化嘅評語中得到改善,真正提升你嘅 DSE 應試能力!
4. 無限支援
解卷攻略班可以喺 DSE 前無限次網上重溫,等你可以按照自己需要,進度作最後衝刺.同學有咩唔明,更加可以隨時隨地 WhatsApp 問翻導師!
1. 勁少名額
為咗保持上面嘅優勢,AfterSchool 嘅 Mock Exam 平均每科只可以收~100名考生.所以相比起其他嘅 Mock Exam,AfterSchool 嘅 Mock Exam 名額真係十分之有限,想報名搶位要趁早!
大家考模擬試都係想達成三個願望,AfterSchool 今次就一次過達成你所有嘅願望
其實簡單嚟講,無論係學校嘅 Mock Exam 或者係坊間其他機構嘅模擬試,不論準確度有幾高,同學都應該全力以赴!撇除學校嘅模擬式外,其他三種機構嘅模擬試,係分別適合以下呢三類考生嘅:
考生A:我單純想感受下文憑試氣氛,份卷高唔高質無咩所謂
呢類同學可以揀學友社模擬考試,雖然參考過往同學嘅說法,試卷難度同 DSE 嘅相似程度就真係有所保留,但因為係價錢上真係比大型補習社平 70 - 80%,所以價錢方面真係贏幾條街.
考生B:我想同多啲人一齊考,派唔切卷同價錢對我都唔係問題!
大型補習社(例如遵理模擬試)就絕對啱晒呢種同學!雖然價錢最貴(主科約$8XX一科),而且有時改卷又改唔切,搞到 DSE 前先啱啱好收到份卷,完全唔夠時間去睇翻自己有咩問題.
但論學生人數嘅話佢的而且確係全港最多,所以如果你單純想追求果種「千人同場」嘅震撼的話,大型補習社嘅 Mock Exam 的確啱你嘅~
考生C:我想考 Mock 之餘,又可以真正喺 DSE 前提升我嘅應試能力
咁 AfterSchool 嘅模擬試就絕對啱晒你!除咗內容認真之外,價錢亦比大型補習社平唔少!
最緊要嘅係,每份卷都會由導師星級教學團隊親自批改,絕不假手於人,而且導師仲會為每個考生提供個人化嘅建議,等你喺 DSE 前仲可以作最後衝刺!
最最最緊要嘅係,所有導師都承諾喺 6 星期入面改完兼派翻返你,等你有充足嘅時間去進行反思,調整,進步.
睇咗咁耐,相信大家都明白 Mock Exam 到底有重要!
唔係因為人考你就考,而係因為你知道自己真係需要所以先去考!
大家 DSE 加油!
AfterSchool
AfterSchool 是一個針對DSE而設的網上補習平台,課程涵蓋多個 DSE 科目,讓同學足不出戶就可以享有優質教學.註冊用戶人達 50,000 人,當中超過四分之一學生為應屆文憑試考生,是全港最大型網上補習平台.


c: text/html

text:
穿越時空,冒充平行世界嘅另一個自己,再去呃佢條女上床: (6)
「汪汪!汪!」
隻狗好大隻,個樣好惡,追住Mike猛咁吠,驚到佢走夾唔抖.
與此同時,間屋嘅男主人,亦即係嗰個生得好似Mike嘅男人,著返條褲,行出房門「捉賊」.
Mike跑落樓想揾門口走佬,過程中卻唔小心叉錯腳碌落樓梯,手手腳腳撞到好痛.
痛感極之強烈,令佢意識到呢一刻,原來並唔係發夢!
不過係咪發夢都好,家下都顧唔到咁多,最緊要走人先,陣間俾人捉到就大獲.
佢拿拿臨起返身,到處搜索出口,期間一直聽到身後有狗吠聲,仲有一把同自己十分相似嘅男人聲.
好在間屋夠大,有地方可以周圍走,周圍匿,跟住全屋嘅燈突然開著曬.
咁啱呢個時候Mike揾到後門離開,一行出去就係後花園.
佢誓估唔到間屋大到連後花園都有.
「砰!」
下一秒,令佢更估唔到嘅係,間屋嘅男主人居然一邊追出嚟,一邊向佢開槍.
好彩射歪左,否則條命肯定凍過水.
呢下槍聲嚇到Mike無鞋挽屐走,唔理三七廿一跳過圍欄,搏曬老命狂奔.
佢一路係咁跑,全速跑左大約五分鐘,回頭見到無人追嚟,先至慢慢停低.
啱啱真係好險,走遲一步隨時都俾人射瓜.
佢抖順條氣,個心慢慢開始定落黎,點不知忽然又有人嗌佢個名.
「Hey Mike!」
四個踩住滑板嘅街童,路過向佢揮手打招呼.
除左嚇一跳,佢都覺得好奇怪,明明唔識佢地,點解對方會知自己個名?
然而佢無深究太多,因為依家其實都好夜,佢好鬼眼訓,淨係好想返屋企訓教.
於是佢就揾下附近,有無交通工具搭到返屋企.
而四周圍嘅環境俾佢嘅感覺,一啲都唔似香港.
原因之一係啲建築物起得好矮,街道兩旁係一棟棟獨立屋,絕大部分都係得兩三層高,兼有獨立車庫同前院後院.
二嚟就係泊喺街邊嘅私家車,全都唔係掛香港車牌,搞到Mike有啲懷疑自己係咪出左國.
行左一段路,佢依然搵唔到巴士站,連的士都唔見有,而且啲商鋪全部閂曬門,想問個路都唔得. 後尾佢行行下,盲盅盅嚟到一塊空曠嘅草地.
草地有路燈照明,喺中央位置放置左一塊石碑.
Mike行近一睇,發現塊石碑竟然係宋皇臺石?!
第一眼佢以為自己眼花,再睇多兩眼,塊石上面真係從右至左,寫住「宋皇臺」三個字.
佢喺土瓜灣住左咁多年,成日會經過宋皇臺公園,所以一定唔會認錯,呢塊一定係宋皇臺石!
喺石碑旁邊亦都立左塊牌,中英對照介紹舊石嘅歷史資料.
一下子,佢嘅思緒變得混亂…
呢度明明只係一塊草地,望嚟望去都唔似宋皇臺公園,呢附近更加唔似土瓜灣,咁呢舊石有乜理由會喺度出現?
奇怪…真係好奇怪…

robotstxt: allowed

filter: keep


text:
在職媽媽 冬日水潤三大要訣 @parent婷
Joy to the World~~ 聖誕節話咁快就到,parent婷一向重視節日慶祝,已經安排咗對寶貝仔女聖誕行程,同時返工又好似上戰場一樣咁趕年尾埋數,真係小啲眼力都唔得.想好似我Parent婷咁時時刻刻都咁sharp醒,秘訣就係呢度!
秘訣1: 肌膚飲飽水
冬天咁乾燥,唔夠水潤成個人即刻暗啞無神!聖誕就梗係唔可以面色灰黃啦!想做一個肌膚潤澤嘅靚媽,一定要幫皮膚補充足夠水份!對仔女入睡後,偷少少時間敷個Mask,最重要係揀啲有去角質功效嘅保濕面膜,咁塊面就又滑又水潤啦!
秘訣2: 身體補充足夠水份
每日要飲8杯水,由細就聽阿媽講到大啦!幫身體補水,就梗係補得Smart啦!用唔同食材和唔同功效嘅「水」補充養份,先係更聰明飲水方法.好似紅棗桂圓杞子焗水,花旗參麥冬,焗無花果等都係常備嘅「救命水」!
秘訣3: 眼睛持續補濕
皮膚同身體要補充水份,我哋靈魂之窗又梗係要時刻保持水潤明亮啦!作為一個大近視媽媽,一早起身就梗係要戴返副Con,開始我忙碌嘅一天.由叫醒兩個寶貝,到放工返屋企,十幾個鐘Con不離眼,都無乾眼問題,就係因為parent婷有「補水神器」DAILIES TOTAL 1 Water Lenses! DAILIES TOTAL 1 Water Lenses佢嘅超水潤鏡片表面含水量接近100%,就算戴足16小時仍然柔滑如一,舒服到好似無戴一樣;仲有高達6倍嘅透氧度,夠晒舒服透氣,仲係每日即棄隱形眼鏡之冠.最欣賞係鏡片喺有需要嘅時候釋出天然淚水成份,有助修補脂質層從而穩固淚膜,對眼就梗係可以keep住明亮水潤明亮!所以parent婷早已推介埋身邊啲潮媽,同事轉用~
以後返屋企幫仔女睇完功課,溫完書,再開電腦搏殺,點睇都咁sharp醒啦!即click預約5天試戴體驗啦!


text:
民主黨(白鴿黨)內訌爆不停,終於爆發退黨潮.同屬新界東支部的五名區議員,聯同早前捲入「雙牌頭」風波嘅將軍澳民生關注組主席柯耀林同埋社區主任等五十九人,尋日宣布退出白鴿黨.其中柯耀林,沙田區議員丁仕元,大埔區議員區鎮樺,北區區議員劉其烽等人嘅聯合聲明中,狠批該黨嘅立法會議員林卓廷人格卑劣,態度專橫,毫無政治道德可言.
今次退黨潮牽涉五十九人,當中有十九人係區議員同社區主任,其中只有東區社區主任谷傑斐係屬港島支部,其餘都係屬於新界東支部.區鎮樺透露,另外仲有十幾人亦計劃退黨,但唔會依家退黨.同樣決定退黨,剛卸任黨副主席嘅沙田區議員李永成,區議員吳錦雄同沙田社區主任張宇添就另外發聲明,指近月該黨新東支部出現嚴重分歧,所以決定退黨,希望可以投放更多時間服務市民.
柯耀林等人喺記者會中力數林卓廷多宗罪,提及白鴿黨同將軍澳民生關注組喺將軍澳區撞區事件,指林派出分屬友好嘅莊榮輝空降都善選區,同時亦將自己嘅助理放入協調名單上,批評林製造人為撞區.佢透露除都善選區,仲有另外兩區受影響.柯仲話各區嘅關注組都係由地區人士成立,有部分白鴿黨黨員都參與其中,佢質疑當中係咪都牽涉雙重會籍問題.
早前新東支部選舉出現疑似派系鬥爭事件,區鎮樺喺記者會上就批評,支部一共有九個職位,佢哋只派出四人競逐,而林卓廷一方就派出九人,批評林有意壟斷支部嘅話語權.另外佢亦批評林喺支部選舉中曾經挪用會員資料,私下聯絡會員.而喺北區區議會方面,區議員劉其烽直言同林嘅理念,做事風格截然不同,批評佢喺區內投放時間唔多,仲狠批林「只談私家倫理,漠視程序公義」.
喺記者會後,林卓廷發聲明批評指控嚴重失實,仲話「雙牌頭」事件係根據黨內機制共同決策,唔係個人決定.該黨前主席劉慧卿更鬧爆退黨人士有計劃人格謀殺林卓廷,仲呼籲佢哋停止抹黑.現任黨主席胡志偉嘅聲明就較為平和,話會尊重佢哋嘅決定,又指黨內有機制公平解決黨內矛盾,可惜未能化解當中嘅不滿.
今次退黨事件搞到滿城風雨,退黨潮仲可能陸續有嚟,唔知白鴿黨點收科?


text:
父親節送咩畀爸爸好?
-
chuisum last edited by
今年父親節想請佢食餐飯同買份禮物,送咩實用禮物比爸爸係咪都鐘意?
有冇好提議?夏天就快到,我爸勁貪靚,諗緊送副 RAYBAN 定 Aesop套裝好
-
venus290 last edited by
覺得爸爸應該適合咩款? 配咩色鏡片好
-
rex1234 last edited by
經典款實會鍾意!姐係飛機師個款呀!
-
shekchiho last edited by
想再貼心D ,記得買漸進鏡R! 去行山同揸車Fit 好啱用
-
chuisum last edited by
我應該會係父親節前一星期懶係普通咁約佢去希慎食個飯, 然後靜靜雞帶佢去試眼鏡就再係背後課金
-
yuyu122 last edited by
樓主係定係女, 仔唔會咁氹老豆
-
路過 last edited by
@yuyu122 said in 父親節送咩畀爸爸好?:
樓主係定係女, 仔唔會咁氹老豆
純粹借頭借路賣廣告之馬,係男係女一早踢咗入老人阮啦.再唔係貼個郵票係老豆個額頭寄咗佢去孟加拉啦
-
siufungva last edited by
配套唔好咩 ? LOL 想氹下老人家麻,同埋我係希慎買除左賺信用卡積分之外仲可以換埋 60 蚊COUPON 呀,用恒生卡夠 2000 蚊就可以換
-
60蚊 last edited by
@siufungva said in 父親節送咩畀爸爸好?:
配套唔好咩 ? LOL 想氹下老人家麻,同埋我係希慎買除左賺信用卡積分之外仲可以換埋 60 蚊COUPON 呀,用恒生卡夠 2000 蚊就可以換
W為咗60蚊老豆都出埋,值得比個like啦


text:
唔係掛?呢球靚波邊有得救呀?唔知有無講中大家嘅心聲,但其實遠射就好似單刀一樣,係唔係一定無得救?門將技巧上或者判斷上如果做得更好,唔係話一定救到但絕對有能力將射門難度或者撲救機會提升.歐國盃賽事由荷蘭對住烏克蘭嘅比賽入面,烏克蘭將比數追近少少成為 2:1 嘅一球遠射就係其中一個例子.
當時烏克蘭嘅耶莫蘭高同隊友做個撞牆,由右路 Cut 返入中間左腳準備遠射.而荷蘭門將史迪基倫堡本身大概企喺離門2碼倒,當耶莫蘭高 Cut 返埋中間一下,史迪基倫堡移步對返中間,本身都非常正路.不過當耶莫蘭高準備射門一刻,史迪基倫堡稍為被耶莫蘭高個勢吸引咗企出一步,估計佢嘗試企出一步想封多少少位. 耶莫蘭高最後選擇 Chok 一個內彎波,而史迪基倫堡唔單止本身已經企出咗一步,再加上向外嘅 Power Step,令佢差唔多企到離門成4至5碼,個波嘅內彎就剛剛好彎過咗史迪基倫堡,最後入網.
其實有唔少守門員教練都會好著重提醒門將要去主動「攻擊」個波,Power Step 要向斜前踏出,除咗可以進一步收窄射門角度之外,亦可以防止撞埋門柱受傷嘅機會,如果有需要撲出個波亦都可以憑呢個向前嘅力增加反作用力撲得更遠.但係唔係所有情況都適用呢?例如好似呢球咁,史迪基倫堡跳前一步之後再加斜前踏出 Power Step,其實變相令佢唔能夠喺佢個波飛行路線上遇到個波,反而令佢飛撲之後去到一個離個波最遠嘅位置.
如果呢球史迪基倫堡橫移之後,同個波保持足夠距離,盡量唔好離門線太遠嘅話,我相信佢係有能力可以救到呢球.睇返呢球最終過白界嘅位置,其實唔算非常貼柱,假設史迪基倫堡可以企返大概離門2碼倒,除咗可以等個波內彎翻入黎嘅時候先撲個波之外,仲可以憑住呢2至3碼嘅距離增加反應時間再移多一兩步從而到達適合嘅起跳位置.
你可能話,如果耶莫蘭高唔係射內彎波,選擇硬射咁又點呀?我認為即使如果最後耶莫蘭高真係選擇怒 ban 遠柱,由於史迪基倫堡同個波仲有咁遠距離,之前已經講過其實呢個距離企出幾步所封窄嘅角度絕對唔多,相反只會令自己損失反應時間做撲救.
當然,呢球射門實在係精彩,我認為包括我自己在內都唔會同唔應該有人去怪責史迪基倫堡,不過我又相信大家都一定有見過其他門將有成功救過類似嘅遠射.
除咗遠射唔一定無得救之外,今次係想帶出另一點就係其實一個波救到救唔到,唔一定淨係同手法同彈跳力有關,往往喺未起跳之前個結果其實可能已經因為門將嘅企位而大概心中有數.而去到職業級嘅水平,呢啲睇落微不足道嘅分別,就往往足以成為能力上嘅分野.


text:
[靈異] [愛情] [我同條女敦倫外傳]我屋企養左隻女鬼...: 凶宅
「周雪盈,係咪你...?」
我問完佢仲未回答就好快咁飄走左,亦冇講任何野
.
.
.
「啊!!」
我成個人係張床彈起身,冒晒汗,原來係一場惡夢,依家已經係朝早,我成個人都不能平復,當我發完呢個夢就好似經歷左幾日時間,真係好恐怖.
不過我諗諗下覺得唔係... 如果係一場夢又點會連續兩晚都夢見同一隻女鬼,一定冇咁簡單,如果我唔係嗰一陣風,可能我就已經死左係個夢入面...
而且佢仲要係阿盈,係死左嘅阿盈... 點解佢會係我個夢度出現,仲要搞我,同埋我以前亦都冇...
咦,點解我會記唔起以前對佢做過啲乜,淨係記得我地兩個都係邊緣人,其他詳細嘅野竟然唔記得晒,我記性冇咁差掛,記得以前我背書好勁.
我再諗諗,發覺自從拎左個公仔出黎就開始怪事多多,係拎個公仔出黎之前都過得好好,
我之前有略略聽過話啲公仔係可以俾啲亡魂依附,唔通隻公仔就係俾野依附左...? 如果係咁我間屋咪即係凶宅...? 冇可能嘅,如果係凶宅房署一早同我地講左啦,一定唔會係凶宅... 我只可以咁樣諗去安慰自己.
但當我起身開門再走近個櫃望住個公仔嘅時候,個公仔竟然打側斜住咁泊住左係個櫃邊,明明都冇野郁佢加上有塊玻璃櫃門閂住點解佢會識打側左?
因為係玻璃櫃門嘅關係,我可以好清楚咁望到入面,呢刻嘅我再望住個公仔唔知點解會有種恐怖嘅感覺,就好似鬼片入面嗰啲恐怖臘像,硬係覺得佢會識自己郁,好不安.
就係我滿腦子都充滿疑惑嘅時候,我開電腦check左check呢間屋嘅資料,我唔check都由是可,一check就見到好多關於呢間屋呢棟樓嘅自殺新聞,
「觀塘17歲壓力女燒炭亡 母揭發報警」
「觀塘XX邨17歲女燒炭自殺,母回家發現已返魂乏術」
「觀塘XX邨17歲女留遺書客廳燒炭亡 母揭發」
仲有好多自殺嘅新聞,我逐個禁入去詳細咁睇,發現入面仲有講到個女仔姓周,歲數一樣,重點係我呢層我呢個單位,死因係係學校俾人欺凌同侮辱最終壓力太大受唔住燒炭自殺,
依家先知呢間屋係凶宅,個房署職員瞞住我地唔講,咁仆街嘅,莫非呢個單位就係阿盈燒炭自殺嘅單位...?
都冇得話唔係,有咁多新聞報導過,我又係夢入面見到阿盈,都真係幾肯定阿盈就係死左係度,係鐵一般嘅事實...
不過我睇左啲新聞之後,我都記起少少野,記得以前阿盈的確成人俾人蝦,我地兩個都係好好蝦嘅對象,但估唔到阿盈會因為受唔到而自殺,睇黎阿盈嗰陣真係好辛苦,
但諗返轉頭我同阿盈無仇無怨,點解佢會搞我,唔通係我住左入黎之後騷擾到佢? 我都有聽聞過話靈體係唔鐘意有人入住佢地死後嘅單位,所以啲靈體會千方百計咁搞啲人,
定佢係為報仇而去搞人... 因為我係夢入面見到佢怨恨好似好重,下下都好想人死,好想取締人咁,
不過又唔係,如果佢真係好想人死,點解佢頭先唔索性將我殺死,點解我叫一聲佢個名佢會放走我?
加上我住左佢個單位搞到佢理應佢應該好憎我,我真係諗唔明佢想點,又想我死但又放走我,
我係夢入面係確確實實地feel到我抖唔到氣就快死咁,係好辛苦,同真嘅冇分別咁濟.
定我以前對佢做過一啲好事,之後佢認得我所以先冇殺我? 但冇理由,如果真係咁佢應該一開始就認得我,冇理由最尾我叫佢先認得我,話晒都一場同學,都對左幾年,點會唔認得,仲要係班上面咁突出.
重點係點解我一啲都唔記得,乜以前我有幫過佢咩?? 我淨係記得有呢個人存在,其他對佢做過啲乜我竟然乜都唔記得,頂偏偏呢啲時候先唔記得.
.
.
.
直到夜晚,我仍然帶住滿腦子諗唔明嘅疑問,而心情亦都未平復得晒,話唔驚都假,始終都係自己屋企,
同埋唔知點解到左夜晚嘅屋企特別靜,四周圍一粒聲都冇,一直都好似初初搬入黎嗰陣咁,靜得可怕...
但我得出一個結論,就係好肯定呢間係凶宅,阿盈係死過係呢間屋,房署呃鳩我,夢入面見到嗰個都係阿盈,就只係一個好表面嘅結論,六何法入面我淨係知道左何人同何地.
唉,不過諗咁多,驚都冇用,我又冇錢出去租屋,點樣唔去面對呢啲事,
正所謂一波未平一波又起,就係我沖涼嘅時候又發生左一樣怪事...


text:
西環Cafe2 Oyster n Grill 必食炭燒加拿大牛仔骨
嗱!我哋A姐M佬就講到明重色輕友㗎啦! 不過有時都係要見下朋友嘅,多啲人又可以叫多啲嘢食,一於約埋P小姐同J先生去西環Cafe2 Oyster n Grill試下先,順便去埋佢哋屋企House warming!
黑松露牛肝菌雜菌湯
嘩! 嗰湯未放到我哋面前,就已經先味奪人,勁香黑松露味.質地好厚身,睇得出好足料.入口好Creamy,黑松露同牛肝菌味道好Match.加埋蒜蓉多士, 入口香脆,正呀!
軟殼蟹金柚沙律
講真我哋兩個都唔係太好沙律,不過用柚子汁或者麻醬嘅沙律就例外.柚子汁拌匀沙律菜,加埋車厘茄,酸酸甜甜,清新醒胃.軟殼蟹新鮮炸起,入口香脆.值得一提,嗰炸粉好薄!
鵝肝多士配黑車厘子醬
OMG! M佬,你睇下舊鵝肝幾厚身,好肥美呀! 平時嗰衰佬帶我食嘅鵝肝多士都是細細件.舊鵝肝煎得好香,入口即溶,成口都係陣陣甘香.不過就咁食就有啲膩,連埋多士一齊食,中和返嗰油膩感!
酥炸甜粟米
呢個炸到金黃色嘅係由粒粒粟米整成,配埋芥末蛋黃醬一齊吃,又幾夾喎!不過食落真係有啲油膩,唔可以食太多.
芝士煙肉焗蠔
M佬,你食多隻蠔啦,補下啦!焗蠔肉厚,鮮甜肥美,上面鋪滿煙肉碎,入口好香蠔味.
澳洲和牛意大利飯
識食梗係食和牛啦,所以我哋喺餐牌一見到和牛意大利飯就即刻叫.和牛粒稍微煎香,入口即溶,油脂味濃郁.意大利飯軟硬度適中,加埋芝士同少少黑松露,真係不負眾望.
炭燒加拿大牛仔骨
聽店員講,呢到嘅牛仔骨係無得揀幾成熟㗎,因為大廚話七成熟以上先至好味.嘩! 嗰賣相好巴閉喎!條牛骨好似樹幹咁,牛仔骨肉仲有少少粉紅色,啖啖肉,入口軟熟,牛味香濃.
Cafe2 Oyster n Grill
地址:西環皇后大道西371號地下
營業時間:星期一至日: 11:30-22:30
電話:+852 2295 6668
(記住Like同Share畀朋友)
想緊貼A姐M佬嘅吃喝玩樂資訊,快啲Follow埋下面嘅Channel啦!
Facebook:A姐M佬 玩樂日記
Instagram:AandMDiary
Openrice:A姐M佬
報料或合作:aandmdiaryhk@gmail.com


text:
嗰日行街聽到有女士不滿同行女友着得性感,話佢着得太過「峰」騷.小弟忍唔住回頭一望,發覺嗰位女士身材玲瓏浮凸,襯埋件低胸衫一啲都唔覺暴露,反而覺得佢好Sexy.澳門打令1浴室嘅妮卡聽到呢單嘢,就話呢啲唔抵得人哋有料到嘅女士,真係一啲都唔抵幫,既然波哋有料到,點解唔露一露呢?
咁又唔怪得言出不滿嘅女士嘅,皆因佢嘅身材真係冇乜料到,酸溜溜嘅語氣絕對可以理解.點知妮卡就擰頭話:「佢都唔係個別例子,因為我都聽過唔少.其實我覺得自己有身材,點解唔趁夏天着得性感啲,晒下自己嘅身材,唔通要包到密密實實?你睇吓啲名人,佢哋去大場合咪又着低胸衫,呢啲叫做有自信呀!」聽到妮卡講得咁有火,睇嚟佢應該聽過唔少呢啲閒言.妮卡點頭話:「梗係啦!呢種吃不到的葡萄係酸嘅人,我真係見過唔少.另一種令我睇唔過眼嘅,就係嗰啲明明冇心口,卻要攝幾個缽仔糕入去扮有料嘅人.冇人叫佢哋行性感吖!點解要裝假狗呃人至得?唔通飛機場就唔行得街?」
唉!有頭髮邊個想做瘌痢呢?飛機場都想成為男士嘅焦點嘛!妮卡就話:「其實飛機場同巨乳,兩種都有男士鍾意,唔一定要攝到個心口好似大騎樓至得嘅,最重要就係識得展現自己性感一面.」聽妮卡咁講,以佢心口有咁巨型嘅騎樓,睇嚟佢平時行街都好鍾意晒心口.妮卡大笑話:「咪用到個晒字啦!聽起嚟好似講到我唔戴胸圍,飛住兩粒釘行街咁.其實我都着得好保守吓,平日最多都係着吓低胸衫,就好似我呢個胸圍咁低度啦!」然後妮卡就指咗指佢心口.嘩!露出成個北半球,咁仲唔係養眼到震咩?妮卡笑道:「咁都唔係好過分啫!我有個姊妹佢仲激呀,出街着透視裝再襯個透視胸圍,兩粒提子若隱若現咪仲激!」望住妮卡講呢句話時嘅眼神,唔知點解覺得嗰個姊妹就係佢……
年齡:23歲
身高:5呎2吋
三圍:34,24,34
撰文:魂 攝影:文


text:
Read full review
2020-04-13 829 views
因為喺附近番工之前見到ig間舖有柴柴🐕又有咖啡飲就去試下上次同朋友去岩岩食完野太飽淨係飲左茶佢飲左橙汁😂今次經過終於可以試到佢嘅咖啡真係覺得好好飲其實佢有啲輕食 好似係cake同三文治都好似幾吸引 下次會去試下同埋環境好舒服 隔離有好大地方俾客人坐成間舖都好chill好有feel不過我今次趕時間takeaway左😂佢6點生門我有時又未必趕得切去😭同埋其實係咪真係可以見到柴犬架?!😂幾啖俾我飲哂😂
之前見到ig間舖有柴柴🐕
又有咖啡飲就去試下
上次同朋友去
岩岩食完野
太飽淨係飲左茶
佢飲左橙汁😂
今次經過終於可以試到佢嘅咖啡
真係覺得好好飲
其實佢有啲輕食 好似係cake同三文治
都好似幾吸引 下次會去試下
同埋環境好舒服 隔離有好大地方俾客人坐
成間舖都好chill好有feel
不過我今次趕時間takeaway左😂
佢6點生門我有時又未必趕得切去😭
同埋其實係咪真係可以見到柴犬架?!😂
$38
7 views
0 likes
0 comments
$38
9 views
0 likes
0 comments
幾啖俾我飲哂😂
Post


text:
[個人傳記] 年少荒唐回憶錄: 39. 刀山去地獄去又何憾?
再坐多左一陣,瑜瑜就話有啲攰,不如我地走先,咁我就當然抗拒唔到呢種溫柔既要求啦,同兄弟講聲送瑜瑜返去先,又打個眼色就走啦.Flora見到,面色一沉,一句「乜你仲會返黎咩?」掟埋黎,此情此刻,我笑笑便算啦,大家都知道會發生咩事.
同一個地方上的士,返到同一間酒店,今次唔洗check-in直接上房啦,但瑜瑜入到房之後都依然好似尋晚咁有少少尷尬,都正常既,尋晚就話一時激情,但今日好似好多野都順理成章咁,而我地又唔係咩關係,再者佢又有男朋友,我都有女朋友(而瑜瑜唔知道).
為左消除呢個尷尬感,我開始攬住佢錫,瑜瑜冇抗拒,開始同我濕吻,而我亦都伸出雙手係佢身上肆意咁摸,好快我地兩個就撻著左個摩打,人都越黎越熱,不過我冇除到佢衫,佢今日個冷衫look真係好好睇,好想試下屌呢啲著住衫既文青look女,所以我只係幫佢剝左下半身同個bra,而我自己就脫個精光,我感受到瑜瑜有少少慾火,今次佢直接將我壓低,趴係我身上,由頸到胸肌再錫到落腳,好落力咁去服侍我,去挑起我既性慾.
對住如斯美女小言自言舉頭回應啦,瑜瑜亦都好似食雪條咁細味我既下體,唉,今日明明所有野都咁well planned,但我依然係唔記得買套,真係唔知係咪潛意識話俾自己聽呢條女咁正,一定要無套先對得住自己啦,所以冇記住要買.瑜瑜亦都冇問我有冇套,佢見時機成熟就扶住小言,一招觀音坐蓮就同我結合左,佢一路前後咁輕搖,一路拉高件衫show對波出黎誘惑我,個表情仲要係一路呻吟,一路咬唇,我只能夠講上中下路都毫無破綻呀,我係一個要求幾高既人,但呢次交合值得我俾100分.
就係我享受緊呢次冇得輸既性愛之時,瑜瑜電話又響,佢部電話係床上面所以我可以見到來電係一個男仔名,而仲有一張相彈出黎,相入面有兩個人,其中一個係瑜瑜.所以我推斷冇錯,真係佢男朋友追魂call.我見到之後獸性大發,將佢反過黎,用力挺腰向內頂左十幾下,瑜瑜一陣呻吟之後就叫我等一下,佢都係選擇左聽呢個電話.當時我都好矛盾,我又好想係呢一刻完全佔有佢,所以唔想佢聽電話,但又想試下佢一路同男朋友講電話一路俾我屌既果種羞辱感覺.
電話另一頭講咩我就聽唔清,只係聽到男人聲,好在佢地講既係國語而唔係台語,所以我完全聽得明佢地講咩
「沒有在外面呀,我在欣宜家里和她一起聊天呢」
「不是啦,我電話剛剛放在她房間內,沒有聽到鈴聲而已啦」
又一單騙案……我頓時興趣盎然,用盡力向佢子宮進行連翻衝擊.
「呀!」
「沒事啦……我把水…打翻…了…而已」
「如果你…忙…的話…那…我們下個星期…再…見…面…吧」
我望住眼前既瑜瑜,完全不留情面咁樣用盡120分既力量同速度去抽插佢,佢都算叻女,真係用盡力忍住唔叫出黎,我見都玩得差不多就放過佢,拎返條野出黎淨係係佢門口磨黎磨去,瑜瑜就面容扭曲又咬唇咁係度震.
「我和欣宜繼續聊了,回到家里再告訴你吧,安啦,掛嚕」
收線之後我又繼續插,瑜瑜亦都大大聲咁叫出黎,係兩晚以黎都未試過咁解放,束縛完之後果然人類既反彈係會越大,我就更加全程投入來插你,而無論任何聲氣.我地轉左做狗仔式,我推高瑜瑜件長冷衫,一路玩弄佢對奶,一路用力抽插,瑜瑜個屎忽好好撞,有肉又唔會痛,而且唔係鬆果隻,係感覺到佢有操過個hip咁,緊緻又回彈.
然後我又轉返做傳教士,但我邊有咁簡單,我一路屌一路將瑜瑜件冷衫拉高,佢以為我要幫佢除衫,手都舉高伸起放係頭邊,我先將佢雙腿抬起架放係我身上,更深更入咁去同佢碰撞,同時我一邊除佢衫直到啱啱過頭,我快手用力壓實佢雙手,件衫就架係中間笠住佢個頭,一時間變成幪面鎖手咁樣性交,瑜瑜一開始好似嚇左一嚇,但話咁快就配合我,俾左啲掙扎,跟住一邊高聲呻吟享受.玩左咁多野,係時候等我黎個完美作結,我將佢雙腳再反高少少,我可以頂得再深啲,我就係瑜瑜一路叫我「再進來一點」果陣將我既精液噴灑哂入去.我射完仲係入面果陣仲感受到瑜瑜既陰道震下震下縮下縮下咁吸住我條野.
抽返出黎之後,我拎紙巾幫瑜瑜清潔既同時佢都用口幫我清潔返,然後我地就一齊攤左係床,大家都冇出聲好似一齊進入聖人模式咁.
「對不起啦,我想我要回家了啦」
「因為你男朋友嗎?」
「嗯,我是有男朋友的人,而你又是香港的……都怪我抵不住寂寞,還利用了你來填補我的空虛,真的很抱歉」
真.道歉時露出胸部……
「沒事了啦,不是我佔你便宜了嗎?來,去洗手間整理一下,我送你回家吧」
「謝謝你……」
可能因為我都係聖人模式,所以冇乜太大感覺,如果瑜瑜做女朋友好冇?短暫既相處俾我既感覺係幾好既,但我地分隔咁遠,真係work咩,我都唔想屋企要留個衣帽間黎專放綠帽.何況成日都話台妹結左婚變做歐巴桑之後就會變哂,宜家咁都幾好丫,各取所需,走之前我地交換左IG,好似普通朋友咁相處.估唔到我一語成讖,真係送佢返屋企,送完瑜瑜返屋企之後,都只係兩點半,仲有時間喎,即刻飛的返去酒吧先!


text:
張單本身係好正常,而今次個客響張單到講明要3套餐具嘅,都睇落冇乜特別嘢可?你錯啦,竟然今次係個經理有怨言呀.
本身中上環啲寫字樓receptions都見慣我哋呢啲著住鮮明制服既外賣平台送遞員,只要知道啲食物係俾邊個客,我哋就已經可以送啲食物出去架啦,畢竟只要間公司多啲員工,一個午市分分鐘都可能會有好多個外賣員送食物上去,所以佢哋絕對好有經驗處理我哋架.
早排試過送過一單外賣,本來都好正常嘅,去到餐廳已經可以即刻攞嘢食走,然後我就開始行去個客到.當我行到一半嘅時候,嗰客打嚟搵我.客:「你好呀,點解我見到你個實時位置都無郁過嘅?」我:「我一直都行緊過嚟架喎」客:(開始扯火)「你行過嚟呀?你哋唔係有啲綿羊仔架咩?」我:「……」
形容一下呢間公司先,呢隻係一隻動物,幾懶惰架,一啲都唔跳跳紮,佢哋係已經響香港提供咗食物外賣服務已經超過一年,所以呢隻動物一定係唔識飛嘅,識飛嗰隻玩外賣得半年左右,呢間公司嘅兼職員工返工時間係採用報更嘅形式,然後公司再編更嘅,所以同事報咗更都未必一定會有得返工.
嗰陣我都係同平時一樣,差唔多準備去搭電梯嗰陣就call嗰客落樓,落到大堂我就見到隔離公司嘅外賣員都響度等緊個客落樓,咁佢係早過我響度嘅,理論上佢個客會快過我個客落到樓攞外賣啦.我同佢企咗響大堂一陣,有個外籍人士人就響升降機行出嚟,隔離公司嘅外賣員就行前去閘機,令嗰客唔洗出閘就可以攞到,外賣員行到去閘機拎起份外賣之後,該名外籍人士就伸隻手出嚟接佢份外賣,然後就去返搭𨋢上返office,而個外賣員就行返去搭電梯上返一樓商場,而我就繼續等我嗰客,突然個客攞住份外賣折返大堂,但係頭先個外賣員晨早已經走咗唔知去邊,嗰客望住我同我講
第一樣我想講嘅係準時呢樣嘢,亦都係全份報告入面最有趣嘅其中一個地方,因為報告入面,UberEATS嘅準時比率竟然只係得20%,而我覺得消委會呢個實測嘅數字絕對唔會有錯,因為UberEATS響送餐準時呢方面真係可以好災難架.
「即時跟蹤訂單」擺明係見到其他公司有呢個功能,你加返入去你個系統入面,懶係勁咁,同iphone8有無線充電係同一個道理嚟,係咪應該掉返轉話你終於都有啦?另外話加入食物相片,咪又係抄人哋,uberEATS無咩?同埋點解你個app無得預訂外賣響稍後時間先送嘅,要人上返去你個網站,同埋你有好多嘢都叫人上返去你個網站,咁我想問你個app用嚟做咩架?


text:
食咗咁耐外賣,難得可以出嚟堂食梗係搵間氣氛好嘅,Enjoy 埋個環境嘛!尖沙咀呢間日本料理「黑木亭」喺2樓,首先要穿過日本風奇幻樓梯,入席時又有專人敲太鼓極具玩味.
樓梯好有日式神秘感.
多個扮飛日本嘅打卡靚位.
(必食)打卡和牛富士山!回復晚市仲有優惠7折添 (尖沙咀限定)
呢度經常有新推打卡料理,就算成日約Friend 嚟都唔悶.最近就有日本富士山為主題嘅「富士山鐵板A5和牛溫泉蛋飯」,用滿滿A5和牛堆出富士山,溫泉蛋一戳開即火山爆發般流出綿滑蛋漿,撈飯一流.
戳開溫泉蛋即爆出蛋漿.
和牛超足料!夾埋飯焦一齊食勁香口.
(原隻蟹熬粥)6折食虎蝦麵包蟹粥
大家都知用蟹熬粥有幾鮮甜!今次仲用晒成隻麵包蟹熬煮,將蟹膏精華逼晒出嚟,所以粥底有好多橙色蟹膏,仲有種海鮮獨有嘅鮮甜味.
麵包蟹超大隻,差唔多霸咗成個煲.
每啖粥都輕鬆食到蟹膏,蟹肉,蝦肉,懶人恩物.
(豪華版茶漬飯)龍蝦八鮮木桶丼配 鯛魚湯
咁耐無去日本,仲記唔記得茶漬飯嘅回憶味道?其實日本人好鍾意茶漬飯,將熱茶倒入飯中就做到樸實無華嘅鮮味.而呢個木桶丼可形容為豪華版茶漬飯,木桶丼足足有8款海鮮─龍蝦,海膽,三文魚,劍魚腩,飛魚籽,八爪魚等.
木桶丼放滿8款海鮮,豐富奢華.
食海鮮至尾聲時,記住留返少少飯,再拎起茶壺倒入鯛魚湯拌飯食.鯛魚湯相比熱茶多咗一種濃鮮味,但又做到養胃解膩嘅舒暢感.
倒入鯛魚湯,親製升級版茶漬飯.
(拎起即食)A5和牛海膽他他
一手拎起紫菜脆片,即刻忍唔住一啖過食A5和牛+海膽超爽快!半熟和牛又綿又有油脂香,加埋Creamy 海膽同脆片嘅兩極口感好刺激,好啱佐酒呀.
A5和牛刺身絕對係主角,最正一啖有晒多重口感.
(女生必食)脆片牛油果蝦沙律
同樣係一手拎起就食得嘅佐酒小食,薯片上嘅牛油果沙律多到就嚟滿瀉,加埋蝦肉彈牙清爽.
多到滿嘅牛油果沙律!
(忌廉波波)忌廉球炸薯條
忌廉波波薯條好啱一班人Share,將薯條沾滿鹹香忌廉,香口得嚟又唔熱氣.
忌廉波波灑滿辣粉,超香口!
(只係$28起)清酒都可以一Shot落單!
講咗咁多佐酒小食,點少得主角清酒呀!呢度清酒款式超多,由果香至辛口都有.最吸引係每款清酒都可以一Shot Shot 落單,一班人試多幾款口味清酒都唔怕Out Budget.
一次過睇店主Single Shot(一酌)推介清酒!
多款清酒由$28/Shot 起,一Shot Shot 落單就可以試多幾款.
(夢幻甜品)雲朵梳乎厘雪糕 (尖沙咀限定)
除咗有多款清酒,呢度都有女生期待嘅甜品㗎!呢款雲朵梳乎厘口感軟綿綿,連外形都做到好似雲一樣.
梳乎厘即叫即焗,配綠茶雪糕.
脆炸棉花糖多士(尖沙咀限定)
多士鋪滿扭紋棉花糖,外層焗至金黃,拉開驚喜有粉紅,粉藍唯美拉絲,絕對係甜品影相位.
唯美粉色棉花糖拉絲.
午市推介!尖沙咀返工族召喚~
呢度嘅Lunch 豐富到好似晚餐咁,份量足之餘,仲有前菜2點,甜品,閒時想食好啲就啱晒.
午市特推-忌廉球咖哩鳥冬配唐揚炸雞 $88
估唔到忌廉球同咖哩都好夾!一夾起烏冬就掛滿忌廉咖哩,忌廉嗰種微鹹綿滑,恰好中和咖哩膩感.
忌廉咖哩質感濃郁,食完有超強滿足感.
一人刺身拼盤配日本產赤醋飯 $198
返工日子都要好好對待自己,呢個刺身拼盤作為午餐,真係極級豐富!有三文魚,海膽,拖羅蓉等.
刺身擺盤好靚,有海膽,拖羅蓉等高質刺身.
優惠一覽!


text:
7 DECEMBER 2013(SAT)
自從大肥豬第一次帶我地去佐敦谷公園玩嘅時候,我都已經好鐘意依個地方,因為有一片好大嘅草地可以等小小豬跑跑走走.自從上年秋天之後,我地都冇再嚟玩過.
不過,趁今日天氣好好,所以又再重臨,等小小豬又可以大放電啦~
雖然我地今日中午時刻嚟到,不過一啲都唔覺得曬,仲有少少風添,所以真係好啱玩呀!
嚟到第一樣玩嘅當然係我同小小豬都好鐘意嘅泡泡啦~
同我玩左一陣,就要拎支泡泡槍自己玩啦~
玩完泡泡就玩氣球,拎住個氣球同圍走~
玩都攰就就做隻嗲嗲豬,坐係大肥豬大腿上要聽故事,好溫馨呀~
小小豬又嚟表演佢嘅唱功啦!當然係好聽之所以表情搭夠啦~
唱都攰飲啖水先,洗唔洗飲得咁肉緊~
最後係我書包搵到幾包紙巾加一個羽毛球,俾個傻仔諗到好似玩拋豆袋咁玩添.之前都冇引導過佢,估唔到小小豬又幾好想像力哦~
玩完草地就去另一個地方玩啦~
再去玩之前先補充體力先~
去嗰度知唔係就係小小豬最鐘意嘅遊樂設施啦~
其實前幾次嚟依度玩,小小豬都只係玩滑梯,估唔到佢今次咁大膽,玩左啲比較難度高嘅設施,仲唔洗我地扶佢,真係佢唔驚攪到我地驚呀!不過咁都好,佢肯玩肯唔識驚,對佢學習都有一定幫助嘛!
其實佐敦谷公園仲有一個搖控車場,因為今日大肥豬冇帶佢啲戰車出嚟,所以冇行埋嗰邊.不過大肥豬已經PLAN好左下次帶邊部車嚟,相信好玩我地又會再嚟玩啦!


text:
"乌洛斯(Ulos)"係巴塔克族(Batak)精心製作嘅手工紡織品.巴塔克族最初來自北蘇門达臘的多巴湖(Lake Toba),現在在印尼全國各地都能找到巴塔克族的社區.乌洛斯不僅僅昰用嚟着嘅衫,仲可以作為珍貴嘅傳家寶,係地位嘅重要象徵;乌洛斯都係當地人成個生命周期各個階段嘅礼物,由出生到婚禮到死亡.
對於當地人來說,傳統意義上來講,織布係婦女嘅工作,男人禁止做呢個工作,因為人們認為,織布緊嗰時,女性會將具有象徵意義嘅價值觀灌輸畀布料,呢個與婦女照顧家庭,兒童仲有地區嘅角色有關. 而男人嘅責任則係保護家庭和村莊.
因為婦女要照顧家庭和孩子,因此,織布只能在閒暇時間來進行.所以一塊布可能需要幾個月才能織成,呢個都不足為奇.
巴塔克紡織品主要使用棉紗,而把紗線浸入植物染料中來產生色彩.藍色來自靛藍植物,紅色來自於熱帶地區盛產的蘇木(Sappanwood)和巴戟天(Morinda).黃色來自薑黃,而黑色是由巴戟天和靛青混合而成,綠色是靛青和薑黃混合而成的.
紡織品係喺背脊帶或人體張力織機上製作嘅,呢個張力係由靠喺背帶上嘅坐式織布機嘅重量造成嘅.就係點解呢種手工織布嘅寬度只能達到織布工手臂嘅寬度.
隨著現代化的發展,烏洛斯的製作引進了非機械化立式織布機ATBM(Alat Tenun Bukan Mesin).棉紗而家都都係買來嘅,而唔係自己製作嘅,並使用咗更多嘅合成色素.從舖頭購買材料,可以製成更平嘅版本,用于現代名牌服裝設計或出售畀遊客.
喺不同種類嘅乌洛斯中,Ulos Sibolang係最常用嘅一種.係帶有箭嘴圖案嘅淺藍色圖案嘅乌洛斯.呢種乌洛斯用作紗籠或披肩,被稱為Selendang.
花斑藤布乌洛斯(Ulos Ragi Hotang)係喺婚禮上使用嘅,把乌洛斯披喺新郎同新娘嘅肩膀上,係希望婚姻藤条噉能夠長久,夫妻關係牢固. 花斑藤布乌洛斯都會喺男嬰兒出生時使用.呢種乌洛斯一般有個特別靚嘅寬邊,而且仲帶有流苏(Tassels ).
另一方面,生活圖案乌洛斯(Ulos Ragi Hidup)係只有男性或其寡婦喺特殊儀式上才能佩戴嘅服裝.呢個靚嘅乌洛斯由一個主要嘅紅色區域(或badan)組成,頂部同底端有兩條白色裝飾嘅精美白色條帶.然後把兩條紅色嘅邊條縫喺整件作品上,製作成了呢個大乌洛斯.
如今,在多巴湖周圍,好難搵到喺屋前編織嘅婦女. 但是,真正傳統嘅乌洛斯布料仍然係喺多巴湖西北岸被稱為Sitelu Huta(三個村莊)嘅三個村莊製作嘅,它們分別係Tongging,Paropo同Silalahi. 貿易區係喺Pematang Siantar或Balige.喺Tomok或Tuktuk嘅紀念品店或手工藝品嘅攤上,你都可以好易咁搵到好多乌洛斯.
你購買乌洛斯時一定要感受吓佢嘅質地.如果它太柔軟太光滑,佢可能係用合成染料機器製造嘅.原始手工編織嘅感覺會更粗糙一些.當然,原始嘅手工乌洛斯都並不平.
印度尼西亞共和國旅遊部的這個官方網站用於信息目的而不是商業用途. 任何顯示的銷售旨在作為合作夥伴關係的標誌,並將始終將您重定向到我們的合作夥伴的網站.


text:
(升小2022)媽媽魚魚:到底直資私立學校有乜好?
可能你會問咁點解魚媽你會考慮直資小學呢?
其實魚媽會睇直資小學係因為魚媽同蝦米妹心儀果兩間學校都比較熱門,怕大抽獎嘅成績未如理想,所以先考慮搵定一至兩間蝦米妹又鍾意,魚媽又覺得ok嘅直資私小.
點睇蝦米妹鍾唔鍾意?
當然係同佢一齊去學校開放日參觀啦!唔少嘅直資私小已經有開放日講座等等, 好讓家長同小朋友了解果間學校 .各校嘅開放日詳情魚媽就唔係到同大家逐一分享啦!大家有興趣就請自行上學校嘅網頁留意報名啦!
回歸正題《到底直資私小有乜好?》
1.學校校風一致
其實魚媽覺得學校同家庭嘅教育理念一致係好重要,直資學校會有自己收生嘅準則同標準,而且學校大都會選擇取錄同學校理念,文化,校風較為相符嘅學生,所以直資學校嘅學生一般背景,興趣等都會比較類近,而小朋友相對地會比較容易融入校園生活.
因為蝦米妹比較慢熱,因此魚媽考慮報讀直資其中一個大嘅因素,係希望蝦米妹可以更加容易係學校揾到同佢興趣相同嘅好朋友,而更加容易適應小學生活.
2.多元化課外活動
直資學校雖然要收取學費,但相對更有充足嘅資源協助小朋友發展書本以外嘅知識.某啲直資學校會設計多班以 多元智能 為本嘅才藝班 提供小朋友選擇報讀,以發掘小朋友嘅興趣同埋愛好.
填鴨式教育 一直都係香港嘅教育問題 ,老師灌輸知識,孩子背誦課文,然後就係作業默書測驗考試罰抄留堂見家長,最後就係以分數定奪,分數定班別;分數定學校好與壞;分數定升學率;分數定個人前途……香港嘅教育大多都係分數定天下 .至於人格塑造同埋潛能開掘真係要睇自己嘅做法化.
有啲小朋友能夠勉強適應,但佢哋嘅童年呢?魚媽成日都分享童年只有一次 ,你想小朋友活係沒完沒了嘅補習班?壓力山大嘅功課考試測驗默書上面?定係為咗爭高低而加參加嘅課外活動班呢?
魚媽希望蝦米妹既『玩得』又『讀得』. 成績固然重要,但係 多方面發展對小朋友成長亦都有好大嘅幫助.
魚媽希望佢嘅讀書生涯唔係淨係有成績分數,而係充滿屬於佢自己『全人發展』,希望佢除咗讀書之外,都可以搵到一個令佢有把握有自信開心自豪嘅活動.
3.自由度高
無論係課程嘅設計,資源嘅運用, 收生嘅政策,教學嘅語言 同埋管理營運 等等多方面直資學校都有充分嘅自主權,給予學生更加全面嘅支援,以及多元而增潤嘅校園生活.而且直資模式可以發揮到個別學校嘅辦學理念同埋特長,並且開辦第三種語言同合理比例嘅國際課程,好讓學生有更多升學嘅出路.
分享完直資學校嘅好 唔知你哋有冇對直資學校有更多嘅了解呢.
其實每一間學校係最好嘅,只有最適合自己嘅小朋友.
千祈唔好因為其他人話好,你就盲目相信追隨,必須自己去了解學校嘅資訊,了解小朋友嘅需要,而去選擇一間『適合 』嘅學校.
祝大家一切順利!
加油!
共勉之!
延伸閱讀:
延伸閱讀:
Text & Photos:媽媽魚魚


text:
以心跳錶黎講,Polar係第一個研發監測心跳率既品牌,而且好多報導都表示Polar係測心跳方面既準確度高,所以好多高手都會用.M430採用6粒LED燈測心跳既技術( 亦都係第一個品牌採用呢個技術 ),相比而家市場上既心跳錶都係以2-3粒為主,準確度方面都會有信心保證.
M430 可以透過手機或電腦做setup,步驟唔多講,因為官方都有片介紹,我個人建議用電腦做setup,因為真係快好多.
Get started on Mobile
Get started on PC
當初決定買M430既其中一個原因係佢內置既加速感應器,可以係收唔到GPS既地方測到速度同距離,岩晒我呢d夏天怕熱轉去gym room度跑既人.M430既加速感應器會隨住你擺手既幅度即時顯示速度同距離,如果係比賽跑到無GPS訊號既地方, 例如渣馬入西隧果個位,呢個功能就真係好重要 .另外要讚既位係M430錶帶設計有好多窿窿,透氣度唔錯,我跑完時手腕都唔會覺得好焗.
去到GPS方面,呢排唔係落雨盲係酷熱天氣警告既情況下,我並未試佢既GPS準確度,但係網上見到有用家分「平時GPS例如我葵芳跑入深井用google map計係9.4km, M430計到9.38km」.由於M430採用A-GPS,每兩星期透過Polar FlowSync去更新GPS都會令M430更準確. 另外,佢有GPS慳電模式,大約60秒記錄一次,令電池續航力係訓練時可用到30個鐘.對我黎講雖然用唔著,但對參加超長距離比賽既朋友係一大福音.
M430有幾個有趣既功能,其中一個就係Fitness test,係你靜止時測你既VO2max – 最大攝氧量.大概用幾分鐘時間就測完,得出結果後再同步去Polar Flow就可以睇到更多既comment( 真係唔測唔知身體好,估唔到我VO2max都有good既水平 ).
另一有趣功能就係Sleep Plus睡眠監測,佢唔單止話你知你瞓左幾耐,仲話比你知你瞓覺時邊段時間瞓得無咁好,邊段時間有干擾.試左呢個功能幾日,我發現當做完運動果日瞓覺既睡眠質素會好d,干擾都會少d.
仲有一個窩心既設計就係M430會根據你一開始輸入既個人資料,推算出你既建議活動量.如果當日仲未達到建議活動水平,佢仲會比建議你做咩活動可以達成當日既活動量.
總結
用左幾日Polar M430,戴上身感覺都輕身舒服.對佢功能同表現都十分滿意,而且用手機過數據到Polar Flow到好穩定.如果硬要挑剔既話,就係錶面係一塊膠,比人感覺易刮花.以同類型既運動手錶相比,M430係值得推薦比人使用!


text:
麗音是英語合成詞NICAM 的音譯,即Near Instantaneous Companded Audio Multiplex,意謂「接近即時的縮擴音頻多路」……
簡單啲嚟講就係英文變中文我地稱為麗音,而喺香港嘅電視台已經提供咗雙語廣播咁多年,點解而家先嚟cut,外界有以下推測:
唯一一間電視台不嬲出名慳到盡,不過喺香港地有邊間企業唔係先,如果增加咗日韓劇嘅配音量有6-7成,而人手又冇增加6-7成,的確係要喺某啲時段度開下刀,所以建議大台增6-7成人工俾現任員工,可能佢地可以爆發小宇宙做多6-7成工作量.
坊間流傳冇競爭就自我進步,其實呢點都有商榷空間.俾我係大台,我先唔會咁蠢而家做俾全香港人睇博大家唔睇電視.咁點解都係做咗呢件事?當所有答案都冇可能,唯一答案幾冇可能都會成為事實.答案就係佢根本冇人手去應付新開嘅收費電視,日韓台國劇嘅產量,喺眾多選項入面,佢選擇咗全力忠實觀眾——師奶.我家師奶係大台忠實觀眾之一,啲歷史劇「三國」,「楚漢」佢唔識欣賞,最鍾意睇韓劇啲靚仔靚女.假若師奶市場趨勢係咁,某程度佢都係順應部分民意.
冇錯!冇麗音喺明珠台叫班長輩睇點先?要取捨都唔一定要犧牲英美劇㗎!作為一名八十後又冇睇電視好多年嘅鍵盤戰士,我聽到呢個消息都好唔開心,你大台花埋晒啲時間配running man,真係寧願你配下啲電影囉.首先,韓國綜藝其中一樣好睇嘅就係字幕,你配埋晒啲嘈喧巴閉雜聲做乜,識睇會識「字幕版」.反而星期六日家庭大電影時段,你叫啲長輩同小朋友點啫?一套哈利波特有麗音,下星期嘅「親愛的原來是你」冇麗音,你就算唔配去俾返出面配再買嚟播吖.
識笑其實真係好好笑,點解大台會自己踩自己啲貨唔好嘅?配音組真係咁差?家陣大台覺得英美劇配出嚟效果唔好,定係你想兜個圈話你嘅日韓劇配得好好?
大台今次真係選擇困難症發作之……捨英取亞(洲).當「破風」教識我地「取是能力,捨是境界」,大台話俾觀眾聽,佢冇能力維繫咁大間電視台咁多條頻道,所以只好抵受俾大眾嘅指摘,再次提高捨棄呢個境界.
咁……多咗電影台又有競爭力會唔會保持境界?
你話呢?香港人.


text:
天氣漸漸轉涼,每日返到屋企最爽就係浸番個暖笠笠嘅泡泡浴,即時疲勞消除,精神為之一振!不過澳門9號會所嘅暢暢就話,一個人浸泡泡浴稍嫌乏味,最好就係同男友一齊,跟住再生死肉搏,咁先至係享受喎!
暢暢話鴛鴦泡泡浴可以令男友舒筋活絡!係真唔係呀?暢暢笑道:「呢條筋唔係筋絡嘅筋,而係指男友嘅子孫根呀!」暢暢解釋:「由於我哋喺浴缸時肉帛相見,加上泡泡浴嘅香味同埋潤滑感覺,難免情不自禁,我哋攬埋一齊親熱,肌膚緊貼,互相愛撫,男友嘅慾火就會急升,但呢個時候唔好心急,我會先出動玉手將棒棒內積聚嘅慾火,完全釋放出嚟,個個男友試過都讚不絕口,因為可以令佢哋身心壓力全消,仲唔係舒筋活絡?」但係浸浸吓浴就將男友搞掂,咁咪冇晒下文.
暢暢話:「如果只得一招了,咁就冇資格做我嘅男朋友啦?事關玉手降火後,仲有好多秘技都未使出,好似我會用胸部嚟漫遊,仲會夾吓腸仔,總之秘技一籮籮!如果男朋友無法繼續,咁只會係佢嘅損失,下次有需要,一定唔會再搵佢.」當暢暢喺浴室施展渾身解數後,就會返上床進入戲肉,呢個時候男朋友已經畀佢千錘百煉,所以床上表現一定十分強悍,而且持久力強,暢暢呢招用泡泡浴嚟作前菜嘅絕技,換嚟男友勇猛表現作回報,咁都畀佢諗到,係咪要服咗佢呢?
年齡:20歲
三圍:34-23-35
撰文:小德
攝影:阿章


text:
早前喺 blog 友幸福蠍個 blog 度見到佢整咗啲好得意嘅字母小蛋糕,我一見到就好鍾意,好想整,但係無理由自己食都攪咁多 "花臣" o架!所以就不斷係度諗,究竟有無啲咩機會係可以整嚟送禮呢?點知就係一個月前 ( 真係無多無少,啱啱好一個月前 o架!),我個學生 Ryan 就榮升咗做哥哥呀,哈,呢個就係最好嘅送禮機會喇! 坦白講,男仔之家,真係唔咪好知送咩俾 BB 好,佢又未識食嘢同玩玩具,買衫嗎?我又覺得好浪費,小朋友好快大,特別係 BB仔,轉個頭又話唔啱著喇,所以都好煩惱.其實原本諗住嗌 Winnie 出嚟陪我去買禮物嘅,不過突然間諗起幸福蠍個字母小蛋糕,覺得呢份禮物仲有意義,於是就扑鎚做呢個小蛋糕啦! 到咗一個月後嘅今日,就係妹妹 Rylie 滿月之喜嘅大日子,咁我今日就專登向老人中心請咗一堂假,朝早留番喺屋企做呢款字母蛋糕,傍晚去教 Ryan 時就送俾佢妹妹.當然,Rylie佢梗係仲未識得食蛋糕啦,但係小小心意,都可以留俾佢做一個好好嘅紀念同回憶嘛,right?希望 Ryan 一家唔介意我呢份一啲都唔貴重嘅禮物啦!
估唔估到我寫呢幾個字母有咩意思呢?估唔到!?
睇吓下面 ……
坦白講,男仔之家,真係唔咪好知送咩俾 BB 好,佢又未識食嘢同玩玩具,買衫嗎?我又覺得好浪費,小朋友好快大,特別係 BB仔,轉個頭又話唔啱著喇,所以都好煩惱.其實原本諗住嗌 Winnie 出嚟陪我去買禮物嘅,不過突然間諗起幸福蠍個字母小蛋糕,覺得呢份禮物仲有意義,於是就扑鎚做呢個小蛋糕啦!
到咗一個月後嘅今日,就係妹妹 Rylie 滿月之喜嘅大日子,咁我今日就專登向老人中心請咗一堂假,朝早留番喺屋企做呢款字母蛋糕,傍晚去教 Ryan 時就送俾佢妹妹.當然,Rylie佢梗係仲未識得食蛋糕啦,但係小小心意,都可以留俾佢做一個好好嘅紀念同回憶嘛,right?希望 Ryan 一家唔介意我呢份一啲都唔貴重嘅禮物啦!
咪係 "Healthy Baby" 囉!
「健康」呢兩個字對 Rylie 嚟講係好重要 o架!因為 Rylie 先天性有小毛病,依家已經要經常返醫院做檢查,我都好戥佢辛苦呀,所以好希望佢做完手術之後可以完全無哂事啦!
之前喺 Jusco $10 店度見到有個禮物盒好靚,於是就買咗返嚟先,
點知原來可以好 fit 咁裝哂呢 9 個蛋糕仔,真係整定要嚟做今次嘅
禮物盒!
加張 Winnie the Pooh 小賀卡,咁已經係一份簡單而又美觀嘅禮物.
衷心祝福 Rylie「身體健康,快樂成長!」
去到 Ryan 屋企,佢話要同個蛋糕影張相喎!
同 Ryan 及 Rylie 影張合照先!你睇,Rylie 同哥哥幾似樣,餅印一
樣呀,哈哈!!
估唔到送完禮出去,會有回禮收番喎!就係呢碗咁好味嘅豬腳薑喇!
整完 9 個小蛋糕之後,梗係仲有好多麵糊剩啦!所以就整咗個蛋糕俾
Lily 一家.
自己咁辛苦整完,又要企幾粒鐘,開住爐又熱,當然要留番一細
嚿蛋糕慰勞吓自己啦,嘻嘻!


text:
講到跑馬地,可能大部分人會諗起馬場或者豪宅,但唔好以為呢度得富豪飯堂,行過嚟黃泥涌熟食中心就有幾間用心嘅餐廳.由自家製點心,到特色油砂多;由抵食三餸飯,到鑊氣小炒王都應有盡有.雖然定價嚟講平均比其他區都高,但能夠將其他熟食中心都有嘅選擇做得特別出色,就係平凡中嘅不平凡.
油砂厚多士+魚片蛋治 昌記
嚟到呢間開業接近半世紀嘅小店,唔少人都會嗌返份油砂多,油砂即係牛油加砂糖,牛油香加脆多士本身已經夠邪惡,加埋砂糖喺面更有外脆內軟口感之外,食落甜甜地唔太膩.另一招牌係魚片蛋治,手打魚片嘅彈牙同煎得啱啱熟嘅蛋意想唔到咁夾.意猶未盡嘅話仲可以試埋雪菜肉絲米同熱奶茶,都係經典港式茶記滋味.
街坊價自家製點心 祥發點心
的確唔少熟食中心都會有呢種街坊價點心店,但其實大部分都係嗌來貨.而呢間開咗唔夠兩年嘅小店就堅持自己整點心,例如鮮蝦水晶餃就係用鮮蝦自己剝殼嚟做餡,食落自然特別爽口彈牙.腸粉夠薄身,半透明見得到裡面嘅配料.另外仲有大路嘅杞子燒賣王,羅漢炸春卷,傳統蓮蓉包,懷舊糯米雞等差唔多30款畀大家慢慢揀.
抵食三餸飯+出色細蓉 清香園
呢度嘅三餸飯盒以同區嚟計完全就係大件夾抵食.檔口細細但每日都會有十幾款餸菜任君選擇,例如蒸肉餅,炒豆角,魚香茄子等,都係家常小菜,加上白飯任裝仲送埋真材實料嘅例湯,成個Package無得輸.但其實佢地嘅招牌係雲吞麵,雲吞正宗皮薄餡靚,無論蝦肉同豬肉,甚至係瘦肉同肥豬肉嘅比例都啱啱好,加埋少少大地魚,食落鮮香多汁.
鮑魚王子主理鑊氣小炒 銖記海鮮飯店
一到晚市呢個檔口就相當旺場,認住呢位有鮑魚王子之稱嘅總廚陳松輝,佢喺唔少大酒樓做過,拿手菜之一係溏心鮑魚!但自問想食平啲啲嘅話,可以嗌佢地另一招牌風沙雞,雞肉醃過後吊起風乾一晚,第二日炸熟後加上炸蒜蓉,令人一邊嗌熱氣一邊忍唔住一啖接一啖咁食.黃金蝦,蒜蓉粉絲蒸蟶子,原盅雞燉翅等都係拿手菜式.
文:Cathy


text:
愛笑黃牙妹終可開懷大笑
自從7歲換牙後,牙齒就開始變黃,同埋有D凹凸,隨着時間嘅遷移,牙齒嘅缺陷越嚟越明顯,黃色加重,依家已經成為重度氟斑牙 從細開始我就很煩我呢口大黃牙,愛美知心人皆有之,慢慢嘅我都唔想暴露自己嘅缺陷,一般喺人面前笑都系微笑,唔敢大笑,影相都唔露牙,導致表情非常唔nature,講話陣也難免會漏出嚟,班朋友都會問我,你嘅牙點解咁黃.. 想整牙系我一直嘅心願,畢業咗一年幾,同儲咗D錢,都想去整牙,但喺香港好貴啊.後尾我喺網上睇到維港歡樂口腔的美麗日記,越嚟越心動,亦對比咗大陸幾間牙醫,最後選擇了深圳維港歡樂口腔,原因好簡單,王邵雲醫生好靚仔,講笑啦,主要系感覺王醫生講嘅專業知識很透徹,仲有貼面嘅材料很好.蠢蠢欲動嘅心卒之付出了行動.
依家我每日最中意嘅事就系,對着屋企面鏡笑,微笑,大笑,當然~咁嘅笑嚟之不易~背後~~~其實也都冇幾難~哈哈 有錢有勇氣有愛美嘅決心就得~ 呢次日記主要更新我由臨時貼面到最終烤瓷貼面牙嘅過程~ 記得本嚟我系想晚黑收工去整牙~但醫生嘅專業建議我日頭去做牙~因為咁牙齒嘅色彩睇嘅更清楚~唔偏色.第二日上晝我就請假同friend一齊北上去維港歡樂口腔~ 醫院嘅Nurse仲系咁熱情~門診嘅環境也非常清新~整體環境類似歐式裝修風格~特別干凈溫馨~緩解了我緊張嘅情緒~ 醫生先幫我做咗簡單嘅清理~將我的臨時貼面攞下~呢個過程冇乜緊張嘅~後尾醫生攞出一個精致嘅細盒~里面放置了為我牙齒定制嘅十六顆牙貼面~接下嚟將近兩個小時嘅換貼面過程~期間還好我呢邊都能忍住痛~其實都冇想象中嘅咁痛~ 因為需要一顆顆嘅上貼面~所以時間比較耐~呢段過程中~我一直張大口~朋友講~就似大猩猩咁肉酸~ 堅強如我~為咗美麗嘅牙齒我也都系咁搏~最後牙齒整好咗~大夫嗰邊仲幫我免費洗牙~好愉快嘅過程.過幾日仲會去復查睇睇牙齒是否有唔適應嘅地方~
牙齒貼面不得不注意嘅幾個小事項~ 做牙齒美白貼面唔知唔覺已經過去成個月~呢兩個月冇事就參加牙齒美白大賽! 同班老友比邊個牙白!每天嘅生活都系咁嘅亮白牙,亮大白牙,畀全世界都知我嘅牙白!注意嘅事項1(綻放自信笑容,露出自信大白牙) 亮牙嘅背後系成個人氣質提升嘅第一步.我堅信,每天笑能夠畀自己每日帶嚟好運!注意事項2(如發現牙齒唔適,及時向牙醫詢問) 呢兩個月系牙齒嘅磨合期,貼面完成後嘅半個月後,其實我牙齒感覺稍微有點唔自在,牙齒咬合同之前唔一樣,因此及時向醫生尋求幫助.後續牙醫又按照我嘅描述,相應磨了磨唔適應嘅牙齒,依家嘅牙,基本感受唔到牙齒貼面,感覺就系天生嘅,完完全全系我自己嘅.很自在,很合適~ 注意事項3(愛護牙齒,從牙線和每天嘅正確嘅擦牙開始) 一啖美膩嘅大白牙,需要無微不至嘅愛護. 做完牙齒貼面美白之後嘅另一個好處就系讓我養成了每天正確擦牙,用牙線剔牙嘅習慣. ps:牙擦要用軟毛牙擦,依家我養成喺飯後剔牙系很好嘅習慣,呢也都系牙醫畀我嘅advice 注意事項4(切忌用牙齒咬特別硬嘅嘢)
先講下我嘅牙齒使用,依家舒適感系度一步步加強,只系稍微有D唔舒服,可能仲系冇完全習慣,但系已經一日比一日要好,同時都敢食D刺激性嘅食物,牙齒已經感受唔系咁明顯,也都系非常開心,我要好好保護下我嘅牙齒,讓佢長壽D,讓我少受D罪就好 同時感覺我嘅牙後面幾顆仲系有點大,搵個時間仲要北上麻煩下大夫幫我磨下,牙齒白白嘅,心情都系好美麗
唔知唔覺過咗三個月,我都快唔記得原嚟我副黃牙嘅感覺,依家已經習慣用我呢雙牙,只系,有時候唔敢用前排牙咬嘢,我都驚咁落去,會唔會我嘅後牙報廢率會好高,自從做完牙齒,真嘅系每日都confident,同人影相基本上都系露牙笑,因為我本身就鐘意笑,原嚟自己黃牙,都系微笑,依家終於可以大笑.愛笑嘅人運氣都唔會太差,大家每日都要開口笑,開開心心!


text:
想去大草地玩吓? 佐敦谷? 迪欣湖? 中山紀念公園?
其實唔一定去咁遠! 牛池灣公園你又去過未?
我哋一早去稻香飲咗個靚茶, 就出發去牛池灣公園, 我哋搭港鐵去到彩虹站
A2出口直行到專線小巴站, 搭16A/ 16B/ 16S都冇所謂! 視乎你去牛池灣公園邊個平台
16A 坪石 > 牛池灣豐盛街, 豐盛街紀律部隊宿舍 (可到豐盛街西面中平台)
16B 坪石 > 曉暉花園 (可到豐盛街西面低平台)
16S 坪石 > 峻弦 (可到豐盛街西面高平台)
我哋搭咗16A(只需$3.4)去到紀律部隊宿舍落車(只需5分鐘), 其實行上去都只係要15分鐘
對面就已經係牛池灣公園既中平台
中平台設有兒童遊樂場, 緩跑徑, 大草地, 涼亭等!
環境好舒服, 非常少人!
牛池灣公園既地標, 就係身後呢六隻牛牛雕像
芊芊先拎咗Bubble出嚟吹, 我就喺度呼吸吓新鮮自由空氣....最享受唔駛同人逼唔駛排隊既時侯
原本應該係個小水池, 但係見到冇水, 就同芊芊行咗上去同牛牛影相
不過影影吓有個小朋友行過同佢媽咪講「乜可以上去架咩? 唔俾架喎?」哈哈, 跟住覺得有少少尷尬都係落番嚟, 攪到自己好似XXX咁!
我哋喺附近兒童遊樂場玩, 呢樣玩吓嗰樣又玩吓, 玩咩都唔駛等, 爽丫丫呀!!!
每層平台都設有太陽能收集器! 我估係夜晚時侯供應番公園內既燈光, 真係好環保
之後我哋就喺涼亭度休息, 小朋友就繼續喺草地上玩, 之後陸續有些人嚟喺草地上野餐!
我同哥哥就織咗隻草蜢玩, 但係哥哥話「似咩?!」
佢哋兩個仲玩到除埋對鞋周圍跑! 瞓埋喺個草地度, 自由自在無得輸!
玩玩吓有隻蜥蝪仔喺草地跑跑跑停低咗喺度, 我哋即刻慢慢一步一步行近佢同佢影張大頭!
喺中平台都玩咗差唔多2個鐘, 之後我哋就順邊行埋上去高平台同低平台望吓
喺中平台分別有樓梯往返高低兩個平台
上到嚟高平台發現又一個世外桃源! 一個起大面積既大草地!
不過草地範圍內有多塊大石, 所以小朋友喺度跑都要小心D!
同樣設有洗手間及兒童遊樂場, 緩跑徑同一些長者設施唔少得!
遊樂場都唔算太細, 足夠俾小朋友喺度放電
玩玩吓突然落咗幾秒雨, 哥哥好醒目匿埋咗喺遊樂設施下面, 跟住個個小朋友見到都一窩蜂跟住跑去避雨
真係唔匿唔知道, 個個小朋友嗌出嚟話原來呢度有好多蝙蝠, 起初嚇親我以為真係有, 原來只係....
呢隻大河馬都算係牛池灣公園地標之一
(從兒童遊樂場影向大草地)
俾佢哋兩個喺度放咗陣電! 都差唔多要走, 最後我哋就落埋去最低平台
我哋穿過中平台沿樓梯向下落到低平台!
低平台沒有任何草地, 只係一個比較簡單既公園, 同樣設有遊樂設施, 不過適合較少的小朋友
見到有多個雪榚筒放咗喺地上, 應該係因為舖地的木板撓起了, 所以小朋友要小心點
除咗高平台嗰隻河馬之外, 原來低平台都有呢樣怪怪的Monster! 有好多隻腳仲著住唔同既鞋
最後我哋就咁喺低平台離開牛池灣公園, 行番去曉暉花園綠Van站搭番落去彩虹港鐵站
到三點三再嘆一嘆個大家樂下午茶就番屋企lu
Photo by CANON 5D Mark III, Len | EF 24-70mm f2.8L USM
呀劍評分: 9分


text:
雖然我依莉詩好鍾意幫指甲扮靚靚,但下下要去美甲店坐 2-3個鐘等美甲師畫花都幾花時間.如果自己黐貼紙又好易甩.今次就比我搵到部好嘢,聲稱最快 35秒就可以幫一隻手指畫花,可以絕對係愛換款的女士恩物.於是我就借咗嚟同公司啲同事一齊玩啦!
細細部似足多士爐
有留意的 wire 民都知道,之前我都介紹過一部可以印圖案係指甲的彩繪機,不過今次呢部 O2Nails 家用美甲彩繪機 size 細好多,只有四分三張 A4紙咁大,放係屋企或者 Office 都唔會太阻地方.如果話上次的 ArtPro Nail 高清數碼美甲彩繪機 係專業部,咁今次呢部就係家用版.原理當然同之前的差唔多,都係用 3色的墨水,好似噴墨打印機咁打印圖案係手指上.不過可能因為機身輕咗,打列的時候機身會有明顯震動,好彩的是手指已經固定好,唔會影響繪圖效果.
▲ 呢部O2Nails 家用美甲彩繪機 size 細好多,只有四分三張 A4紙咁大,放係屋企或者 Office 都唔會太阻地方.
▲ 原理就好似 迷你噴墨打印機咁,一舊墨有齊紅,藍,黃 3色.
▲ 機背有個 USB 頭,可以接駁 LED 燈機 ,方便油完底面油之後照燈.
▲ 好似 Nailla 美甲 LED 燈機 就係用 USB 連接,插埋落去就唔駛額外搵尿袋.
手機揀圖即時睇
O2Nails 家用美甲彩繪機可以做到咁細,某程度係因為全部用晒手機 Apps 經 WiFi 控制,無論想印 D 咩圖案都可以即時係 Apps 揀.除咗 Apps 內置的 600個指甲圖案,每一季都會有更新,真係只係揀佢 D 圖案都已經有選擇困難!而最正係可以直接印手機入面的相,超級方便!
▲ 不過現時只有 Andriod 版,iPhone 用家就要等等啦.
▲ 係手機 Apps 可以睇到手指係彩繪機入面的位置,仲可以編輯圖案的大小同旋轉,令圖案位置更加準確.
35秒印出清晰圖案
講咗咁耐,大家最關心當然係印出嚟既質素,呢部彩繪機聲稱可以印到 300 dpi 的品質,我同幾位女同事都測試過,發覺穩定性同細緻度都無專用級的咁高.如果印一 啲鮮色的圖案,好似卡通或者花紋都算清晰,不過要印粉色系的圖案或者相片的質素就一般,所以揀圖案都要有技巧,可能要試多幾幅先有好效果.至於時間方面,印一隻需要 35秒,雖然無專業級咁快,不過家用嚟講已經好夠.
▲ 比卡超印得都幾細緻,不過中間的水哥就有點朦.
▲ 預設的圖案基本上係最安全,唔會有失準的問題.
▲ 花紋都有唔錯的效果.
▲ 不過偶然都有失敗的例子,好似呢位女同事油底油的時候唔均勻,結果就印成咁.
依莉詩:「細細部簡易用,但價格親民 D 會更好!」
呢部 O2Nails 家用美甲彩繪機 size 比專業級的細好多,而且完全用 Apps 控制好易用.唔駛去美甲店都有畫花效果,雖然圖案印出嚟唔多穩定,唔係款款都咁清咁靚,不過我覺得已經好吸引.可惜要成七千蚊一部,我諗都係應該無乜人捨得買嚟家用,應該美甲店或開 party 用的機會比較多了.
O2Nails Mobile Nail Art Printer
售價:$6980
查詢:ArtProNail (9730 5202)


text:
BB皮膚敏感,唔知點算好
-
draperry last edited by
女女依家三個月大,因為我一直都俾佢飲人奶,所以都唔覺得有咩問題,但係近期奶水少左就俾佢轉飲奶粉,一飲奶粉佢就皮膚敏感,想問下其實係咪唔應該轉奶粉?但係唔俾佢飲奶粉,我又唔夠人奶俾佢飲,都唔知點算
-
emily_c last edited by
會唔會係隻奶粉同BB唔係咁夾呀?
-
wongkc1989 last edited by
@draperry 你係咪俾阿女飲牛奶粉? 好多BB對牛奶粉會有敏感嫁
-
lerena last edited by
@draperry 不如轉下奶粉,你可以試一試卡XX妮羊奶粉,呢隻100%係羊奶,冇牛奶咁容易引起敏感
-
tina last edited by
餵開人奶可以試下轉illuma比bb
illuma入面有hmo同sn2,對bb個腸胃同抵抗力都有幫助
大女都有飲illuma,夾得都好好
-
chivanleung last edited by
依家真係越黎越多BB有皮膚敏感,真係要時時都好留意
我上個星期去左卡洛xx個四月媽媽會講座,就是講BB皮膚敏感嘅問題
-
evonnene last edited by
我仔皮膚都有少少敏感, 轉飲左上面講個隻羊奶粉後好返好多, 冇咁容易敏感
而且呢隻奶粉又唔羶, 我仔好鍾意飲
-
Kitty last edited by
一係就試下有機奶粉,bb飲開illuma organic皮膚都滑滑
-
yoyoluv123 last edited by
可以睇E生先.
之後可以轉食S26 低敏個D 奶粉
會減輕少少的~
-
Anny last edited by
@draperry said in BB皮膚敏感,唔知點算好:
女女依家三個月大,因為我一直都俾佢飲人奶,所以都唔覺得有咩問題,但係近期奶水少左就俾佢轉飲奶粉,一飲奶粉佢就皮膚敏感,想問下其實係咪唔應該轉奶粉?但係唔俾佢飲奶粉,我又唔夠人奶俾佢飲,都唔知點算
飲緊邊隻? 一係就轉低敏奶粉如: 能恩, 惠氏低敏, 親舒等.
或者樓上都有SIS提及可以轉羊奶粉, 都係低敏.


text:
-
(3低本地遊)沙田神秘大宅咩背景?山有巨型十字架/萬佛天梯 文青咖啡店藏IG-able日式包廂
沙田係一個熱門地區,人流擁擠,而沙田圍就係比較少人會行逛嘅地方,其實沙田圍位置只係沙田市中心對面,經過瀝源橋,跨過城門河,就可以拍拖從沙田走到沙田圍方向,今次帶大家兩個人由沙田行到沙田圍,行吓意想不到嘅好地方.
-
文青Cafe?大排檔? 沙田逾60年雲吞麵老店一度告急
(#雲吞麵老店)隱藏於沙田瀝源邨嘅雲吞麵老店,有逾60年歷史,於區內係一間老店,近年轉為一間揉合文青Cafe同大排檔風格嘅餐廳,朝早係賣麵賣飯嘅茶記,麵店,夜晚搖身變成火鍋店,新年更有售賣盆菜,近一年曾因欠缺人...
-
(區區有💛)沙田河畔有好嘢食! 沙田圍巴士總站附近3間隱藏小店
大多人去沙田都會揀去沙田市中心,沙田河嘅另一邊就比較少人去,其實同樣靠近沙田河畔嘅沙田圍都有唔少好地方,更有唔少隱藏於住宅下嘅小店,值得拍拖兩個人去醫吓肚.
-
沙田圍文青Cafe藏日式包廂 焦糖瑪琪朵香甜不膩
沙田圍呢間位置隱密嘅文青咖啡店幾有質素,仲有一個日式包廂可以打卡添!
-
沙田河畔街坊糖水舖 平價飯後甜品
食完飯通常都會去食糖水,但飯後要搵間唔使點等嘅糖水舖都唔容易,呢間位處沙田嘅糖水舖,睇落偏僻,實際上靠近民居同巴士站,價錢亦係街坊價.


text:
前TVB花旦李施嬅早喺2003年就參加咗《香港小姐競選》,奪得咗最上鏡小姐,才藝小姐,選美結束後就簽約TVB,正式開始發展其演藝事業.
李施嬅一直為TVB效力長達16年,直到今年先宣布離巢.喺TVB期間,李施嬅出演咗幾部經典劇集,分別包括《少年四大名捕》,《鐵馬尋橋》,《公主嫁到》,《紫禁驚雷》,《寒山潛龍》等都係佢嘅代表作.
只可惜李施嬅冇乜運氣,幾乎年年提名各種獎項,但直到佢離巢都未能喺《TVB頒獎典禮》上收獲一個獎項.
李施嬅出世于香港沙田一個過億嘅富豪家庭,老竇李光輝原本經營生產電腦嘅雅達家電,直到2004年李施嬅老竇嘅公司被迫清盤,因此生活都受到唔少影響.
喺2005年更加係畀曝出其老竇因為欠債而失咗蹤,媽咪又鐘意賭錢,爭落咗好多賭債.所以李施嬅不得不擔起家庭嘅重擔,開始搏命做嘢,為父母還債.
出道以嚟,李施嬅都係緋聞不斷,曾經被外界傳聞佢一心想嫁入豪門,因此專釣“金龜婿”.
早年佢同TVB小生鄧健泓因為拍攝《老婆大人》而墜入愛河,之後鄧健泓為咗自己嘅事業選擇同李施嬅分手,結束咗五年嘅戀愛關係.
隨後喺2014年李施嬅喺潛水時識咗投資公司波士潘樹維,兩人迅速熱戀,但兩年之後卻突然間宣布分手,李施嬅因此豪門夢碎.
而喺眾多感情中,佢同好閨蜜胡杏兒老公李乘德嘅拍拖都最為值得熱議,而喺2011年時李施嬅就同胡杏兒老公李乘德有過一段戀情,而李乘德喺兩個人離離合合後最終選擇咗胡杏兒,不過胡杏兒與李施嬅嘅感情并冇因此而破裂,反而越嚟越親密.
李施嬅雖然緋聞不斷,但喺李施嬅其實都係一個有實力嘅演員,祝福佢喺荷李活有更好嘅發展,都希望佢早日揾到屬於自己嘅幸福!
Like MisshkNews Facebook!不出门也能知天下事~


text:
「人才」
好多人都問我,你做呢行咁新,請人未好難囉?係㗎真係好難,所以培養完之後佢哋好搶手.仲要嚟刻個個都話要請所謂「數據分析」嘅人才,真係唔得佢死.當然人才流失係好平常嘅事.但係最重要係點樣去防止有架構斷層,要不斷培養新血去補充.因為數據分析仲係好新,要係外面請人係要啲難,所以我會選擇喺大學度培養同挑選.
「業務」
眼見好多公司都係擴充業務嘅時候都經過一個混亂期.因為一下子發展得太快而公司嘅流程同運作未配合得上,所以好多時要退後一步.先將基本再做好,然後再衝過.原因好簡單,做老闆一定係前面衝,衝衝吓就乏略咗基本公司營運.當然太多流程同架構都會影響工作效率,要攞個平衡亦都係一件難事.點都好,有時還原基本步未必唔係一件壞事.
「成長」
做顧問嚟個行業唔係下下得個做字,好多時要自我增值.因為以前做外包服務一般都希望每個人嘅可收費生產率最少達到80%,即係每個月平均要達到128個鐘.但係咁,員工就無乜時間做其他嘢.我自己嘅模式反而希望將可收費生產率降至50%,另外25%投放落公司日常運作,而最後嘅25%俾返員工學嘢.其實真係好難,但係冇咗平衡嘅話,員工係唔會同業務一齊成長,而見唔到有發展嘅時候就當然會另謀高就啦.


text:
政壇:林鄭惡鬥望族後人
有「好打得」局長之名嘅發展局局長林鄭月娥個性同施政手法都好強硬,近排因村屋僭建畀鄉事派燒紙紮公仔及棺材,但佢冇有怕,尋日又向背景雄厚嘅何東花園業主下戰書,言明採行動保護何東花園,仲話即使業主反對政府將何東花園列法定古蹟,佢哋嘅行動都唔一定可以阻到政府,言下之意係預咗大家法庭見.林鄭心口掛個勇字去封樓,畀人嘅感覺係佢愈戰愈強……硬!
其他局長提早隱形
由天星碼頭,皇后碼頭到景賢里,香港人對保育愈嚟愈緊張,難怪有成八十年歷史嘅何東花園爭拗都愈演愈烈,下個月底,何東花園被列為暫定古蹟嘅十二個月期限便屆滿,林鄭尋日話,如果政府唔喺呢個時期前做工夫,暫定古蹟期限就冇得延長,何東花園都危矣,所以佢早前已經得到古物諮詢委員會嘅同意,已經通知業主會喺期限前採取法律行動,以永久保護何東花園.
不過,何東花園嘅業主一直反對政府嘅計劃,亦透過致函傳媒等方法圖翻盤,林鄭尋日話:「業主的反對不一定可以阻止我們將它(何東花園)定為法定古蹟」,佢跟住仲話,相信業主都會採取行動,所以佢唔方便講太多,尤其唔適宜令業主感到佢喺公眾場合畀對方任何壓力.雖然係咁,林鄭都強調對方未必可以阻到政府,唔知呢句係咪已經構成壓力呢?甚至感到大石砸死蟹!
應屆政府任期仲有半年多就玩完,唔少政策局長都提早隱咗形,唔講嘅話,仲以為佢哋已經冇做官添.但林鄭近排動作多多,先後同鄉議局,商界撐到行,搞到官場都質疑點解佢咁搏命?官場長壽之道係平平穩穩,好似林鄭咁硬咁勇,真係幾奇o架!
設計圖片及對白


text:
轉會窗開左無耐,利物浦買入球員方面快手,原因係因為有球員合約到期即將離開球隊.相信所有人都知道離開利物浦既會係安利簡,呢位德國國腳.根據媒體消息指出,佢離隊最主要既原因係因為自己踢唔到自己想踢既位置.今時今日呢個原因去離隊相信令到唔少人都好意外,現今足球上選擇離隊既原因多數係因為薪金唔夠又或者係同領隊不和,但安利簡就只係因為追求自己最理想既位置而離開,小編就認為球員可以分為兩類,一類就係永遠都踢死同一個位置,另一類就好似我地陣中既占士米拿咁,係唔到既時候可以根據領隊既需要勝任唔同既位置,呢類球員可以話係十分萬能.
雖然安利簡仍然未公佈自己既下家,但係多家媒體都表示佢已經同意甲既祖雲達斯傾掂數,有報導指出佢同老婦人簽約5年,而份合約價值2500萬歐元.岩岩上文都講過啦,安利簡自己有自己想踢既位置,呢個位置就係防守中場.佢本人希望做後防線前的最後一關,做更多中場掃蕩既工作.但係高普就唔同意呢一點,高普認為安利簡更加適合踢8號位,其實高普既戰術三個中場球員既位置都需要兼顧進攻同防守,呢個位置需要球員有好好既體能,除左殺波之外仲需要派牌.安利簡自己就唔想成為一個咁樣既中場角色而選擇離開,呢件事亦都可以話俾大家聽點解高普經常只係用軒達臣﹑占士米拿同韋拿杜姆既組合,比較可惜既係張伯倫係呢個位置上有所起色既時候就受左傷,仲要缺席埋今年世界杯既比賽,可以話係十分可惜.
雖然球員唔滿意領隊所安排既位置,但係安利簡同高普並沒有不和,兩人亦都互相尊重對方既諗法,呢件事可以反映出雙方都做得十分專業,而唔似車路士個邊出現迪亞高哥斯達同干地發生矛盾既問題.安利簡有望加盟祖雲達斯在即,佢同利物浦既合約將會係6月30號到期,而亦有消息指出安利簡已經出現係拖連奴進行體測,祖雲達斯今次可以係話執到個又平又靚既球員.不過利物浦方面亦有名宿認為安利簡係因為錢先離開利物浦,因為安利簡和祖雲達斯簽落既合約年薪高達600萬歐元,係佢係利物浦人工既兩倍.小編就認為錢都有一定既影響,但係相信係前者的因素導致佢離隊既機會比較大.現年24歲既安利簡,係2014年由利華古遜加盟利物浦,今季安利簡一共為利物浦上陣38場攻入6球交出4腳助攻,相信之後都唔會有機會再睇到佢著住利物浦波衫啦.


text:
呢架過山車喺1994年開幕,直到2003年停駛.停駛14年,佢嘅傳聞一直都冇停過,一時又話佢會拆,一時又話會重開;而停駛原因更加係一個謎…究竟係咪因為死過人要停,又係咪因為過山車要留畀「阿飄」坐,所以要停而不拆呢?
其實呢架Made in Italy 嘅天龍過山車,圍繞商場嘅8樓同9樓,全程254米,最高時速可以去到每小時25公里.由94年開幕至03年停駛,超過200萬人次搭過,當時只要畀15蚊就可以坐足3轉.想當年有唔少名人﹑藝人都坐過,包括謝霆鋒,黎明,鄧麗欣等.就連大台劇《先生貴性》都曾經喺度取景,認真巴閉!車上嘅安全帶由Day 1已經有,並非好似網上傳聞所講,因為有人拗過出車外先至加設嘅.至於被誤以為係救生網嘅網,其實只係為防萬一有嘢跌落嚟去接住物件嘅啫.
一直流傳嘅鬧鬼傳聞,西九龍中心嘅公關向我地證實,當年鑑於美國有室內過山車發生意外,高層考慮過安全問題後先決定停駛,而絕對唔係因為死過人,佢亦再三強調天龍過山車運作期間,從冇發生過意外.至於曾經有網民目睹過山車「自己郁」,公關表示過山車仍然有機電署發出嘅牌照,商場每星期都會有專人做例行檢查,而隔一段時間更加會進行拯救演習o添.
天龍過山車係唔少8,90後嘅集體回憶,唔少人都好想佢可以重開.不過商場方面就賣關子,話唔知會唔會重開,但如果街坊嘅聲音夠熱烈,能夠撼動管理層嘅話,話唔定會重開喎!


text:
雞排妹帶團遊日團費曝光!巴打:去呢啲地方使乜咁貴呀?
撰文:占士@Central│圖片來源:IG,經濟一週,富士急遊樂場,日本國家旅遊局,蟹道樂,1dayjapancom
雞排妹帶團遊日團費曝光!巴打:去呢啲地方使乜咁貴呀?
各位巴打唔好以為雞排妹淨係識得影寫真,派軍糧呀!2018年初去日本進修嘅雞排妹已經化身日本通,即將喺 11/19至11/21首度帶團遊日本!日前雞排妹仲喺社交網站公布成個「#家純旅行團 」嘅詳情,除咗行程之外,仲有大家最關心嘅團費呀!
比起行程,相信雞排妹都非常了解粉絲嘅需要,所以一點入去「#家純旅行團 」嘅報名頁面,第一時間見到嘅會係雞排妹嘅靚相.
睇完靚相就即刻黎到大家最關心嘅價錢,位位盛惠一萬蚊港幣.截至截稿前,小編睇嘅時候仲有10個位咁多!大家要報名就要快啦!
大家真係要睇清楚呢個報名費包咩.三日兩夜中第一晚住MT富士 / 富士山萬豪(或同級),第二晚住MOXY 錦系町(或同級),經過小編透過唔同訂房網站搜尋, 11 /19至11/21嘅房價分別大約係 HKD1600同HKD800倒,再加埋啲交通,門票同飲食費用,仲有得同雞排妹見足幾日,相信對一班粉絲黎講絕對係抵到爛呀!
搞清楚先,雞排妹11月嘅旅行團並唔係伴遊,只係導遊兼翻譯.呢三日兩夜包七餐仲包車(但不含機票),旅行團名義上係賞楓,所以大家最多只係睇到雞排妹本人同埋啲紅卜卜嘅楓葉咁.見到個旅行團咁抵,啲巴打即刻個個心郁郁,勁想同雞排妹玩埋一份呀!
雞排妹非常重視網民意見,即時喺限時動態回應,歡迎世界各地團友參加!
巴打講緊以下呢位鄭家純.
杜如風喺IG嘅素顏餵蝦相.
率先遊覽雞排妹3日2夜行程 最終站意外有神秘景點
其實雞排妹帶團無論去邊都好,相信各位團友最終目的都未必係去觀光,但既然雞排妹已經悉心為巴打們準備好充實嘅行程,我哋梗係要率先帶大家睇吓呢三日兩夜究竟有乜好玩啦!雞排妹話第一日要即刻去富士急遊樂場一齊玩過山車先.提提大家到時要買紀念品嘅話,記得帶多啲彈藥.
同日再去五湖睇富士山
去到第二日就係去高尾山搭纜車兼睇景點,夜晚就返東京食燒肉.呢個高尾山纜車唔計官網所述嘅爬山電梯的話,單程只需6分鐘,來回加埋只係12分鐘咁短!加上成個團係十至十五人,所以各位巴打要影相真係把握時間!
運費方面成人每位來回930日元,但據知團體票係有折扣嘅,各位團友到時記得計清楚自己有冇比多咗啦.
到第三日同雞排妹齊齊著和服,晏晝就食蟹道樂.
據知蟹道樂關東地區有特別會席,但由於雞排妹十一月個團尚未公布確實時間,希望各位團友有機會食到啦!
食完蟹道樂後話咁快就到最後一站:江戶東京建物園.不過當地只有江戶東京動物園以及江戶東京建築園,所以相信雞排妹應該係打錯字,或者大家就當最後一站係神秘行程,留個驚喜比自己囉!同埋就算呢次11月嘅3日2夜冇跟到都唔緊要,因為雞排妹話黎緊12月仲有沖繩團,下年仲有趁櫻花季遊大阪添,真係令人好期待呀!
雞排妹又識玩又識食,仲成日好大方咁大家開心share自己副body,難怪咁多人想報團啦!小編都忍唔住要即刻重溫一吓雞排妹啲靚相呀!


text:
讀者可以參考以上片段.平時問答環節都相對比較悶,但今集阿Bob做左第一個未聽哂問題就答的嘉賓,以為係問香港父親節係6月的幾時,點知原來係問台灣,叫做一開始就打響頭炮.到左「Cheat Chat」環節,阿Bob戴左個假髮變左Bobo(真係唔係個個頂得順).一開始「翠如BB」以為自己頭上個牌係佢老公蕭正楠,但其實係拍節目前佢地去度蜜月的峇里,所以就錯誤「舉報」.連中兩次招之後,阿Bob就開始發揮佢係「Cheat Chat」方面的超強戰鬥力.係糖妹問佢想D女送咩俾佢的時候,佢調番轉問糖妹會做D咩同阿爸慶祝,搞到糖妹「中伏」.
跟住阿Bob就諗住Trap陳自瑤,追問佢會送咩禮物俾爸爸.Yoyo本身都話未諗到,仲話父親節未到(因為係父親節前錄影),係亂亂地的情況下再俾阿Bob同其他人追問,最後係Arnold郭子豪中招.之後阿Bob繼續發功,吳若希(Jinny)問佢覺唔覺自己係一個好爸爸,點知阿Bob好似D高官咁答:「我自己呢…我唔會將自己的立場咁容易講出黎GE」,咁又避開左.到林師傑請教點樣做一個好爸爸,阿Bob先再中招:「一定要好努力晚晚做人就可以做到好爸爸!」
但成個環節最Show到阿Bob功力的係佢令到同樣轉數快的陸浩以為自己成功Trap到阿Bob.係阿Bob問緊「翠如BB」點先係一個Man的男人的時候,陸浩就話自己聽唔到(阿Bob問咩),專登Trap佢想阿Bob大聲咁講多次.到阿Bob再問多次都係話聽唔到,終於搞到阿Bob以「咆哮式」再問多次條問題,陸浩仲以為自己成功Trap到阿Bob,但原來阿Bob頭上個牌係「大聲答問題」,而唔係「大聲問問題」,搞到「Cheat Chat」老手陸浩都要出番次醜.阿Bob今次「Cheat Chat」可以話係「以一敵八」,唔知你又覺唔覺呢?
Ref: TVB


text:
自從結婚後,平時返澳門通常係探老爺奶奶, 好少會同老公二人世界遊澳門了.最近澳門開嘅新濠影滙好似好多嘢玩, 於是決定生日天與老公返澳門玩一天.大概兩星期前係新濠影滙網站訂套票, 用Union Pay交易就可以HK$500買票,套票包括影滙之星摩天輪丶蝙蝠俠夜神飛馳及魔幻間門票, 如果你只去玩一天, 不妨買呢種優惠套票.
一早去到澳門, 唔知點解老公比我越來越鐘意韓國食物, 佢知道澳門開咗間韓國Issac Toast就話要食, 佢話好掛住喎.澳門Issac Toast都係細細間, 有幾張枱仔,食物選擇無韓國咁多款式, 我地點咗Ham & Cheese及兩杯飲品.你問我味道如何? 如果你未試過韓國嘅Issac Toast, 可能會覺得澳門呢個ok, 但我會話唔及韓國的味道, 我覺得澳門的略嫌過甜.
澳門嘅Issac Toast
Issac Toast again!
網站: https://www.facebook.com/isaactoastmacau/
地圖:
食完Issac Toast, 我地就出發去新濠影滙.一落車, 我覺得酒店及賭場部分的裝飾太金碧輝煌, 個人唔太喜歡呢類裝修.
金碧輝煌嘅裝修
之後我地沿路走向”新濠影滙購物大道”,兩旁都係名店林立.一直向前行見到一個3D投影, (有點似我上次係韓國MBC World玩其中一個遊戲一樣).由於Studio City內的指示牌唔夠清晰, 所以我地揾咗一陣先揾到票務處換領套票.
新濠影滙購物大道
3D投影, 好立體!
好似上次係韓國MBC World睇Psy跳舞咁
套票攞到手啦!
第一樣去玩影滙之星摩天輪(大家記住係”新濠影滙購物大道”街中揾條電梯上去).我地係星期六去, 所以初初都擔心好多人等候, 點知好好彩, 唔使等就好快可以上摩天輪.係入口有職員爲大家拍攝留念,但佢地唔會幫你用手機或自備相機影相.雖然人少, 但佢都安排我地同另外兩家人一齊坐同一架車卡.車卡另一邊有一個長方形透明玻璃, 如果你夠膽, 大家可以企係上面影相留念.你問我值得嗎? 我覺得一般, 佢的唯一賣點係8字形, 其實係度行走時又唔覺得有乜太大分別, 同埋佢只會轉一圈, 而且新濠影滙係自成一角, 所以係摩天輪上又唔係可以望到太多靚景, 好多地盤景, 原來好多人都話日景麻麻, 夜景有Studio City嘅燈飾好少少啦!
用Lego砌嘅Studio City, Lego迷一定鐘意
影滙之星
準備上摩天輪啦!
8字形行走嘅魔天輪
摩天輪望出去的景色
你夠膽企上去嗎?
玩完再到花園影一影Studio City嘅外觀先
玩完摩天輪後, 我地就去玩蝙蝠俠夜神飛馳.同樣唔多人等候,我地等咗5分鐘左右就入去啦.一入去大家聽少少嘢, 之後再行去另一間房, 發生什麼我就唔講啦, 等你感受下.最後入去遊戲間, 入面有三排座位, 全程唔需要戴3D眼鏡, 但大家睇到3D效果, 再配合劇情加入不同味道及水滴等效果,成個遊戲玩5-6分鐘.
Batman Dark Flight
遊戲前
遊戲前
遊戲前
Batman Logo
遊戲坐嘅櫈
玩完遊戲, 可到紀念品舖睇嘢兼同Batman和Joker影相
邪惡嘅Joker
紀念品店, 係Batman迷唔會錯過
Batman造型嘅小朋友衫, 幾可愛
到食12:30p.m左右, 我地去食午飯啦! 因為我地3p.m要睇魔幻間, 所以唯有係附近食飯. 我地行咗一轉”澳門食街遊”, 決定去”風味大排擋”食, 見到門口都有人等, 而且突然想試大排檔食物, 我生日好放肆, 食咗好多熱氣嘢, 我地叫咗避風塘排骨丶椒盬鮮魷丶葡式乾免治牛肉(呢個餸係老公話佢以前成日食㗎) , 食物味道都不錯.
避風塘排骨
葡式乾免治牛肉
椒盬鮮魷
食完飯離睇Show仲有空檔, 我同老公口痕又食”雪糕三文治”,我地試咗士多啤梨味, 係兩塊威化餅中間夾住雪糕, 無乜特別, 味道亦一般, 可以唔試.
不同味道嘅雪糕三文治
雪糕三文治
下午三點可以睇魔幻間, 由於在表演進行中係不可再進入會場, 所以佢地建議大家15分鐘前到達.大家進入去前可留意個入口, 係好得意.經過一條隨道後, 去到一個大廳等待, 大廳內展示咗好多特別嘅魔術擺設同埋有小型魔術表演, 大家可以影相留念.
魔幻間入口
大家記住睇下個入口,幾離奇
你移動時呢幅畫亦會移動
有飲品賣, 唔知咩味?
好多奇怪擺設
等候時有魔術師表演
正式開show啦! 觀眾被分成兩隊, 並進入一個細小表演廳, 心諗點解咁細型, 與我以前睇過嘅魔術表演好唔同.之後有個魔術師出嚟, 但又唔似poster嘅魔術師Franz Harary喎!? 大概十五分鐘左右, 職員叫我地轉房, 今次又係入去一間細嘅表演廳,表演無乜驚喜, 普通嘅魔術.十五分鐘後, 又要轉房, 終於入一間大大的表演廳, 今次終於係大型魔術表演啦! 亦係由知名魔術大師Franz Harary上陣表演, 表演所有道具及場㬌都好豪華, 完全係極盡奢華, 完場時亦可跟魔術師拍照留念.今次魔術表演安排與我以前睇嘅安排不同, 可能太耐無睇過魔術, 唔知係咪而家鐘意咁安排, 不過我就覺得咁樣有點奇怪.最吸引當然係Franz Harary的表演, 但其實好多魔術表演Show都係大同小異, 魔術師入咗個箱, 然後有火或其他危險元素, 之後佢成功逃脫, 所以我又唔可以話好特別.
表演期間不能拍攝, 最後可與魔術大師Franz Harary合照
網站:http://www.studiocity-macau.com/tc/
地圖
本來睇完Show想去參觀下”華納滿Fun童樂園”,但已經差不多要去碼頭搭船返香港(唯有下次帶埋雜果沙律返澳門時玩啦), 因為要回香港繼續同沙律温測驗,點解我生日要測驗呀? 算啦! 我都偷咗大半天去玩啦! 享受私人時間了,哈哈!


text:
依排天氣凍凍地,最啱緊係飲啲滋補湯.剛好托好友買左啲靚靚螺頭,所以就煲返個淮山杞子螺頭煲雞湯啦~
其實我都真係好少煲雞湯,加啲中藥材都係唔多.我唔係唔想煲,只係小小豬鐘意飲啲雪耳...紅蘿蔔嗰啲湯多啲,所以我就迎合下佢,煲多啲佢鐘意飲嘅湯.
但....啲中藥材湯都有佢嘅好處,就好似淮山係健脾開胃,螺頭有可以滋陰清熱,加埋一齊煲就真係一家大細都啱飲,所以就決定煲下啦!
竹絲雞一隻,瘦肉約$20,乾螺頭約十粒,淮山一両,杞子一湯匙,紅棗六粒,元肉一湯匙,果皮一角~
由於我係用乾螺頭,所以就要浸大約六小時,等佢浸至軟身~
果皮浸透去囊,紅棗切片去核,連同其他藥材浸洗~
竹絲雞及瘦肉洗淨汆水備用,雖然今次主要係煲雞湯,不過都係要加少少瘦肉一齊煲,咁啖湯就會甜好多呀~
煲內放約1.5L水,然後加入果皮~
待水滾後加入所有材料,用大火煲半小時~
之後就轉用慢火煲約2.5小時~
最後加少少鹽調味就飲得啦~
哈哈哈...我今次真係勁夠火喉,因為隻竹絲雞同淮山都俾我煲都溶晒,加埋啲螺頭鮮甜味,啖湯真係勁甜超好飲,我自己都飲左三大碗,老公仲叫我下次再煲過依款湯添.
其實煮飯煲湯最開心就係有人欣賞(當然我都成日有失敗嘅戰績),見佢地食得開心之餘又快快口幫我清晒啲湯/餸,又真係幾有滿足感,亦都係我嘅動力繼續為佢地努力做好依個女煮人呀!
大家一齊嚟交流下煮飯仔及去玩嘅親子樂啦!


text:
-
(野餐隨行)天水圍新北江商場消暑刀削麵 實試公園湖邊草地旁用餐到底有咩問題?
(#爽辣口感)天水圍係一個有逾40年歷史嘅香港新市鎮,對區外人嚟講,結構複雜,天乜天物嘅嘅屋邨一幢又一幢,更有唔少私人屋苑,不過天水圍區內嘅嘉湖新北江商場就係區外人都會知道嘅拍拖掃街勝地,嘉湖商場一樓雲集一間間...
-
近天澤商場!天水圍後山矮過嘉頓山 秘道闖淋坑山賞北方黃昏景(野餐隨行)
(#天水圍後花園)近年,香港景點已經被本地人挖盡,秘境已經唔再係秘境,每一處地方都被玩盡,實在難以找尋較少人熟悉嘅拍拖兩個人好去處.編輯反其道而行,從市區後山著手,天水圍就有一座後山,尚且未算被人群淹沒,皆因山...
-
天水圍冷清商場搵食 木人巷藏手打牛堡雞堡
(#低調牛堡)天水圍屏欣商場都算係冷場之一,人流只有小貓三四隻,場內有一間小店曾被網民推介,低調地炮製手打牛堡,雞堡.
-
(黃店巡禮)4間100蚊樓下隱藏小店 歎超抵日式料理
踏入5月,真香港人反警暴兼抗爭持續,但飯點都要食,必須力撐良心小店.憑香港人自身嘅衛生意識,無政府幫助下,減少武漢肺炎傳播風險,疫症終於逐漸緩和,出街嘅人數逐漸增加,飲食業似乎開始出現一個小陽春.今次為大家推介...
-
天水圍超高質小店做到無停手 鰻魚炒飯勁有鑊氣
小編去拍拖上山經過天水圍,兩個人去咗呢個商場搵嘢食,發覺呢個商場C區呢條街勁多黃色小店. 睇過咁多間之後,最後揀咗呢間入去,出面勁多人,以為要排隊,原來全部都係等外賣, 喺而家疫情影響下,好多食店都頂唔住 , ...


text:
[個人傳記] 年少荒唐回憶錄: 10. 酒呀!(後)
作為鍾意同人分享生活既我,返到香港嗱嗱聲就搵返上次一齊上去酒吧企果個大學同學分享返大陸酒吧既正確玩法啦.講真,我自己都心思思想再去,作為一個毒撚,真係好少可以有咁樣俾女圍既待遇,始終,係果個年頭,香港人個朵都仲有幾分吸引力.
好快我地就擇日重賽,問下搞手幾時有局,原來佢一星期搞成五至六日呢啲party,乜大陸有咁多女得閒成日出黎玩既咩?唔理啦,搵個閒日我地兩個放學就上去食飯蒲吧啦.以前係人民南路某大廈二樓有一間薩利亞 (N年之後先開到香港),我成日去食,平過樓下啲所謂港式茶仔多多聲,好似9蚊一個意大利飯,12蚊一個漢堡扒咁,兩條麻甩佬食飽先至六十幾蚊.
今次又換左去另外一間酒吧,不過大同小異架啦,佢有叫埋女就得,話知你咩場丫.我地兩個算係早到,慢慢開始啦,基本上成晚佢叫左咩女黎都會先係我地台玩陣先,我都好好奇佢到底點樣可以叫到咁多女出黎.
全晚我諗total有十幾廿條女出現過啦,男既就十個八個計埋我地.廿條女入面,有香港人,有新彊/蒙古果種混混地血既女,有本地學生妹,亦有外省打工妹,真係高矮肥瘦乜都有.咁正常玩下骰,猜下枚,今次佢地仲玩一個遊戲叫傳紙巾.
即係我咬住張紙巾,你就用咀咬住另一邊扯走佢,一路咁人傳人,咁張紙就會越黎越細,到後面就會變左咀對咀咁,如果啲女對你有意思既,真係張紙得返一毫子咁大都照咀埋黎,但當然,都會有啲認輸飲酒既.
玩左半晚,其中有個女仔,矮矮細細,得得意意既,成晚都痴住我同學,餵哂波餅又咀又攬咁架啦,我都已經聞到味覺得佢有著落,即刻同佢講叫佢自己小心啲,有咩事就盡快叫我啦.咁我就繼續返去手口並用咁抽下水攬下女,過多半個鐘唔夠佢條死仔就同條女消失左.
我心諗,碌柒啦,佢冇大陸電話架喎,我點搵返佢呀?問個搞手要條女電話?又好似阻人扑野咁,又驚佢人生路不熟唔知要去邊,又會唔會俾人挾左去,最終都真係冇辦法,唯有祝佢好運架咋,我就繼續飲酒再搵地方休息直到第二朝佢返到香港先text我話尋晚俾條女捉左佢去爆房.你就玩得爽啦,難為我仲要擔心你呀仆街仔.
自此之後,我同任何朋友上去玩都會叫佢地一定要有電話,去邊都講一聲先,天哥話齋「要走一齊走!」,齊上齊落.可能你會問我有冇葡萄個friend有女食自己就守齋,我就真係唔會既,見到自己啲兄弟有著落,只會覺得滿懷安慰.所以我都越識越多朋友,會一齊去玩,其中有幾個真係出生入死,夜夜笙歌,一個月見佢地仲多過見自己條女.


text:
[個人傳記] 年少荒唐回憶錄: 40. 我阿言就牙齒當鳩使既
半夜既台北其實都幾少車,DC6都踩到盡話咁快就將我送返ATT4Fun,講緊只係15分鐘,我欣賞你!距離散場都起碼仲有個幾鐘,真係唔好浪費即刻行動先.先同兄弟打個招呼先,班死仔見到我個個都面露詫異,但個個都攬緊女玩得開開心心,連串鳩me既時間都冇.
值得一提既係有個老死,識左十幾年,婚都結埋,平時都冇出去玩,最鍾意就係睇波做運動既姐,今次行程見佢晚晚都有女埋身,講緊係啲女主動埋身喎.你知啦,有時出去Yo女,唔同係東莞揀女嘛,啲女好少單獨行動,最少都三兩個啦,除非你係EDC或者羅智障級數,唔係想一次過兩飛三飛真係唔係咁易架葉師傅.所以基本上一Yo就幾條女埋台,咁我呢個老死就唔會主動出手架啦,但埋到台,唔少女都會主動去撩佢玩投懷送抱,進擊的台妹呢家野真係再乖既仔都頂唔順啦,晚晚都見佢同啲女又攬又咀,到宜家搞到佢成日都會心思思想去蒲.所以話,各位女性如果要揀男人,最好揀啲玩夠既而唔係未玩過既,因為佢地一但打開左呢個異世界既大門,可能就好難出返去.識揀既,就當然係揀我呢啲回頭浪子啦.
講返我先,咁我見佢地個個都玩得興起,我都唔想打搞,馬上直奔舞池,兩點幾三點呢個鐘數都係黃金時間,啲女一定飲左唔少先,仲要三點都未走,擺到明爛玩或者等著落啦,呢個時候我只要使用一對居高臨下既眼神同一條強而有力既臂彎,今晚就肯定可以一站到底!(One night stand)
正當我快速搜尋期間,Flora竟然都未走,仲係舞池度,俾三個台仔圍緊,都正常既,Flora本身又唔差,而且港女對台仔黎講,就好似台妹係港男眼中咁,係另一個層次,可能係隔黎飯香啦,但我會覺得佢地唔識食姐.啱先先俾瑜瑜條台仔男朋友阻撚住,你班契弟宜家又係度督眼督鼻,算你地唔好彩啦,我徑自行埋Flora身邊,一下就拖佢埋身攬,因為我動作都好利落,台仔阻唔到我,Flora都冇望清我,佢嚇一嚇就一下推開我,然後佢見到係我又再嚇多嚇.
我一手攬住佢條腰,然後問佢
「有台仔溝就囂張啦,一野推開我啦」
「俾條台妹飛起左呀?抵啦?」
「挑,我牙齒當鳩使,話左返黎就返黎,你宜家知我咩料啦?」
「知,戇鳩仔囉」
我一下用力揸落Flora個屎忽度,佢成個人震一震,然後好快反應咁揸返我碌鳩.雖然話來而不往非禮也,但你咁樣揸我賓周就係性明示而唔係性暗示架啦喎.我抱實Flora咁同佢起勢咀,側邊果三條台仔本身都仲未散去,一見大勢已去就鳥獸散啦.挑你,有神快拜啦,學野啦細佬.
我以一個勝利者既姿態享受緊既時候,一張開眼,見到Flora果兩個男仔friend離遠係度笑.不過個笑容我估應該同我冇乜關係,因為佢地兩個已經分從左右夾住一個台妹,仲要係巨乳台妹,對波大到我離遠都可以見到有幾咁偉大.條女個樣有啲似當年既宅男女神—搖搖,又係一個童顏巨乳,一條黑色低胸長裙,對波谷到籃球咁撚樣,一路係舞池un,對奶一路上下搖.佢對奶上下震動得越勁,我心跳亦都上下跳動得越勁.
Flora唔係話唔好,港女左啲囉 (其實重點係冇乜波路).我望到入哂神,Flora都察覺到
「又睇緊咩呀你?𥄫緊邊條女?」
「我見到你兩個friend姐」.我手指一指遠處
「妖,死淫蟲,見人波大啲就流撚哂口水咁」
「我想過去讚你兩個friend識食姐,咪屈啦」.Rule number one,永遠都唔好認,狗咬都唔撚認.
「你地啲男人係咪咁膚淺淨係識搵大波既?」
CLS,唔係呢?乳房作為性徵,梗係吸引異性架啦.再者,物以罕為貴,平時睇開iPad大細,宜家有部65吋大電視,梗係好睇好多啦.我借頭借路話去拜師學藝,就拉左Flora去搵佢兩個朋友,大佬,籃球咁大對波呀,唔買都埋黎睇下啦.佢兩個朋友見我地埋黎都有少少尷尬,我作為氣氛組組長即刻帶動下氣氛先,我拉住佢兩個,三條仔手拖手組成一個三角形,將兩個女仔圍係中間,完全阻隔左外面既進攻,又可以收埋去包圍佢兩個,充分發揮西班牙式Tiki Taka既戰術威力.
我地三個梗係越哄越埋,開始都有啲身體磨擦啦,當然係指搖搖啦,人地突出啲丫嘛,Flora我仲未掂到囉.搖搖對俾我地三個圍都相當受落,係中間都盡情熱舞,又會出手撩下我地搭下我地咁,Flora都唔落後,雖然有啲被比下去,但如果單獨黎睇其實都幾吸引,不過咁,大家既目標當然都係搖搖啦.
忽爾,搖搖面向我搭住我膊頭,跟手慢慢埋身起勢咁磨我,我成個人硬直左,你對奶頂得我好辛苦呀屌!咁大對奶隊埋黎,食撚正個波餅呀,我碌鳩都硬哂忍得好辛苦,其他三人自然就不是味兒啦,Flora又唔會想磨佢兩個friend.我估我地當時四個人表情都好撚尷尬,我要估係因為我都唔知我當時個表情係點,一片空白,爽就梗爽架啦,但Flora一陣殺意既目光射埋黎,兩條仔又兩抽憤怒的葡萄咁……
搖搖自個玩得興起,越跳越賣力,越賣力越貼身,越貼身我越硬,佢仲跳到跪係我前面,嘩屌,居高臨下咁望佢對奶眼,真係淫到出汁,我都忍唔住要拎出我強而有力既臂彎,捉實佢個頭扶返佢起身先.首先,你再係咁我怕我今日行唔出呢個門口呀,第二,你意淫到咁我真係驚我把持唔住要即時夾佢去廁所港台交流下,第三,我自己其實都幾怕人大庭廣眾跪係我面前,尷尬囉.
搖搖微微一笑俾我扶返起身又繼續係度跳舞,我地三條仔都換個位置,變左佢兩個對住搖搖而我面向Flora,佢個樣有啲嬲爆爆咁,我個心即時盤算左一陣,然後就拍一拍佢個friend膊頭以示鼓勵,再拖住Flora行返台啦.
有時有啲野,見好就收啦,黎到台灣,台妹就食過啦,又俾台妹撩過,最低限度都已經叫不枉此行啦,搖搖我想唔想屌?想晚晚都屌到腎衰竭啦,但現實咩?以Flora呢個狀態,返到香港分分鐘有得keep住玩,為左一時之快而少左個stable既partner,好似唔化算喎.再講,君子不奪人所好,你兩個mark左先既,我出手搶就於禮不合啦,雖然話大家都係萍水相逢,但同為異鄉異客,都係一種緣份,我就忍痛割愛係啦.
兩條仔即時就笑容返返黎,Flora個神情就有啲奇特,面口就都係唔多好架啦,但又好似有少少咀角上揚咁.返到梳化都仲有少少時間先開燈散場,有個兄弟戰敗倒下,瞓左係條女兩腿之間.呢條女又係奇情,佢一黎到已經係咁痴住我呢位兄弟,成晚都形影不離,雖則話條女年紀上望落明顯冇其他在場既青春,但俾盡可能都只係三張野,而且身材前突後翹亦都打扮得相當戰鬥格,送到上門又豈有不屌之理?
然而我都冇時間理其他人,同Flora又開始碰杯,連續劈左兩晚,戰力都已經逐漸下降,輸左幾舖枚之後我都有少少wing wing地,但我人就係硬頸,氣勢唔可以輸,深呼吸幾下,即時扭轉劣勢,我地兩個講真都貓貓地,我得勢不饒人,拎左一板shot出黎同佢劈齋lit,呢獲仲唔收你皮?
但係殺敵一百都自損八十,下一個畫面已經係我係酒店房,老撚咁遠果間酒店,Flora就瞓左係隔黎,衫就有著既,但bra呀底橫就係床上面咁囉,而我自己就得條孖煙囪.我開始recall返個記憶,好依稀有一兩個片斷係有屌過咁,但我又真係諗唔起係咪真係有,又唔見有用過既套.Flora都醒左之後,佢望一望我,就撲埋黎我心口攬住我,唔通佢記得咩事?我問出口有冇屌到佢會唔會好怪?我有冇亂講過啲咩?唉屌,冇記憶呢種感覺真係好差.
Flora話返去搵返啲朋友先,著好衫就走先,仲叫我夜啲先搵佢都OK.我都未反應得切佢就出左門口,我係廁所搵到我部電話, 0個missed call,幾個messages.打開一睇,都係大摩搵我咋喎,佢只係擔心我去左邊姐,send左幾個訊息俾我冇覆就assume我風流快活緊唔理我,你個仆街都幾了解我呀下.
起身check out返酒店,計埋我得4個人既喂?尋晚戰敗左瞓左係條女玉腿上既果位兄弟唔見左人喎,聽佢地講好似話個女仔出聲話會照顧佢,兄弟又迷迷糊糊咁叫佢地走先,咁就由佢啦,好在唔係大陸姐,唔係少左幾個內臟你就過癮.不過有口話人,我都冇口話自己,成日飲到斷片呢個壞習慣真係要戒.
之後兩晚都冇乜特別,大家正常發揮,攬女溝女但冇乜故事,我就都有同Flora keep住send下message flirt下咁,佢地星期日就咁行街食飯冇去玩,星期一就返左香港先.我同兄弟就帶住一堆混亂不堪既故事同迷思由桃園飛返赤臘角,閒時我地成班佬聚會都會拎返出黎講下笑下咁.


text:
係倫敦生活,一定會接觸到倫敦地鐵.佢係全世界最早嘅地鐵系統,由1863年1月開始啟用.唔講唔知,當初決定係地下掘隧道起地鐵,係因為想避免路面使用權會產生嘅爭議.但去到起第一條地鐵時,都要拆咗大約一千間屋.起完之後,因為地鐵條隧道圓碌碌,所以大家就用咗「Tube」去稱呼倫敦地鐵喇.係第一次同第二次世界大戰嗰陣,倫敦居民就係靠依條地鐵嘅地下通道避難㗎.
Embankment 站 Mind the Gap 嘅故事我諗好多人都聽過,小編今次想講吓倫敦地鐵嘅Visual Design.係1920s開始,當時接管London Underground Railway嘅總經理Frank Pick委託 Edward Johnston 設計咗「UNDERGROUND」嘅企業招牌同「Johnston」字體,就係而家大家都好熟口面嘅紅圈藍底白字個招牌.而係1979年,Eiichi Kono係「Johnston」字體嘅基礎上進行改造,創造咗「New Johnston」字體,而倫敦交通局就一路用到而家.
最出名嘅倫敦地鐵路線圖,則係1933年由Harry Beck用業餘時間繪製而成.當時Harry Beck提出乘客唔需要知道過多細節,只需要搞清楚出發地點同目的地已經可以.當時個Design因為太Minimal,交通局嘅人其實唔認同依個諗法,但最後都通過咗個Design.而依個經典簡約嘅設計,更成為全世界地鐵都用使用嘅路線圖原型.而家係Finchley Central Station,你係可以搵返佢設計嘅原始地圖㗎!倫敦地鐵真係好多故事可以講,小編下次再同大家講多啲.


text:
講到韓式炸雞,真係每次去親韓國都必食嘅item,奧妙之處在於雖然加咗醬汁,但外皮仍然可以長時間保持香脆,肉汁仲好豐富而且又夠多口味.雖然而家都係未飛得住,但其實香港都有唔少出色嘅韓式炸雞食㗎,有唔少都係小店嚟添!
韓式炸雞小店,大角咀店位置唔多,主要做外賣生意,而尖沙咀店就主打堂食.店主特意向韓國朋友取經,炸雞外皮炸粉經過反覆試驗,溝入三四種炸粉,保證炸雞炸起後放半小時都仍然香脆!口味方面推介好有港式風味嘅地道港式鹹蛋黃醬,平時食鹹蛋黃嘅食物最怕就係易膩,炸雞加上鹹蛋黃醬同鹹蛋黃碎,有香濃蛋黃味但又唔會太膩.最人氣呢就係蜜糖芥末醬口味,自家調配,芥末味同甜味都恰到好處.鍾意食辣嘅咁就要去尖沙咀店喇,因為有尖沙咀店限定嘅麻辣口味呀!
圖: ChongWaiLee
喺韓式炸雞啱啱流行嘅時候就已經存在,可以話係香港嘅第一代韓式炸雞專門店,由韓國人開設.炸雞好正宗,可以自選兩款口味,同帶骨或無骨,炸雞即叫即製,上檯時仍熱辣辣.雞皮脆身香口,外層炸粉唔太厚,食落啖啖肉,的確有水準.口味方面有原味,甜辣,大蔥,蜂蜜蒜蓉,芝士及辣咖喱味,款款份量都好多,一份有成十幾件雞,同朋友飲酒吹水食就最正.
圖: hkyuyuyu1
石門愈來愈多嘢食喇,呢間新開無耐嘅外賣店主打韓式炸雞同港式小食.炸雞分大,中,細size,今次真係「毒」食一份都無問題!口味方面有7款,一樣可以選擇半半,最推薦係黃金芝士口味,首先炸雞一樣做到皮脆內嫩,點埋香濃嘅芝士醬真係無得輸,啖啖都係芝士味~另外蜂蜜牛油口味都係另一人氣之選,味道甜甜地,絕對可以一件又一件咁接住食.
圖: yumsik
啱晒相機食先嘅韓系咖啡店,餐廳裝潢以白色簡約為主,牆身佈滿花花.食物方面都好有誠意,主打韓式fusion菜,好似招牌菜卡邦尼炸雞,同坊間唔同嘅係,呢度特意選用歐洲原隻燒春雞,然後連埋骨一齊炸,會比較嫩滑同埋多肉汁,卡邦尼醬汁同炸雞嘅配搭都令人有驚喜.鹹蛋黃炸雞都值得一試,惹味充滿鹹香,醬汁加入兩至三粒鹹蛋黃同牛油等食材炒至起沙,經過調較後食多兩件都唔會膩.另外餐廳有聘請特殊人士工作,大家可以去支持下.
一間裝修好有心思嘅韓式餐廳,以韓國街頭大排檔為主題,周圍都充滿霓虹燈~餐廳供廳多款韓國菜,韓式炸雞當然係人氣之選,口味雖然得基本款,但款款質素都唔錯呀.首先係人氣甜辣炸雞,甜同辣嘅比例掌握得啱啱好,醬汁包裹住香脆嘅炸雞,一啖咬落去真係好滿足.唔食辣嘅朋友醬油炸雞都係唔錯嘅選擇,味道甜甜鹹鹹,愈食愈開胃.
文: Yanica


text:
缺牙唔理佢好像都冇乜問題,但係有時條脷碰到,就感覺怪怪得,食野都唔敢兩邊一起咬,成日用一邊 ,我真係好驚後尾大小臉,咁就好醜了窩.經過幾日思考,比较後我都係選擇去整翻佢.
大陸植牙
聽好多朋友話,大陸果邊睇牙幾平服務又好,我都諗著去試下.但係我都係擔心安全呢個問題,植牙呢個都係關乎自己嘅小手術,唔小心植牙失敗,咁點算窩,錢都曬埋我搵邊個呢.所以我非常之慎重揀睇牙診所.
揀咗幾日,覺得都網上嘅信息都差唔多,唔知邊個好.後尾我閨蜜話我知,佢前個月去咗珠海皓齒種牙,E生手勢幾唔錯,佢哋診所消毒情況以及環境都幾乾淨,仲有一點價錢真係好平.呢排佢哋種牙做緊活動窩,提前通過WeChat&WhatsApp(+13266962630)book位,就可以享埋佢哋嘅優惠價,我之前仲以為植牙比较少都要萬幾蚊啦,冇諗到我係佢哋呢度隻曬咗8800人仔(美國皓聖種植體),呢個係進口嘅材料,價錢比其他品牌貴D.
我嘅情況都算OK,第一次先去檢查口腔問題,確定冇其他問題,順便確認咗治療方案,過幾日就book位直接過去植牙,宜家我隻牙已經種入去啦,感覺仲唔錯,等到明年我再去複診.大家如果有缺牙嘅話,都係建議早點去整翻佢,以免後尾問題太多.


text:
香港人,翻工嘅又好,翻學嘅又好,想偷多啲時間去旅行放鬆下,都難過登天.到有時間去,又因為貪方便,就去啲最多人去嘅地方,行程直接上網copy and paste就搞掂.但少年,咁樣你咪錯過好多好光景囉,所以今個系列嘅Blog,Tutor Circle尋補就同你地講下一啲你地成日想去嘅大國家,裡面嘅小風光啦!
我諗大家對英國嘅印象,唔多唔少都限於倫敦,覺得物價好貴,生活指數好高.但Brighton可以話係另一回事.Brighton 布萊頓鎮係英國一個沿海小鎮,亦係唔少遊客同當地人嘅度假勝地.不過大多數人都只會花一至兩日留係Brighton.小編就有幸係個到逗留左一個月,見識到英國呢個大都會嘅另一面 🙂尋補Tutor Circle帶你探索英國小鎮.
目錄
悠閒至極嘅生活步伐
係香港,我地行步路都快過人,而的確小編係倫敦個時都唔慢得幾多.但去到Brighton,真係無得你唔入鄉隨俗,跟住佢一齊慢LOL放假就遊水,曬太陽,放狗,去餐廳嘅,就坐足大半日同朋友傾計,係屋企嘅,就訓飽之後買餸煮飯睇Netflix :D一到星期五,大家就TGIF go get wasted! 先唔講佢地平時翻放工都好準時,就連翻工嘅時候都可以好慢 @@
就以小編每日要由大學宿舍出去市中心要坐嘅一班巴士為例,車程大概係15-20分鐘.個架巴士途中必經另一間學院,就係呢個站,巴士司機可以隨便落車休息,食翻枝煙,飲翻杯咖啡咁.小編第一次搭個時以為有咩事,坐多左先知佢地習慣就係咁,最耐個次,小編就同一班同學,係巴士到,陪個司機一齊休息左半個鐘 :D如果呢件事發生係香港,相信個司機會俾人鬧到體無完膚,投訴仲會上晒連登同A1頭條 sosad
究竟買野貴唔貴 ?!
唔少人都話,英國買野好貴啊,呢個印象係小編去英國之前都有,但去到Brighton完全打破我呢個印象.作為一個窮丁丁,當然係各方面都係想慳就慳啦,所以就成日同hall mate煮飯仔〜估你唔到係Brighton超市買好多野仲平過香港買 :o最記得係咩呢:一隻全雞 hkd 20!一盒白蘑菇 hkd 9!一枝 1L嘅橙汁 hkd 10!然後睇戲學生飛係hkd 75!食一杯好食過哈根達斯嘅Gelato係 hkd 35!一個質素好過simplylife嘅Brunch係 hkd 75!
真係抵到爛啊嗚嗚.但佢地坐巴士就貴了,一程單程幾乎hkd 35 :o)! 不過只要買長期月票,或者有當地嘅八達通又會平好多啦:D(P.S. 去到倫敦所有野價錢都一個double咁滯sosad)
草地 周圍都係草地
如果大家有去過Brighton玩,係奔波趕景點嘅時候,又有無留意到Brighton非常多草地?話說小編嘅宿舍背面就有座山,一大座草地,行到上去就任人碌任人訓,小編一個星期都有三四日會行上去睇日落.小至係大學附近,有啲住宅嘅門口嘅巴士站,側邊細過一個床位嘅範圍,都會係草地,周不時仲見到有人會坐係到睇書,你以為佢等車?唔係,佢真係係屋企行出黎坐係到曬住太陽睇書lol唔只架,係市中心中間都突然有個公園,唔係香港個種有滑梯嘅公園,係講梗成個都係草地 😀 然後每日不論咩時間行過,都見到啲人係到野餐同訓教,真係好想去問佢地:點解你地唔洗翻工翻學???
其實Brighton仲有好多好多值得去欣賞,包括當地人都好熱情,風景好靚,去歐洲又好方便XD (下列俾啲相你睇)
小編一路講一路都好想翻去chill 😀 希望大家都有機會去欣賞下Brighton嘅風光啦 🙂
(延伸閱讀)那些年,你或許顧著遊歷而沒為意的系列 – 澳洲篇
(延伸閱讀)那些年,你或許顧著遊歷而沒為意的系列 – 韓國篇
此文章純屬 Blogger 個人分享,並不代表本網誌立場.
Copyright © 2022 Tutor Circle 尋補. All rights reserved. 此文章未經許可,不得轉載.
Copyright © 2022 Tutor Circle 尋補. All rights reserved. 此文章未經許可,不得轉載.
想追返學校進度?Tutor Circle尋補有超過10,000個三大導師,即日幫你搵一個合適既導師!
DSE讀得咁辛苦,想活用知識黎賺下外快?
緊貼尋補 Blog,Facebook 同 Instagram,尋補?Tutor Circle!
Z世代 修辭手法 Ocamp
英文補習 上莊 中文補習 議論文
slp smaple 補習網 數學補習
大學五件事 綜合格式
*此文章由 Blogger個人/編輯團隊 分享並僅供參考,意見及內容並不代表本網誌立場,Tutor Cricle 尋補 對信息或內容所招至的損失或損害,不會承擔任何責任.
其他人還看了……
中學排名 呈分試 升中面試 英文補習
大學收分 Jupas 副學士 DSE筆記
大學五件事 私補價錢 Ocamp 暑期工
生日好去處 IQ題 任坐Cafe
我係係城大讀梗Media and Communication (MC)嘅一粒小薯仔.經歷過HKDSE,亦都短暫地經歷過係紐西蘭嘅留學生活.都希望可以同大家分享下一路以黎嘅心路歷程,同埋一啲係城大嘅趣事 😀


text:
唔少女士都應該會好似我依莉詩咁日夜都要做面部護理,以確保皮膚時常喺最佳狀態.但係又精華素,又日霜晚霜等一大堆嘅護膚品,有時覺得做女仔都幾煩架!不過 NU Skin 近日就推出一款智能護膚機 ageLOC Me,堪稱「美容界嘅咖啡機」!點解咁講?因為佢無論外型上,配套上,功能上都同咖啡機非常相似,亦非常方便,兼且唔會走數添!
運作原理似咖啡機 自動混合精華及護膚品超方便
到底呢款「美容界咖啡機」有乜特別呢?原來佢嘅運作原理就係透過將不同嘅精華素自動按適當份量混合起來,再加上日霜,晚霜,各項護膚品都能夠儲存係一部智能護膚機入面,然後只需要將隻手放喺機器底下,佢就會自動「o擠」出護膚品,首先「o擠」出精華素,然後「o擠」出日霜或晚霜,原理好似成日見到嘅洗手液機,非常方便.
▲一開箱,入面有 ageLOC Me 智能護膚機,仲有各項用作做面部護理嘅精華素同日夜護膚霜,左手邊嗰三個盒仔有咩用一陣睇落去就知架喇,至於右手邊嘅兩塊零件則係機內嘅組件.
▲機面有幾個按鈕,用嚟選擇唔同嘅模式同設定,佢有多種語言設定,最好就係有繁體中文!
相信好多女士都有過以下嘅經歷:為確保精華素保持新鮮,通成都分開好多支,一支祛斑,一支抗皺…仲有日夜霜,眼霜等等.每日做面部護理的時候,就要由上至下左至右整齊咁羅列於枱面上,方便你按照唔同嘅次序用,達到最佳效果.你打開一支精華,小心翼翼「o擠」出少量搽落塊面,搽完後再小心翼翼閂返個蓋,驚怕倒瀉,然後仲要搽第二支……重複 N 次呢個步驟,諗起都覺得煩!
但係 ageLOC Me 智能護膚機就幫你一次搞掂晒喇!只要將佢內置嘅精華同日霜,晚霜「Capsule」放入機內,佢就會自動係機內進行 40 層微層調和,然後先「o擠」出嚟俾你用,咁就唔使分咁多支去搽,又唔怕唔小心倒瀉,又或者去到最尾果幾滴用唔到喇!
▲ 一拆開睇,各樣面部護理嘅護膚品都係有堅固嘅塑膠做獨立包裝.(左:日夜霜;右:精華素)
▲ 機內則分咗三個位置分別裝精華素,日霜同晚霜,內部一啲都唔複雜.
▲而大家只需要係用之前將佢哋放入去,過程好簡單:將透明膠蓋打開再按返指示插入機內,右下角就係完成咗嘅樣喇!
▲偵測到係新嘅智芯之後,佢就會問你係咪準備就緒,你剔咗之後,就代表佢將會出喇.
▲ 喺機嘅底部佢有一盞指示燈,當佢閃爍嘅時候就代表你可以將手或者盒仔放入去,佢就會自動「o擠」出各樣護膚品.
獨立包裝保鮮兼防菌!仲可以開心 share !
有陣時屋企人都可能想 share 你嘅護膚品,但開嚟開去,佢哋又會掂到個樽口,搞到感覺上好唔衛生咁.用 ageLOC Me智能護膚機就可以衛生好多,一來你唔會直接接觸佢嘅樽口,二來佢所使用嘅精華素同日霜晚霜都係獨立密封包裝,喺用嘅時候先「o擠」出來混合,咁就確保精華素唔會長期暴露於空氣中,保持新鮮!
▲機底分開三支管,應該係代表精華素,日用霜同晚霜嘅出口,因此大家都唔會直接接觸到支護膚品,唔使怕成日俾其他人掂而唔衛生.
▲等我即刻試下個質感先!
▲ 佢跟機會附送一 set 精華同日夜霜,不過我覺得佢嘅日霜都幾滋潤,比較適合冬天嘅乾燥天氣,至於晚霜亦非常厚,塗一層就好似平時塗完晚霜加 sleeping mask 咁保濕.
機身輕巧隨意擺放 各項提示夠充足
講到明係智能護膚機,當然有唔少功能係方便咗用家.其中之一就係佢嘅自動功能,當你切換到自動模式嘅時候,只要簡單放隻手埋去,佢就會自動輸出你要用嘅護膚品,例如佢計到你果個時間係夜晚,咁佢就會出返晚霜,而唔會出咗日用霜!當你兩次用完之後,佢唔會再出多一次俾你,以免你用多咗.另外,佢會有用量提示,你每拎一次佢就會減 1 ,所以我要預時間訂新嘅護膚品好重要.而且佢會喺你平均早上或晚上嘅使用時間閃燈提示你夠鐘要做護膚,啱晒一啲好忙嘅人或者大頭蝦!
▲機面有顯示剩餘幾多可用,可以預計到幾時要再買新嘅替換.
▲ 當然,你可能果一日想用多次,都可以去返「提取單次用量」,再按需要拎多次.
機身方面,佢使用 4 粒 AA 電,而且機身非常輕巧,唔使搵到有叉電位先放得,你鍾意放邊都得!就算你出 Trip 要用都可以帶埋架!不過,如果你只係去幾日,唔想太麻煩帶好多嘢,可以用旅行模式,揀返自己出 Trip / 去旅行嘅日數,然後用佢隨機附送嘅 3 個盒仔,帶備所需份量就可以架喇!
▲佢唔使用「濕電」,只需 4 粒 AA 電就可以推動佢,放係屋企邊度都得.
▲當你去旅行或者出 Trip,可以揀返去幾多日,然後佢會按日數「o擠」出合適份量嘅護膚,等你在外都可以 keep 住護膚.
▲呢幾個盒仔就係俾你外遊時用架喇!
▲仲可以咁樣疊起收埋!
依莉詩:「如果有得 Tailor made 就好!」
其實一開始聽嘅時候我已經好鍾意佢個概念架.因為佢方便咗整個護膚嘅流程,即刻覺得啱晒我呢啲懶人呢!同埋佢有獨立包裝,一擺落部機度佢就幫你自動撈勻,又唔怕倒瀉,唔會浪費咗「最後幾滴」(你知道啲精華素好貴架啦!),當你差唔多用晒嘅時候佢仲可以提你要買新嘅添!不過每個人膚質都唔同,而且天氣開始潮濕,我就略嫌佢附送的護膚品太過滋潤了,好彩佢仲有一個專屬App 幫你 Tailor-made 切合自己需要的護膚品,等我依家訂定一 set ,下一篇文再同大家匯報下好唔好用啦!
智能護膚機 ageLOC Me
售價:待定
查詢:www.nuskin.com.hk


text:
12 JANUARY 2014(SUN)
之前係MYBB.COM見到有第十一屆Epson環保嘉年華嘅入場卷派發,一向鐘意玩嘅我地,見個活動幾有意思又係近近地嘅尖沙咀,所以就登記拎入場卷.
好幸運地我地抽到入場卷,所以又可以去玩啦~
時間剛剛好,我地一到場就開始Rody健康舞活動,當然即係帶小小豬上去玩陣啦~
不過唔知係唔係一到步就開始活動,小小豬好似未WARE-UP好,開頭玩得唔太ENJOY呀~
可能OTTO見仔仔唔識郁,所以走過嚟教小小豬呀~
正當小小豬開始投入之時,原來已經夠鐘玩完依個項目啦~
嘩...玩完RODY仲有一大袋禮物呀,小小豬都不知幾開心呀~
係臨離開嘅時候,我主動請OTTO同小小豬影返張合照留個紀念.不過小小豬俾其他攤位吸引住,唔識望鏡頭~
哈哈...我都係第一次主動請藝人影相同埋傾計,OTTO都真係好NICE,影完相之後仲主動撩小小豬傾計呀(傾左幾句啦...因為小小豬掛住要去玩呀)!之後當我地去玩攤位遊戲時,剛好佢就離開,佢地主動同小小豬SAY GOODBYE呀!
玩完第一個活動,我地就周圍行吓,睇吓啲攤位遊戲先.今次主題係環保,所以場內有好多唔同機構嘅攤位都係以環保為主,等我地有得玩之餘,更可以學習到環保意識~
參觀完之後,當然要即刻去玩.第一個攤位當然係MYBB.COM,要嚟支持吓啦~
原本依個遊戲係需要將回收物品拋到回收箱內,不過因為小小豬唔夠力關係,負責人員好好,只係叫小小豬放入去就當佢完成呀~
第二個遊戲就係夾回收物品,睇吓佢兩父子玩得幾投入.雖然小小豬就唔算夠力夾個夾仔,不過教左一次之後,小小豬就識得依正確位置放好啦~
第三個遊戲就係釣走啲唔可以自然分解嘅廢物~
第四個遊戲就係環保對與錯,其實小小豬真係唔多明,不過負責叔叔好有耐心咁慢慢同小小豬講解,仲教小小豬放對與錯磁石呀~
第五個遊戲就係環保分類,估唔到小小豬係唔洗我地提示之下,自己可以好快咁完成,真係俾左我地一個小驚喜呀~
第六個遊戲就係環保車,不過其實依個遊戲我地都唔係太識玩,只係知道有得玩車....哈哈哈~
依個時候有唱歌表演聽,所以大肥豬同小小豬就去台前聽歌順便休息一陣~
我就去排隊拎扭扭氣球~
撞到兩個環保公仔又影吓先~
抖夠精神又再去排隊玩遊戲~
第七個遊戲就係去玩碌波波,雖然小小豬唔夠力拎起個扭扭架,不過佢都一樣玩得好投入呀~
攡位負責叔叔見佢咁努力,送左好多禮物俾小小豬呀~
第八個遊戲終於到我同小小豬一齊玩,釣燈泡呀~
雖然係限時我地完成唔晒,不過負責姐姐好好人,一樣俾左好大堆禮物我地呀~
原來袋入面其中一份禮物係一本圖書,就係我地排隊嘅時候,小小豬拎左本圖書出嚟,話要講故事我地聽呀~
嚟到今日我地玩嘅最後一個活動,亦都係小小豬至鐘意玩嘅配對卡~
其實場內都仲有好多攡位遊戲,不過因為見小小豬都玩得開始攰攰地,加上夜晚又約左小豬媽食晚飯,所以我地就走啦!
雖然我地都只係玩左大約一半嘅攡位遊戲,不過我地戰利品都十分豐富,有好多都係顏色筆,今次小小豬有可以排畫啦~
之前都曾經去過類似活動,不過當時小小豬都係傻吓傻吓,又唔多肯排隊又唔肯參與.但今次見到小小豬真係有好大嘅唔同,既投入又肯參與(排隊時又唔扭計),最後仲要唔願走咁,所以都令我地好驚喜.
既然小小豬鐘意玩,咁我地真係要留意多啲類似活動,帶小小豬去多啲,既可以有得玩之餘,又可等小小豬參與多啲社區活動,認識多啲唔同人與事嘛!


text:
- Joanne
好文分享 - 美食誰來拯救?
大家夜晚經過就嚟閂門嘅超級市場時,有無諗過店舖會點處理賣剩嘅熟食呢?
喺香港,好多麵包舖,超市同餐廳(尤其是自助餐)每日都會有大量賣唔晒嘅熟食.好多時呢啲食物質素仍然良好,賣相依然吸引,但好可惜當店舖一天嘅營業結束,佢哋嘅命運就係被送晒去堆填區.
現時香港嘅都市固體廢物當中有近三份之一係廚餘.相比其他國家,香港仲未有針對棄置廚餘嘅規管,而有系統咁處理剩食嘅方法亦都欠奉.要處理賣剩嘅食物看似好複雜.但事實上要拯救呢啲賣唔晒嘅食物,並唔係想像中咁難實現.
筆者幾年前去丹麥旅行,喺當地讀書嘅朋友就介紹咗一個惜食app,叫"Too Good To Go".呢個平台讓不同餐廳或者麵包店喺臨收舖時將剩餘嘅嘢食以低廉嘅價錢賣出去.用家可以透過手機app約好時間以及付款,然後喺特定嘅時段去到舖頭選擇食物.呢個app喺當地相當之受學生歡迎.參與嘅餐廳亦都種類繁多,有高級嘅fine dining,自助餐,酒店餐廳,麵包店以及超市等,十足十現時香港好流行嘅外賣app.
當時筆者揀咗一間自助餐形式嘅壽司舖.大約夜晚9點,店舖門外已經有兩三個同樣使用"Too Good To Go"嘅人排隊等候.店員提供外賣紙盒,俾我哋自由選取店內剩餘嘅食物.餐廳所提供嘅剩食賣相依然吸引,味道亦都唔錯.一個紙盒為一份,只需大約港幣$30,就可以享用正價過百元嘅美食,以當地物價嚟講算係相當划算.
"Too Good To Go"喺2015年於丹麥成立,現時已經涵蓋歐洲好多大城市,近年甚至進軍北美.呢個平台嘅宗旨係解決剩食問題,希望喺食物供應鏈入手,減少浪費.商戶可以避免丟棄食物,又可以透過出售剩食增加額外嘅收入,開拓唔同客源.唔介意夜少少食飯嘅慳錢一族又可以用平啲嘅價錢,拯救被剩下來的美食.其實環保並唔一定係零和遊戲,好似"Too Good To Go"呢個平台,減少浪費之餘做到共贏,對環境,商戶以及大眾都有好處.
撰: Clavin


text:
傅明憲贏盡富二代
贊助商連結
傅明憲自從同莊氏集團太子爺,細佢十一年嘅莊家彬,九年情玩完後,就寄情玩狗同周遊列國打發時間.家中養有三隻北京狗嘅傅明憲,開口埋口都係狗,東姑問佢有冇訓練三隻愛犬一啲特別技能?佢竟然話:「佢哋訓練得我幾好,佢哋有乜需要就會吠我,每朝要食早餐就會抓我塊臉同插我眼.」果然係狗癡.
咁除咗愛犬,傅明憲仲有好多好朋友嘅.早前係物流公司老闆王嘉恩嘅牛一,係人都知佢同丁子高老友鬼鬼,所以丁子高就藉住呢個日子玩大佢.請咗城中幾位名人好友,包括:皮草太子爺王大業,官二代葉瀚華,傅明憲,莊思敏,何傲芝等,一齊happy吓.
有丁子高喺度,當然就一定有飯後餘興節目,仲一浪接一浪添.而遊戲全部由丁子高一手策劃,好似限時食橙,估啤牌,原地自轉,隊香檳,打電話玩親友等,遊戲環節由九點玩到凌晨十二點幾,個個笑到碌地.最後,竟然由弱質纖纖嘅傅明憲,攞得最多現金,成為全晚大贏家!
其中一個遊戲係打電話整蠱朋友,梗係由傅明憲勝出,因為佢夠多朋友嘛;而全晚嘅大贏家亦都係佢,睇佢成手銀紙,連壽星公王嘉恩﹙左﹚都直竪拇指.
玩背對背估號碼,傅明憲﹙右﹚一樣贏「廖創興」後人廖偉麟﹙左﹚,估唔到佢玩遊戲咁耍家.
前經濟發展及勞工局局長葉澍堃嘅乖仔葉瀚華,佢平時官仔骨骨,玩遊戲嘅時候,原來可以咁放.


text:
踏足社會愈久,發覺成年人嘅社會愈來愈冇童真,身邊好多工作拍檔每日只顧住死做爛做,表情仲嚴肅非常,講句笑都唔得,所以愈來愈多人打機,希望從電玩遊戲當中尋回童真.澳門打令1浴室嘅巨乳美人冰冰就話,自己最拿手就係同男人玩「油」戲.
早前,小弟執屋嘅時候,突然畀我搵出一隻廿幾年前玩過嘅紅白機遊戲《魂斗羅》盒帶出嚟.見到呢盒帶,我就諗起當年仲係天真幼稚,生活無憂無慮,唔同家陣成日要為口奔波.提到遊戲,打令1浴室嘅冰冰就表示,自己不時都會同男人玩結婚遊戲.不過,佢就話自己最精通嘅,都係油戲,即係用按摩油嚟做前戲.冰冰話:「其實用泡泡嚟進行互相摩擦嘅前戲都得,但係我就覺得梘泡有損肌膚,為咗令大家以後都可以享受到我一身幼滑美肌,所以我就選用按摩油.而用油嘅另一個好處係磨極都唔會咁容易乾.我本身都好享受抹油波推嘅過程,用油抹到呢對E-Cup美巨乳之後,我就會不斷用佢哋往男人上上下下磨個痛快,連佢哋嘅手手腳腳亦會徹底搓磨,如果唔係落油,又邊可以畀我磨咁耐喎.」
冰冰繼續話:「我除咗用按摩油配合一對巨乳嚟猛磨一班床上對手之外,經油潤澤過後嘅玉手同樣威力驚人o架.雖然我雙手同雙峰質感截然不同,但係就相對靈活得多,可以用兩隻指頭以中等力量掐住對方嘅胸前兩點細意搓弄,又可以招呼對方嘅命根,快感又別有一番滋味.另外,我雙手雙峰都係油,把口一樣『浪』過油,因為我知道男人同女人都同樣鍾意被人讚美,為咗令對手開心,激發無比雄風,我就會用油腔滑調刺激佢,例如話『嘩!你真係好硬呀!我冇試過咁硬.』又或者『頂到咁入,我頂唔順喇.』之類,係男人聽到都自尊心大大增強,床上弱者都即刻變成猛龍啦.」
年齡:21歲
三圍:35E-23-34
撰文:賢 攝影:阿生


text:
新城2021|鄭欣宜跳唱遇意外跌倒:最緊要跌低咗可以企返起身
《新城勁爆頒獎禮2021》在昨日(27/12)完滿結束,鄭欣宜(Joyce)憑《先哭為敬》奪得「勁爆歌曲」,並蟬聯「勁爆女歌手」.她直言當晚有比奪獎更感動的事:「超級估唔到我接受女歌手獎嘅時候,台下嘅掌聲同歡呼聲,我諗係第一次得到佢哋咁開心嘅聲音,呢樣嘢比任何獎項更加寶貴同珍惜.」Joyce也相當勤力,日前甚至已經構思來年音樂方向,強調自己不能鬆懈:「攞獎係好開心,但係唔可以鬆懈,要繼續努力.」
不過在表演《@princejoyce》時,Joyce卻不慎跌倒.她笑說自己像反轉了的烏龜:「我隻腳趾尾叉咗出對鞋,其實平時係可以好快起身,但係我嗰陣要鬆返對鞋,塞返腳趾入隻鞋度先企得返身,呢度都搞咗我十幾秒.因為我腳短囉,即係條裙擺喺正常人身上係唔會掂到地下,但係依家係有啲拖地.唔緊要啦,最緊要跌低咗可以企返起身,呢件事都好襯我,如果我表演緊嘅時候太型,大家未必會認得我.」
馮允謙(Jay)則奪得出道9年來首個新城男歌手獎,他回想起轉投寰亞前曾經歷一段事業低潮,因此上台一刻覺得感動.他坦言能順利奪獎並非只有自己功勞:「我覺得自己好努力,但係確實需要一班團隊去支持我,呢樣嘢好講信任.希望可以為呢個樂壇寫多啲歌.」而師弟ANSONBEAN(陳毅燊)則奪得新人獎,他直言上台後仍未察覺自己得獎,覺得十分驚訝,他為準備得獎講稿而在手指頭寫上筆記,後來卻發現根本用不著:「我驚我上到台講唔到嘢,所以寫咗啲筆記,但係我上到台原來冇時間望,所以其實係整污糟自己,好彩望唔到都冇大礙.」


text:
(全民造星)選秀節目打造全民偶像 騎呢醬爆 鮮肉型男樣樣齊
《全民造星》呢個香港版Produce101公開招募咗99位有潛質嘅男生進入比賽,但最終只會有一位勝出者成為新一代全民偶像,兼帶走100萬獎金!!!99位型男將會經過首輪淘汰,剩低嘅參賽者再會接受一連串由星級導師準備嘅特訓,目的只有一個:要培育一位有外表又有才華嘅新一代全能偶像!《全民造星》播出咗短短兩星期已經成為熱話,除咗主題曲嘅「99位陳展鵬造型」吸睛之外,參賽者嘅表演亦都受到網民關注.要出位唔一定要靠靚仔!鮮肉型男嘅參賽者當然吸睛,但亦有唔少參賽單位出奇制勝,決定以騎呢醬爆去博取評判歡心,等小編帶你哋睇下騎呢同鮮肉嘅表演單位啦!
(出奇制勝系列)17號鄧喬 嫩版醬爆 自信爆棚
「參加殘酷一叮佢贏硬!」如果要嚴選近期尷尬到唔敢睇既影片,呢條一定無得輸.鄧喬突如其來嘅除褲唔單止震撼咗成個錄影廠,仲震撼埋電視機前面嘅觀眾,成功擠進騎呢醬爆系列嘅首位.
(出奇制勝系列)13號景鴻 勇氣可嘉 其實唔差
唔係移民果個景鴻,13號景鴻嘅表演其實幾豐富.讀acting出身嘅佢唱歌跳舞演戲樣樣齊,但可能表演帶有一種微微嘅張如城感覺,所以跌咗入復活區.
(出奇制勝系列)30號阿Za 可愛賣萌嚇死人
模特兒出身嘅阿Za決定以擺pose融合唱歌表演,但係過份賣萌嘅表演加上雞仔聲嘅唱歌技巧,令到樣貌幾標緻嘅佢未能獲取評判嘅歡心,無緣晉身下一輪.
(出奇制勝系列)47號Kyle 甩beat唱說辛苦字幕組
唔啱beat加上唔知係咩語言嘅嘅rap簡直考起字幕組,從字幕黎睇,睇得出字幕組已經盡咗力.就連心美bb都忍唔住問咗一句「頭先嗰啲係咩話?」
(鮮肉型男系列)1號Stanley 高大靚仔 打響頭炮
舞蹈員出身嘅Stanley雖然第一個出場,但已經喺評判手上獲得5盞藍燈,輕鬆晉身下一輪比賽.雖然評判滿意,但係監製同一班星級導師都表示喺Stanley身上只係見到「dancer」嘅標籤,但見唔到「明星」嘅味道,唔知到下一輪佢又可唔可以改變大家對佢嘅睇法呢?
(鮮肉型男系列)11號龍志權 青靚白淨 復古表演
相信唔少人識龍志權都係因為佢係網上平台《毛記電視》嘅偽員,平時見佢玩嘢拍片就見得多,但估唔到原來唱歌佢都有一手.雖然有唔少網民批評佢仿電台style翻唱《戀愛預告》老土,但亦有唔少fans表示有創意嘅演繹方式有趣,叫佢繼續加油!
(鮮肉型男系列)18號迪迪仔 原來靚仔真係大哂
唱歌真心好一般,表演更加走埋音,但因為靚仔所以...無事~模特兒出身嘅迪迪仔令到監製,心美bb,同一班幕後工作人員都神魂顛倒,活生生演繹咗一次「靚仔大哂!」,以3盞藍燈晉身下一輪比賽.
(鮮肉型男系列)23號Anson 自信爆燈 台風取分
舞蹈員出身嘅Anson一出場已經自信滿滿,雖然唱歌一般,但係樣貌取勝,更成功冧掂心美bb,係表演完之後獲得擁抱一個,真係叫其他參加者又羨慕又妒忌!
影片來源:ViuTV授權轉載
節目資料
播出頻道:ViuTV99台
播出時間:逢星期一至五 (晚上9時45分至10時30分)
感謝閣下訂閱Cosmo電子報.
閣下將收到一封電郵確認,謝謝支持!
閣下已註冊Cosmo電子報,請按下註冊電郵上的連結,以激活閣下的帳號.
如果未收到註冊電郵,請按此重發.
閣下已曾註冊Cosmo電子報,請前往設定更改閣下的訂閱選擇.
據系統顯示,閣下為CosMart會員;如想訂閱Cosmo電子報,請前往CosMart後台設定 - 接收電郵設定更改閣下的訂閱選擇.


text:
你係呢度睇到嘅任何文章都係好似你一樣嘅志願者撰寫.你都可以開始撰寫你自己的文章,你都可以編輯你睇到嘅任何頁面—擴充佢,修改語法錯誤,補充事實,提出政策建議,同其他嘅維基新聞參與者討論……
維基新聞有咩特別之處?
任何人都可以參與,而且同埋全世界嘅維基新聞人一齊撰寫文章.我哋都一直努力使用中立嘅觀點來撰寫,以此保證我哋嘅報讀盡可能噉公平.
此外,我哋寫嘅所有內容都需要引證,以保持最高標準嘅可靠性.
我哋嘅政策係喺文章裡唔表達編輯人自己嘅個人觀點同評論—如果你想要話俾世界知你嘅想法,唔該去用網誌(Blog).
維基新聞同佢嘅家姐維基百科一樣,都係由志願者貢獻出佢哋嘅時間同金錢來運轉同自轉嘅,而且又無廣告.決策都係有社群集體作出嘅,同埋我地都中意商討.我哋鼓勵討論,而且可以向好多人學習.
喺Wiki上做嘅任何嘢都可能係未完成嘅,因此佢對新用戶很Nice.界面設計得非常容易使用,而且好容易學識使用.
我應該點開始?
學曉編輯Wiki嘅嘢
任何人都應該學識一啲編輯文章嘅基本手段.首先,你要知道點編輯新聞.
成為優秀嘅新聞記者
其次,如果你想做比編輯現有內容更多嘅嘢,我哋願意幫你寫出高品質嘅新聞內容,呢樣野好簡單,請去Read下內容指南同道德規範.
開始閱讀,開始撰寫
發佈咗嘅文章會喺頭版顯示.噉你可以先睇下呢啲文章,你可能會發現錯誤跟住去修改,而且重可以知其他人嘅觀點.
重想知多啲?
維基新聞格式指南
同好多出版物一樣,維基新聞都有自己的格式要求,噉樣可以幫到好多嘅參與者喺呢度互相協調,討論出統一嘅格式.佢都含有好多訣竅同文法指南.但係你都可以係99%以上嘅現有文章中瞭解你需要知道嘅格式.
利用維基新聞嘅資料室進行調查
如果你要為某篇文章進行一啲調查,你可以喺我哋嘅資料室搵到大量嘅資料.資料室嘅嘢按照地區將唔同嘅新聞來源進行咗分類,呢個頁面嘅內容應該有作於保持NPOV.
同其他嘅維基新聞人溝通聯絡
我哋有啲方法可以等你同其他用戶表達想法,建議同埋提問.
每個頁面嘅討論頁
Click入每個頁面頂嘅“討論”鏈接可以進入與此相關嘅討論頁.編輯討論頁,你可以為其他讀者留低評論.每個註冊用戶嘢都有一個自己嘅對話頁,你可以喺嗰度同佢哋交談.
文章標記
喺頁面上邊使用文章標記可以邀請其他人對文章嘅某啲方面進行修改,或者通知佢哋呢篇文章嘅狀態.
城市論壇
城市論壇係討論關於維基新聞問題嘅地方.
通過IRC實時傾偈
互聯網多線交談(IRC)頻道#wikinews係喺irc://irc.freenode.net/.你甚至唔需要使用IRC客戶端,登入呢度提供嘅Web界面.
重有唔明?
如果你重有嘢唔明,去睇下幫助. 重確定唔到維基新聞係唔係適合你?你有無做啱嘢? 唔該睇下呢度:
爭執
爭執係不可避免嘅.我哋喺維基新聞呢度都好Nice,但係有時都會發生吵交,而且都無人可以一次睇嗮維基新聞嘅全部.我哋唔係無理智嘅讀者,而且為咗維基新聞,爭吵都唔係一種完善嘅溝通手段.
如果發生咗爭吵,唔該請你保持耐心同禮貌.
要訣係:解決激烈爭吵請去解決爭端.
管理員
維基新聞好似所有嘅Wiki噉,唔分等級.但係都好似所有嘅Wiki噉,一啲人物係留俾受信任嘅用戶去做嘅,呢啲人就係我哋嘅管理員.


text:
文,攝:李子楹
「土瓜灣?即係邊度?唔識喎」「好隔涉喎,唔識搭車」「土瓜灣好多舊樓,好多好嘢食嫁喎」
以上三句總結咗身邊朋友對土瓜灣嘅印象,呢個地方好似披上面紗咁,外界嘅人會覺得好神秘.近年,隨住舊區重建,小店舊樓慢慢消失,開始有唔少區內區外嘅團體舉辦導賞團,分享每個角落嘅歷史同故事,提供機會比人重新認識土瓜灣.
當初知道要做關於社區嘅功課,我揀咗自己生活廿四年嘅街道-北帝街.近年發生嘅事太多,大腦好似無咁多位裝好所有回憶,所以喺佢哋消失前,喺記得嘅人離開前,我想好好記錄自己同呢個地方嘅關聯.呢啲回憶對其他人而言,或者係微不足道嘅事,但佢哋仍然係我個人歷史嘅重要碎片.我希望,呢啲小故事可以喚起其他街坊嘅回憶,亦留低北帝街曾經嘅面貌.
「大概呢啲就係人情味.」
同媽媽傾起有關北帝街店舖嘅回憶,她淡然地用呢句作結.
「一杯奶茶,一碗牛肚河,咁就一餐㗎啦.」
講起重口味嘅前身,媽媽就諗起輝香園茶餐廳.右邊係一個麵包檔,每日都會有即製麵包出爐;左邊就係裝有透明玻璃嘅麵檔,街上嘅行人都可以見到師傅煮麵的情況.
喺我讀小學嘅時候,爸爸都會揸的士送我同媽媽過海返學,返工.經過輝香園,一個腸仔包,一個雞尾包,一杯奶茶,就係我哋每日必揀嘅早餐.直到星期六,日,媽媽先會有時間喺輝香園坐定定食一餐.問起有咩嘢食,佢話到依家都記得會嗌一杯奶茶,一碗牛肚河.
「一個電話,就會有罐石油氣送到.」
以前嘅我,覺得土瓜灣好似一個時光倒流嘅地帶,完全無想像過會有好多大型連鎖店座落喺呢區.譚仔嘅出現令我又驚喜又失落,對上幾手舖頭嘅印象越嚟越模糊,直到媽媽提起有關石油氣舖嘅回憶.嫲嫲最鍾意喺過年前整蘿蔔糕派比親朋好友,由刨絲到蒸糕都會一手包辦.媽媽話好記得有一年,嫲嫲蒸糕嘅時候突然無晒石油氣,打一個電話落樓下石油氣舖,轉眼間就會有職員抬一罐石油氣上嚟.「如果係大公司嘅話,都唔知要等幾耐先有.」
呢個時候,媽媽突然望向後方嘅月曆,原來都有一段關於石油氣舖嘅故事.每一年,石油氣舖嘅老闆都會送月曆比我哋.我問,因為我哋係熟客?佢稍稍搖頭,並講起月曆上面會印石油氣舖嘅電話號碼,最主要都係希望留住一班街坊客.雖然係一件好微不足道嘅事,但大概就係呢啲小事,令媽媽感受到難以解釋嘅人情味.不過,屋企嘅牆上已經好耐無掛石油氣舖嘅月曆,廚房都換咗電磁爐,呢段回憶大概會再次塵封一段時間.
講起北帝街嘅故事,我即時諗起陳伯.陳伯係我哋大廈嘅管理員,亦係收到唔少消息,傳聞嘅天文台,喺呢度已經做咗九個年頭.每次見到陳伯,佢都係同街坊,附近店鋪嘅伙計老闆傾計,或者企喺街上觀察附近發生嘅一切.所以,我就同陳伯傾起北帝街嘅回憶.
我哋講起大廈樓梯舖嘅點滴.以前,28號嘅樓梯底有一間「三星窗簾」做生意,我屋企每一塊窗簾曾經都係喺呢度揀,由老闆一手一腳車好,上門掛起.每一日,老闆都會喺樓梯嘅兩旁放上木板,展示唔同款式嘅布料,然後喺牆上掛起一個個袋仔.樓梯底有一個空間,無客人嘅時候,老闆就會喺裏面默默工作,上樓嘅時候不時會聽到衣車聲.陳伯仲講起,老闆除咗車窗簾,仲會用淨低嘅布料整枕頭套同袋.佢仲係好記得,老闆係一個好和善嘅人,兩個人不時會傾計.
咁點解窗簾舖會突然唔做?陳伯回憶返,當時收到屋宇署嘅通知,樓梯舖屬於僭建,一定要拆除.老闆就將「三星窗簾」搬到附近嘅街道,但我從此都無撞到老闆.樓梯舖亦從此鎖上,變成一個陰暗空間.
陳伯仲同我傾起旁邊嘅地舖.當我問起有關石油氣舖嘅事,陳伯就話佢唔清楚,因為佢本身唔係住呢條街,嚟呢度做嘢嘅時候已經無咗石油氣舖.反而,佢就記得金怡燒臘茶餐廳,我哋就傾起大家嘅回憶.
金怡嘅老闆姓何,係一個身形肥胖嘅男人.爸爸因為中風而退休,不時會落金怡食飯吹水,慢慢就同何生熟絡.陳伯話,自己不時都會去金怡飲杯奶茶,成日會遇到爸爸.後來,爸爸就會去金怡打吓衛生麻雀,有動力每日落吓街行.有時候,何生會請爸爸留喺餐廳一齊食個飯,不時會邀請埋我同媽媽.多親戚嚟屋企食飯嘅日子,我哋就會喺金怡嗌定幾個小菜外賣,乳鴿,鯪魚球,冰梅骨等等.諗返起,嗰段日子大概係爸爸中風後最精神奕奕嘅日子.
我住嘅呢條街,對我而言就係一個重要嘅社區.樓上樓下嘅街坊,附近舖頭嘅伙計老闆,大廈嘅看更,大家互相認識,間中會坐低傾計食飯,行一段路要不斷打招呼,你會喺一個人口中聽到鄰里嘅近況或者呢區嘅消息.
北帝街,係一個我好鍾意嘅社區.
北帝街26號嘅樓梯底,曾經有個報紙檔.我一直都唔知老闆叫咩名,只係以「報紙伯伯」相稱.搭「私家的士」嘅日子,除咗買輝香園嘅早餐,報紙係爸爸每日必買嘅嘢.每一日,報紙伯伯都會將一份成報摺起,放入膠袋,送多包紙巾,然後掛起.當爸爸行近報紙檔,佢就會打招呼,然後隨手拎起個份準備好嘅報紙,遞比爸爸,收錢,好似一個永無完結嘅輪迴咁.啊,爸爸間中仲會買一包萬寶路,然後默默放入胸口嘅衫袋.
而星期四就係我最期待嘅日子.喺呢一日,膠袋入面除咗成報,仲會多咗份兒童快報.坐「私家的士」過海嘅途中,我就會一頁一頁細味今期內容,完全唔記得自己要補眠返學;落車就要留喺的士,放學嘅時候佢就會同膠袋一齊出現喺屋企客廳.「報紙伯伯」同爸爸個種默契,共識,就係我一直認定嘅鄰里關係.
過咗一段時間,報紙檔嘅枱面被白色發泡膠盒同一樽樽橙汁,仲有甘蔗榨汁機佔據大部分面積,報紙雜誌就瑟縮喺角落同架上面;再過一段時間,報紙伯伯唔見咗,換成一個四十出頭嘅女人看舖;過多一排,報紙檔就消失咗.
時至今日,北帝街同我回憶中嘅樣貌已經好唔同.附近嘅唐樓被收購重建,留低嘅舊樓慢慢被高牆包圍;街口嘅上海菜館變成菜檔,街上佈滿水漬同爛葉,街道變得越嚟越窄;石油氣舖變成金怡燒臘茶餐廳,然後變成明寶石餐廳,奧爾餐廳,依家由譚仔雲南米線呢間大型連鎖餐廳進駐;輝香園換過招牌,裝修過,但都喺2015年7月換成四川重口味;報紙伯伯嘅檔口曾經做過雜貨舖,但依家就被鐵閘封住,唔知會永遠封閉定變成另一間舖.廿幾年來無離開過嘅,只有遊戲機中心GAME,金加利冰室,同埋7-11.
隨住港鐵土瓜灣站開放,大家都議論紛紛,搭開嘅小巴,巴士路線會慢慢被取締,小店因為舖租上升而無辦法生存.過多幾年,呢個地方會唔會變得更陌生,更冷冰冰呢?
呢排返屋企嘅過程,間中見到賣麵粉公仔嘅伯伯,拎住一個箱坐喺三星窗簾嘅舊舖位靜靜擺賣.我覺得呢種先係土瓜灣嘅味道.唔知道呢度嘅人事物可以留住幾耐,幾時會通通變成回憶.惟有用呢種方式記錄,即使實物消失,但起碼可以用另一種方式長存.或者,你都可以嘗試記錄屬於你嘅社區回憶.


text:
做雞掂唔代表做鴨得!
上網睇到觀眾們對《衝上雲霄》嘅劣評,再睇埋鄒凱光編劇兼導演居然回應:「好!但部片我真係唔覺得爛,或者咩人睇咩戲啦.」原來又係一個只接受成功,唔肯接受批評嘅製作人.
睇到有啲火,即係照呀鄒生嘅講法:「如果睇鄒導演嘅戲又覺得爛嘅話,咁你就好大可能或者係一個爛人.」所以筆者唔敢去睇《衝上雲霄》,揀左《12金鴨》黎睇.
點知都係避唔到,証實咗我本人係一個爛人!
挾住上年賀歲片《金雞SSS》嘅成功,原班人馬再接再厲,諗住點都唔會中伏卦!點知就真係「估你唔到,差到離曬大譜!」.有朋友仲幫手撐話:「賀歲片得啖笑就得啦!新年係咁㗎啦!」咁係唔係代表一年只係得過年嗰幾日至可以睇呢套戲先?如果過完年先去睇嘅話,就係你唔啱同笨實先?咁嘅理由都噏得出,唔怪得香港電影咁沒落.
其實上年套《金雞SSS》真係唔差,用笑聲帶出香港嘅轉變,笑中又有少少窩心位.各演員又表現出色,其中王菀之非常突出,令人印象深刻.但係到左今年,唔知係唔係鄒生比較忙,一個賀歲擋有兩套戲上,所以顧到頭又顧唔到腳.如果呢套唔係賀歲片,《12金鴨》可以話係垃圾!
成套戲都係建築喺錯誤當中,第一個錯誤係唔知做乜叫《12金鴨》,筆者真係數唔到邊到有12隻鴨?戲裡成班失敗鴨大聯盟,唔知金乜嘢鴨?唔通係話被人打鑊「甘」?
第二個錯誤係安排吳君如反串.本來吳君如係一個好演員,搞笑更加係高手中嘅高手.點知道今次會安排佢反串扮演美男子,重要係男女都會一見傾心嗰隻.等如叫吳君如綁住雙手去打交.除咗開始出場30秒有點驚喜,跟著演出真係吃力不討好到令觀眾討厭!
第三個錯誤係完全唔去描寫人物性格.每一個配角出場都唔知想點,姜皓文,蔡瀚億出場已經無厘頭啦!最無厘頭係劉浩龍,明明出場話做金融,點知突然做鴨……
喺《金雞SSS》裡面表現突出嘅王宛之同黃偉文,喺《12金鴨》裡面完全無得發揮.套戲好似想拍到80年代精裝追女仔系列咁,永遠用三配角夾一主角.但係導演都要俾位演員先得㗎!姜皓文,蔡瀚億,劉浩龍,變左三塊活動佈景板,再加上綁手君如姐,成套片真係流水行雲般,因為睇完真係立刻無乜印象!
第四個錯誤要數到太多客串明星,雖然筆者明白君如姐相識滿天下,一吹雞就大把星幫手,但係都要設計吓出嚟嘅後果同效果㗎?而家雖然有容祖兒,謝霆鋒客串,但出嚟嘅後果係劇情散亂,效果係變成好似以前TVB台慶搞笑短劇咁.一味明星多多,胡鬧一通.無記台慶短劇十幾分鐘爆肚搞笑觀眾可以接受,但係放落電影到搞足個半鐘你都咪話唔惡頂!其實谷德昭套《龍咁威》都係胡鬧一通,搞個半鐘笑,不過搞完起碼笑到反肚,你起碼記得咩叫「瑞士山區肺」 ,記得「佢當年手吊環好勁,又鍾意食李記鹵味」;而家最大問題係一大班人(仲要係明星)出嚟,而且佢地無戲做,漫無目的咁行行企企,咁又一套戲.
記得以前有幸參觀過一次專俾視障人士睇嘅「口述電影」放映會,為咗令視障人士都可以「睇戲」,大會安排義工做「口述影像」,即係將畫面上面嘅細節喺演員對白之間加插解釋.當日義工仲係盧覓雪小姐,播放嘅電影係《金雞SSS》,完整嘅故事加上盧小姐嘅解説,令到一班視障人士亦能投入電影,雖然唔係新年期間,但係完場嘅時候都贏得熱烈嘅掌聲……真係盲嘅都「睇」到拍手掌!所以證明好嘅電影絕對無時間性.筆者覺得如果之後到《12金鴨》有口述服務嘅話,我諗義工們就算視覺無問題都好難去解說劇情……因為真係有眼都睇到一頭煙!
* 文題為編輯所擬


text:
食色 歌詞
詞:MastaMic/Joey Lam/Chan Wai Lok
曲:MastaMic
編曲:Joey Lam
監制:MastaMic
翻山涉水食盡大江南北
鮑參翅肚撈埋冷飯菜汁
下欄到高級有乜食乜
背脊向天嘅統統食得
蒸炒煮炸炆燉焗 打邊爐慣一鑊熟
蘇東坡教整東坡肉
撚手嘢請蔡瀾做監督
人上人食海上鮮 平民下價雲呑面
講味道無分貴賤
好食自然多人賞面
人人都系米芝蓮 個個民以食為天
有心可以食通天
有好嘢我就食咗先
花膠仲未發脹鮑魚配臘腸
達官貴人嗌盅佛跳墻
飯腳約秋香先叫食色生香
冬天梗系食驅風老姜
拍檔最愛食法梗系清蒸
國菜五品色香味意形
鹿䇯虎鞭 以形補形
傳統文化 質量保證
三千美色上青樓 百家美食藏紅樓
美食美色 無得忍口
既然天性點算系籍口
中華飲食 博大精深
武火滾油 開始升溫
家傳香味 零舍醒神
最識食嘅男女系孔聖人
之乎者也 食色性也
之乎者也 時也命也
F**k Ramsay 我系特級廚師
Trust me 嘴刁到似溥儀
唔使名廚嘅加持 god of cookery
食神周星馳
Keep beefing 無滿漢全席
牛肉我當生菜咁食
108道菜為搵食
睇下舌尖上點樣演繹
花式嘅flow 菜式太dope
Underground king 皇帝肚
以前食開嘅好地道
而家食慣啲土豪味道
你無得要求食緊快餐
一日三餐 餐餐唔同餐單
靠水食水 靠山食山
早餐黯然銷魂飯搭多條星斑
乞衣仔食乞衣雞
放入口講身份地位
食盆菜都睇份地契
一路向西為食北菇蒸雞
同條菜私影叫food porn
美女廚房食咗先講
起筷前飲碗牛鞭湯
進補系禦膳房嘅偏方
有食唔食 罪大惡極
天生偏食 㨂飲擇食
不時不食 不正不食 不鮮不食
傳統上等人嘅飲食方式
想食就食人間美食
色香味之間嘅角力
唔同角色唔同國籍
試混勻曬最啱口味都系中式
之乎者也 食色性也
之乎者也 時也命也


text:
新宿美食多,尤其係拉麵同沾麵嘅數量真係多不勝數,
要喺入面脫穎而出都唔係一件易事,
今日就介紹係日本美食網站人氣都好高
濃蝦湯底沾麵專門店嘅新宿 五ノ神製作所~
店舖位置比較偏僻,
喺JR南口或者METRO新宿三丁目行大約5分鐘嘅距離.
我到嗰陣大約係11點半左右,大約有4,5個人排緊隊,
1.佢係先入去買飛之後再排,
2.之後就有個靚仔哥哥攞飛,
3.因為佢本身普通SIZE嘅麵都會係比較多
所以會問一問你要唔要細碗啲~
如果揀咗細碗,佢會有加肉或者芝士或者竹筍SERVICE俾你㗎~
因為係蝦嘅專門店,佢連啲指示牌都係用蝦設計
等大約15分鐘就入得啦,
入面其實好新好闊落,唔會好似一般拉麵沾麵店咁好窄
可以坐得舒服啲慢慢食~
今次我就叫咗佢地嘅招牌濃蝦湯底沾麵加蛋(900Yen)
同埋加咗好特別嘅三角竹筍~
碗麵一上枱…已經可以聞到好濃好濃好濃蝦香,
雖然係見唔到有任何蝦嘅身影出現,
但係就咁聞已經係感覺到成碗湯都係蝦
入面有一隻蛋,叉燒,芝士(要細碗啲之後揀咗芝士)同竹筍
麵係用粗麵,可以見到左邊有一串野
佢就係佢地店鋪特製嘅三角竹筍,
係俾我想像中大塊同厚,同埋好爽口~
之後有蔬菜同埋一塊紫菜
食前先飲一飲佢個湯,
嘩….蝦呀….
除咗蝦我真係食唔出其他野
個感覺好特別,因為本身蝦湯沾麵係比較少
好鮮好有海嘅感覺
鐘意食蝦嘅朋友會好食得好開心.
就咁飲會覺得太濃,
不過同啲麵一齊食其實都還可以,
麵好彈牙好食,
不過明白點解佢問我要唔要細碗
因為全蝦湯濃加上粗麵…真係會滯到食唔哂
整體嚟講幾好食同埋夠哂特別
蝦湯底夠濃同好MATCH
唯一係如果唔係特別鍾意食蝦嘅朋友去
有機會覺得個味好厭
不過就可以試下佢其他MENU
例如蕃茄沾麵或者味噌沾麵都可以㗎~
(雖然都係蝦湯底
)
營業時間係由11:00到21:00
基本上係無休息日所以唔洗擔心佢唔開㗎~


text:
[個人傳記] 年少荒唐回憶錄: 33. 爭咩丫,DS*&Y%H丫笨!
黎到呢度,你地會點揀?Daisy輕輕拉一拉我手臂,佢都應該知道Yanis只係屎枚爛猜係度發酒癲,意思即係我地幾個正常人就算數由鳩佢,我地好好休息算啦.而另一頭既Yanis繼續係度叫我個名,唉,你地唔好爭啦,溝埋一齊做瀨尿牛丸啦,再唔係起身跳舞式打交battle比武招親,打贏叫我啦.
最後我諗左一下,我拍一拍Daisy,望住佢苦笑左一下就過去搵Yanis,而Daisy都好無奈咁對我微笑左一下.呢種成熟既溝通我真係好鍾意,一個表情,一個小動作,大家已經意會到做咩,唔使下下問「點解既?」「真係架?」.
我揀左同Yanis瞓係因為第一,佢真係好嘈,我唔過去佢再嘈多兩野俾人投訴就麻煩.第二,我同Yanis一早有瞓過,唔會有咩尷尬先,但我對住Daisy,如果細佬太爭氣俾佢發現就真係老尷,我當你係朋友,你就想屌我?第三,Daisy明白事理佢可以理解我,但Yanis隻癲雞正常狀態都難啦,唔好話宜家貓埋
我過到去循例大聲話左Yanis兩句先,「Yanis姐又搞咩呀?三更半夜大家都要瞓架」,口就話佢,手就係度摸佢個頭,諗住安撫下佢先.佢讓左少少位俾我上床,但始終係張細床,空間有限既姐,我同佢都貼到好近,你話係咪冇空位?又唔係.但我地就係自動咁痴埋,我側身瞓係度望住佢,一隻手輕掃佢個頭.唉,你靜靜地都幾靚幾可愛丫.
正當我以為終於平息左呢場混亂之際,佢張開眼望住我,一粒聲都冇出,我對大眼同大奶真係冇乜抵抗力,Yanis咁啱係兩者皆有.佢望住我雙眼,有啲攝魂,有啲迷人,我都唔夠膽望返實佢,將個視線移開,發現佢心口同我心口原來距離咁近,我可以聞到佢一身酒氣,感受到佢身體既熱度向我傳過黎,睇到佢心口係咁上下起伏,同埋,佢係被入面伸手攬住我!!隻手仲要開始唔安份咁摸黎摸去!!
此情之景,我一方面又要扮冇野,一方面又好享受呢種刺激感.我諗佢爭在未問我「很想要吧?」.酒醉都三分醒,佢應該真係想要搞到我著火.我先按住Yanis隻手,偷偷轉身望向返Daisy小M果邊,佢地好似仲係望緊我呢邊,不過就冇對上眼先.但Yanis輕鬆就鬆開左我既控制,隻手潛上黎摸我既胸肌,喂,冷靜少少先好冇,幾十隻眼望住呀大姐.
當下就梗係緊火到痴線啦,但唔通friend目前犯就地正法佢咩,而且小M仲望住我架(好似係).Yanis老實不客氣,越貼越近,雙乳已經壓住我背脊,好撚柔軟舒服呀!!隻手都冇停過,我去挑逗人就多姐,咁樣俾人撩真係少有,又幾刺激喎屌!
安安靜靜咁撐過幾分鐘,我下面都撐起左幾分鐘,時機成熟之後我大打防守反擊戰術,一轉身隻手伸入Yanis件衫入面,由於我地係面對面,基於順手,我係佢後背度摸索,原來想單手啪左佢個波罩扣既,點知摸黎摸去都冇野,你個八婆陰我?條淫娃一早就真空先叫我過黎,唔怪之得啱先咁軟熟啦,正常佢都要帶個鐵線罩托住對奶,一啲硬物feel都冇我都竟然冇為意,真係老貓燒鬚.
我廢事俾佢知我柒撚左,隻手起勢掃佢背,再用力將佢向我身上面推過黎,對波更加實在咁壓住我胸口,我正式宣佈大波妹真係世界第一,其他咩腳膠果啲可以行埋一邊.我亦都忍唔住咀落去,佢條脷都馬上伸出黎迎接我,佢都好醒目冇好激動,我地好溫柔咁脷疊脷係度車,呢種細膩別有一番風味,我亦都已經顧不上後面有冇人望住,條丁扯到貼住個肚啦.
Yanis當然都知道我扯到恆哂,成個身都痴埋黎係度磨擦我條野,磨左一輪就瞓返平個人,成對圓潤大波係心口俾我玩,我控制住自己唔可以太大幅度咁郁,靠手指發力去揸佢搓佢,撩佢乳頭,但問題黎啦,我下一步應該點做?已經唔係諗屌唔屌佢,呢個時候維尼都擋我唔住呀,問題係應該點屌佢?係床又轟轟聲,植物人都嘈醒啦,落地又有影係度郁,俾人見到真係冇仇報,唔通話晨運咩?係呀,早「操」緊隻乳牛呀,聽日跑直路一千今日最後埋門試個大閘呀?
係我坐左係身思考期間,Yanis已經靜雞雞瞓落左少少,拉低我條褲,雙眼同個咀瞄準我個撚頭,忽然一野錫落黎,我嚇一嚇,條野都向上chok一chok,生龍活虎呀喂!Yanis右手捉實我巨龍送入口品嚐,左手就掃我袋底,淫婦!今晚唔交低多少子孫俾你恐怕都走唔甩架啦.Yanis津津入味咁食緊腸果陣,我烏低少少身去摸佢奶,玩硬佢粒lin就忽然腰盤用力向上頂,深佢喉,含啦八婆!
童顏巨乳真係好撚尾機,點樣頂呀師傅?一個好似gurl_anna咁既女仔服侍你,再加上偷情既刺激感,真係宜家諗返起都扯.果時既我覺得幾有趣,SP我地又唔係,情侶咩?我又唔係唔愛,但又唔係好愛佢.多年之後原來有個新名詞可以形容呢段關係,就係FWB,我地好似朋友咁相處,但又有性愛既衝動同慾望.
我一路望住佢幫我含,個衰妹口技都幾得,少少齒感都冇,一下唔舒服都冇整到我,因為飲左唔少酒,我都變得唔係咁易出,見佢落足力去含我條撚,你話唔動心就假啦,當我有少少鬆懈之際,佢隻手一野係袋底對落屎眼對上按落去刺激我前列線,我即刻有感覺想要射,佢都feel到口中既龜頭更紅更脹,即時加多兩分力同速度,手口並用之下我就射哂係佢個咀入面.佢咳左兩聲就衝去廁所,淨低射完仲硬緊既我坐係床.
進入聖人模式既我思路更加清晰,靜靜雞著返好條褲就扮到睡眼惺忪咁叫「喂,點呀你?要嘔呀?」,就跟上Yanis去廁所睇下佢.其他人都冇乜動靜,我就跟左Yanis入廁所,佢「Ur」左一聲吐返我啲子孫出黎,即刻漱口,因為佢烏低左少少身對住洗手盤,我又係佢後面,即係我同佢都係面向鏡既!我餘光一撇,鏡入面佢一對奶微微下墜,我忍唔住係佢身後雙龍出海,玩弄佢對豪乳,Yanis有啲嚇親,「丫」左一聲出黎,我收起一隻手摀住佢個口,佢都好聰明係度享受我愛撫,仲淫到係度啜同瀨我隻手.
此情此景,年少氣盛年青力壯既我又硬到不得了,呢條女真係人間性器黎,我隻手由佢個咀拎開,向佢下體探去,隔住條底橫我都摸到水浸咁樣,二話不說除左佢條底褲,佢轉身面向返我,背靠洗手盤,我起勢捽佢粒豆,佢對腳越打越開,我就老實不客氣二指探入,我只係係入面輕力撩下佢都已經頂唔順,雙手捉實左我雙臂,而我都頂唔順啦,我好想插爆呢個淫閪呀!!!
Yanis半坐半靠係洗手台,身體後傾,好在我有條褲係度,我銀包就係褲袋,係入面拎出我既杜記超薄,過好膠我就踮起少少腳一推到底,佢個樣一副滿足既表情,雙手今次唔係拉住我雙臂,係拉住我雙臀,用力向佢體內送入.佢個廁所係躺門,仲要冇鎖既,如果有邊個黎睇下咩事就會見到兩個人表情淫蕩咁係度交配,刺激到癲.因為咁我都冇時間慢慢同佢磨,你想我入啲丫嘛,我就下下都隊到最深,好在個洗手台都算硬淨,你知啦,大陸野,樓都可以倒塌,何況只係一個洗手台?
我一路頂一路欣賞Yanis表情,佢望左我一下又擰返側塊面,平時串串貢果時同宜家比真係差好多,佢有啲怕醜個樣都幾可愛,如果佢平時多啲俾到呢一面我睇,可能我已經「愛上」左佢都唔定,但就算佢性格係咁,呢個外表呢副肉體,都已經夠我愛「上」佢.我越插越有mood,越做越起勁,為左快啲完事,我叫佢落返黎,轉身面向鏡,手扶住洗手盤,我要「後入為主」!我再打開多少少佢雙腳,狗仔式咁加速推送,由於唔洗再踮住腳,速度都加快左,望住鏡入面既佢乸埋口面,對奶大幅度咁fing黎fing去,咁樣扑野真係人生享受,啲人話牡丹花下死,做鬼也風流,我宜家真係完完全全感受到.Btw,佢對波真係太大,咁fing法反而太誇張冇咁好睇.
我keep住個勢唔俾佢停,下下都全力出擊,龜頭已經覺得敏感,有想射既訊號啦,我雙手再大大力揸實佢屎忽,每一下都有咁入得咁入,最終就短短一個鐘出足兩次俾佢,抽返出黎之後,Yanis攰到軟左咁坐係馬桶上面,我就企係度清理下,你知啦,呢個用過既套當然要包到實一實再塞埋一邊啦,佢忽然一下攬住我條腰,你突然咁小鳥依人我都有啲唔慣喎.
我地抹一抹個人之後,就開始交戲,沖一沖水,我扶返Yanis出去,再慢慢上床,我路過果陣好似望到Daisy係開眼既,唉屌,都唔知佢係咪知道我地係度玩得咁大膽,啲隔音又唔知夠唔夠勁去阻住啲啪啪聲傳出黎,諗多兩諗我都攰到瞓著左.第二朝大家都差不多時間起身,大家都好似若無其事咁,Yanis都正常返,又開始牙尖咀利話我壓到佢又流口水咁,唔知佢語帶相關定咩啦,我反左下白眼講左句「吹,繼續吹」就算.


text:
Read full review
2022-05-13 53 views
喺屋企自己蒸海鮮就食得多,喺餐廳食真係第一次! 喺openrice見到呢間餐廳價錢唔算貴,而且喺銅鑼灣咁方便,就試下有幾咁鮮味啦~環境舒適,枱與枱之間算係闊落,坐得耐都唔怕.餐牌有幾款套餐選擇,或者可以單選海鮮,而我哋2人就揀咗$439嗰套餐,一共10款食物.首先店員會為客人用蒸氣消毒餐具同埋逐一介紹枱面上嘅海鮮,然後換水準備蒸海鮮luuu.店員會將每樣海鮮分開整,食完一款先蒸另一款,咁樣可以唔使食得咁急又可以保持鮮味!刀具貝同月亮貝多汁鮮甜,尤其是月亮貝!!!千祈唔好點醬油食,因為真係好甜~.珍珠蠔偏海水味,蠔味極濃,而越南大虎蝦膏超多,肉質彈牙.鮑魚偏腍身,甜度十足.店員話全部都係野生海鮮,的確食野生青口時真係感受到! 青口充滿海水味,而且超級甜.食完以上嘅前菜,重頭戲嘅龍蝦,饅頭蟹同埋黃奄蟹終於出場啦!店員將龍蝦蒸得啱啱好,一拆就可以原隻肉剝出來食,好過癮呀~而饅頭蟹雖然肉唔算多,但勝在蟹膏超鮮甜,入口即溶.黃奄蟹就較為多肉,偏海水味重,但絕對冇死鹹味,好味..食完海鮮,店員會幫忙烹煮蔬菜同埋豬骨粥,為呢餐畫上句號,.總括而言,咁多樣海鮮,全程又有人服務,呢個價錢真係抵過喺屋企食
環境舒適,枱與枱之間算係闊落,坐得耐都唔怕.餐牌有幾款套餐選擇,或者可以單選海鮮,而我哋2人就揀咗$439嗰套餐,一共10款食物.
首先店員會為客人用蒸氣消毒餐具同埋逐一介紹枱面上嘅海鮮,然後換水準備蒸海鮮luuu.
店員會將每樣海鮮分開整,食完一款先蒸另一款,咁樣可以唔使食得咁急又可以保持鮮味!
刀具貝同月亮貝多汁鮮甜,尤其是月亮貝!!!千祈唔好點醬油食,因為真係好甜~
.
珍珠蠔偏海水味,蠔味極濃,而越南大虎蝦膏超多,肉質彈牙
.
鮑魚偏腍身,甜度十足
.
店員話全部都係野生海鮮,的確食野生青口時真係感受到! 青口充滿海水味,而且超級甜.
食完以上嘅前菜,重頭戲嘅龍蝦,饅頭蟹同埋黃奄蟹終於出場啦!
店員將龍蝦蒸得啱啱好,一拆就可以原隻肉剝出來食,好過癮呀~
而饅頭蟹雖然肉唔算多,但勝在蟹膏超鮮甜,入口即溶.黃奄蟹就較為多肉,偏海水味重,但絕對冇死鹹味,好味.
.
食完海鮮,店員會幫忙烹煮蔬菜同埋豬骨粥,為呢餐畫上句號,.總括而言,咁多樣海鮮,全程又有人服務,呢個價錢真係抵過喺屋企食.
Post


text:
文尼遠走,埃及文明正式落幕
自係歐冠決賽之前,一直都有大小報導指呢位球星會係今夏決定迎接新挑戰遠走德甲,但就因為買賣雙方球會未有達成轉會費上嘅共識,所以就未郁到身.紅軍原本就想有咁高賣咁高去填紐尼斯條數,但拜仁就話泰亞高個筆人情想碌落呢單交易.去到近日就終於官宣佢轉會去拜仁嘅新聞,交易嘅轉會費有指3200萬歐元再加上900萬歐元流動條款,主要都係個人/團體/登場數等等成就下激活嘅獎金.而當時文尼嚟紅軍就用左3400萬鎊,轉翻嚟計,紅軍對於文尼嘅引入,使用至賣岀都係賺,至少佢的確為利物浦付出唔少,亦為球隊贏得唔少,祝福佢去德甲順利踢開新一章!
係簽入中場韋拉之後,阿仙奴繼續努力推動轉會,而今次嘅目標就去到列斯聯拉芬夏身上.近日有報導指阿仙奴對呢位鋒線球員非常有興趣,特別領隊阿迪達認為佢係計劃中一位重要嘅連結人,所以就係日前送上左一份報價,希望再做一單交易.但一日左右之後,TA就已經報導列斯聯拒絕左呢份報價,主要原因都係同自己心目中嘅價位有岀入,至於實際報價係新聞中就無提及,若果阿仙奴上下真係對佢咁有興趣,或者要翻去睇睇結餘再報多次價俾呢個巴西心頭號.
只不過回家左一年嘅盧卡古,係一季後又再回家,不過今次佢話國米先係他的家,搞到車仔國米兩邊球迷又愛又恨.相信大家都記得係季中渣古就因為係訪問話唔習慣車仔,掛住國米嘅新聞,最尾搞到要道歉收場,更係稍後場上表現亦嚴重下滑,正選變後備不受重用,上到場就只令球迷記起一啲失誤.而唔知係咪呢啲原因之下,杜曹都無心留住呢位咁念舊嘅球星,批准球會俾佢租借翻國米,係意甲自我感覺良好算數,以800萬歐元借翻去一季,到時會唔會一借無回頭就睇下佢認邊隊做家啦!


text:
穿越
現實世界嘅騷擾都唔會影響到我繼續揭穿陰謀嘅心,政府唔敢對我落手都係因為有大家嘅關注,如果我突然被消失,政府就1定拿屎上身,希望大家繼續支持.
因為呢1槍,我條頸就留咗疤,亦都成為我穿越過嘅鐵證.
你問我嗰刻驚唔驚死?我可以答你好驚,但之前信誓旦旦咁話豁出去,而家走就好衰仔,所以都要頂硬上.我原地將身上嘅衫褲都除哂,除淨條底褲,舉高雙手自轉1圈,證明真係無武器喺身,然後再向中環身門大嗌:「我喺嚟和平談判,身上面真係咩武器都無.唐將軍,我哋唔好再做成流血事件,令生靈塗炭喇,好唔好?」
對方無回應,而我只可以企喺度等,1分鐘,兩分鐘,都唔知過咗幾多分鐘,中環城門打開咗,衝咗兩隊過百人嘅軍隊企喺城門兩側擺咗個陣警戒,唐將軍就喺中間1個人行過嚟,咁睇法應該佢願意同我傾.
我慢慢著返衫褲,好有禮貌咁對佢做咗個拱揖,而唐將軍就用佢招牌笑走過嚟張開雙手想擁抱我.
「果然喺受英國影響好深,文化都似西人,要擁抱嘅.」我心諗,於是配合佢將雙手張開想同佢擁抱,點知我張開雙手嘅同時,呢隻老狐狸竟然捉住我對手再用關節技將我雙手反鎖背後,用1隻手就將我制伏.
「你哋嘅人質喺我手上,如果想佢無事,你哋就快啲退兵,唔係我保證唔到佢嘅安全!」唐將軍對住九龍軍大喊.
「仆街,估唔到你係咁狗嘅,今次我真係失策.」
「兵不厭詐,怪就怪你太嫩,自己送上門.」
喺呢個情況之下,我真係無計可施,打定輸數.
「等陣!」1把洪亮又帶啲滄桑嘅聲音劃破陰暗嘅戰場:「放咗佢,我同佢交換,我做人質,點計我都有利用價值過佢,對你更有利!」大嗌嘅係曾灶財,我哋嘅九龍皇帝.
「唔好過嚟,你仲要返去原來世界嘅,你走先,唔好理我,我應付得到,今次我返唔到去住,下次我就返到.」
「今次你1定要返到去,我喺呢度生活咗咁耐,咩都慣,我都當咗呢度係我屋企,我走唔到都無所謂,反正係呢度做皇帝嘆世界,返到去做隻狗,我先唔制.」佢邊行邊將身上裝備除低丟開.
「你老婆仔女嗰啲呢?你唔係要返去見佢哋咩?」
「都咁耐無見,我見到都唔認得佢哋,咩感情都淡哂,而且我喺呢面都有頭家,我過得仲開心寫意,我諗過嘅喇,我唔返去喇.」唔驚唔覺佢已經行到我面前,身上都係1絲不掛,只得返底褲.
「1換1?你當我傻?有兩個人質點解只要1個?」唐英年又再次展露奸猾嘅樣.
佢左手制伏我,右手拎住枝手槍指住曾皇帝太陽穴,九龍軍立即軍心大亂,士兵露出絕望驚恐嘅擾攘聲,而肥璋,文仔,星姐同斌哥就喺度盡力穩住軍心.
「哈哈!睇吓你哋,1個2個都咁蠢,連皇帝都係白癡,搞到軍心大亂,抵你哋九龍被滅國!」唐將軍對住九龍軍大嗌:「邊個唔想死嘅就而家放低武器跑過嚟歸順我哋,保證你唔會餓死!」
聽到呢句招降宣言,成班九龍嘅乞兒大軍2話不說拋開啲武器即刻跑過嚟,而首當其衝嘅竟然係肥璋佢哋4個!
坦白嘅,我嗰刻超失望,估唔到大家都係貪心怕死.
但係佢哋越嚟越近嘅時候,我終於望清楚所有人嘅表情,佢哋臉上唔係貪生怕死,苟且偷生嘅死樣,而係破釜沉舟,放手一搏嘅狠樣,同時,曾皇帝細聲咁講左句:「係時候喇,阿超.」之後佢用手托高唐英年揸槍隻手,等佢嘅威脅消失,然後再施展中國功夫最博大精深嘅兩招超必──撩陰,插眼,唐英年中招之後立即㩒住下體倒地碌地沙,我重獲自由之後第1件事要做嘅就係調返轉脅持返唐英年,命佢開城投降,而佢亦都乖乖照做.
西港島順利收復,而時間亦都得返1個鐘多d,即係剛剛夠趕去門嗰面,我捉咗曾皇帝埋1面,同佢講話而家要走,唔係趕唔切,而佢都話交代埋啲手尾就得,等多10分鐘.
我都趁呢10分鐘同幾個兄弟道別,之後就同曾皇帝出發去門.
我哋快馬加鞭,趕係門開前10分鐘到,做好所有心理準備,企定係門嘅位置等待門開啟.
但係世事往往出乎意料,喺門嘅位置1早已經有班人等緊,由佢哋嘅衣著睇得出,佢哋係香港軍嘅士兵,睇嚟係曾蔭權知道我哋會出現而1早派人埋伏.
兩個人對20個人,完全無勝算可言,而門只係得返10分鐘就開,要返到原來世界仲要過呢關,真係唔容易.
「如果而家有人嚟幫手就好.」諗當然咁諗,但事實係無,要智取不能力敵,但佢哋企係度圍住門嘅範圍死都唔郁,見到我哋都無追擊,睇嚟目的只係唔想畀我哋走.
天色黑齊,無燈嘅山特別黑,油燈嘅微弱光線都幫唔到太多,能見度都係好低,而我哋就同香港島嘅士兵對峙已經5分鐘,距離門開得返5分鐘,突然靈光1閃,我諗到條計,同曾皇帝耳語後,我哋靜待最後兩分鐘嘅來臨.
而我腦內不斷預演最後兩分鐘嘅行動,係短短3分鐘,我諗我預演咗有成百次.隨住我嘅預演,真正嘅行動時間到,首先我將油燈丟向港島兵前,燈爛而油瀉,火隨住油喺草地燃燒起嚟,港島兵見到火開始散開,然後除衫撲火,而我哋趁呢個時間喺地執咗啲石同樹枝做武器擲向佢哋同扑佢哋,佢哋都拎武器還擊.
有油嘅引導,火越燒越旺,燃燒嘅範圍開始擴散,好似想將我哋同港島兵吞噬咁,而門亦喺呢個時候開咗.
「要走喇,唔好再同佢哋糾纏.」我邊對住曾皇帝喊話,邊用最後嘅力擋開港島兵,1個箭步衝到門前.
「無問題,你行先,我殿後,快啲走,轉頭見.」曾皇帝孤身力抗眾兵,但我信佢有辦法甩身,所以我就先行走入門.
走咗入門,眼前景色,事物,聲音都開始扭曲,隱約聽到曾皇帝同我講咗1句說話,但係因為聲音扭曲嘅關係,我聽唔到佢講咩,只係得扭曲咗嘅聲音「雷妖呵呵聲麼」,坦白講,我到而家隔咗咁多年都仲未知佢講啲乜,如果大家估到可以留言或者私訊話我知.
喺門入面嘅世界,我見到好多唔同嘅人生片段,有啲係屬於原本世界嘅我,又有啲係屬於另1世界嘅我,其中有1段我見到有好熟悉嘅感覺,係童年嘅我喺間房入面,我著緊原來世界嘅衫,但間房係另1世界嘅布置,點解會咁?呢段記憶我無乜印象,睇返個年紀我嗰時係住葵涌,但間房同我住竹園時基本上1模1樣,而我記得嗰時我係有失蹤過,屋企人仲報埋警……而另1個片段我見到都有啲餘悸,就係我喺原來世界屋企樓下,嗰時住大窩口,比之前片段已經大咗啲,但身著嘅竟然係另1世界嘅乞兒裝,而我記得阿媽話我係有失蹤過兩次,第2次係街坊揾返我.睇呢兩個片段,唔通我以前已經試過穿越?
喺門入面其實幾難受,各種扭曲令我有啲嘔心,啲片段好似人生走馬燈咁不斷出現,突然我見到塊全身鏡,鏡入面嘅我著住我平時嘅衫,對住我笑,講咗句再見,之後我就無咗意識,而家諗返,嗰時見嗰個應該係另1世界嘅我.


text:
2006年FIFA世界盃
2006年FIFA世界盃喺德國舉行.由國際足球協會舉辦,188支球隊經過外圍賽之後剩低32支入決賽週,進行64場比賽,決賽週喺6月9號至7月9號舉行.
決賽由法國對意大利,雙方喺上半場打成1:1平手,之後嘅下半場都冇波入,要互射十二碼嚟分勝負,最後,法國隊嘅查斯古特射失一球,意大利贏到世界盃冠軍.季軍同殿軍分別係東道主德國同葡萄牙.
總述改
參賽球隊改
根據新規定,主辦國德國直接進入決賽週,上屆冠軍巴西仍然要經過外圍賽先至可以入.所以,德國入咗A組並且出席揭幕戰,而巴西就入咗F組.
呢屆世界盃有唔少球隊第一次入決賽週,例如嚟自非洲嘅球隊加納同安哥拉,南美洲嘅千里達和多巴哥,歐洲嘅烏克蘭,重有28年冇入決賽週嘅澳洲.
歐洲球隊包辦四強改
揭幕戰喺6月9號舉行,德國以4–2擊敗哥斯達黎加.分組賽階段開始,32支球隊分成8組,進行24場.每組頭兩名可以進入淘汰賽階段,打16強賽事.
喺分組賽階段,所有亞洲隊伍,日本,伊朗,沙特阿拉伯同埋上屆第四名南韓全部出局.
進入淘汰賽,有部分新晉球隊打入十六強,分別係加納,烏克蘭同澳洲.
喺十六強,墨西哥,澳洲,加納分別比阿根廷,意大利同巴西淘汰.於是所有北美洲,大洋洲同非洲嘅球隊都出咗局.剩低6支歐洲同兩支南美洲嘅球隊進入八強賽.
去到八強,最後兩支南美洲球隊阿根廷同巴西又分別俾德國同法國淘汰出局,四強席位全部由歐洲球隊包辦,佢哋分別係德國,意大利,葡萄牙同法國.除咗上屆冠軍巴西爆冷出局之外,葡萄牙亦爆冷贏咗冠軍熱門英格蘭,奇蹟噉樣兩次打入世界盃,兩次都打入四強.
四強賽中,德國同葡萄牙被淘汰,進入7月9號晚舉行嘅季軍賽,德國以3:1打敗葡萄牙,成為季軍.
決賽喺7月10號舉行,意大利迎戰法國,呢場亦係法國隊隊長施丹職業生涯中嘅最後一場,上半場,法國隊喺7分鐘先由施丹射入一球領先,意大利嘅馬特拉斯喺19分鐘射入一球追成平手,雙方喺下半場至到加時都冇入波,最後要以互射十二碼分勝負.法國隊嘅大衛•查斯古特射中門楣,意大利射入晒,以5–3嘅成績成為冠軍.
「三黃一紅」事件改
喺F組分組賽第二輪澳洲對克羅地亞嘅比賽中,英格蘭球證普爾喺下半場62及90分鐘分別向克羅地亞中堅施蒙歷出示黃牌,但係當出示第二張黃牌時竟然唔記得用紅牌將施蒙歷趕出場,旁證同埋第四球證亦都冇提水.結果下半場補時第3分鐘再向施蒙歷出示黃牌時先醒起要將佢紅牌趕出場.
「三黃一紅」事件成為球迷對普爾嘅笑柄,亦係世界盃目前絕無僅有嘅案例.賽後普爾宣布唔再吹國際賽事.
「紐倫堡戰役」改
16強其中一場賽事:葡萄牙對荷蘭,亦係呢屆世界盃出名嘅「紐倫堡戰役」.呢場波嘅焦點唔係喺場波度,而係雙方經常出現火爆鏡頭.而且俄羅斯球證艾雲諾夫時鬆時緊嘅判決亦都係令場波失控嘅原因之一.結果去到球賽後段兩隊踢得更加狼,最後更加講手,而且衝突雙方唔局限場上球員,後備席嘅球員亦都有參與衝突.結果兩個巴塞隆拿隊友雲邦賀斯同迪高先後被紅牌趕出場.之後鏡頭影到兩人坐埋一齊談論,而且都對自己俾人趕出場非常無奈.最後艾雲諾夫總共出示咗16張黃牌同4張紅牌(兩隊各兩個球員,都係兩黃一紅),係歷屆世界盃最多黃牌同最多紅牌嘅比賽.
施丹頭鎚事件改
決賽嘅加時階段,發生咗一段插曲,間接導致法國隊輸波,就係喺加時賽開賽7分鐘,施丹用頭撞向對方球員馬特拉斯嘅心口,力度非常大,馬特拉斯迅速跌低喺地上,球證伊利桑度出示紅牌將施丹驅逐離場.雖然施丹最後都因為世界盃中嘅出色表現而攞到金球獎,但係呢件事已成為咗施丹職業生涯中嘅一大污點.
事後施丹接受法國電視台訪問,佢話因為馬特拉斯曾經三次用說話侮辱佢阿媽同家姐,佢忍無可忍先至會失去理性撞向馬特拉斯;另一方面,馬特拉斯亦有接受《米蘭體育報》,話自己冇鬧施丹嘅媽媽,但暗示可能有用不雅言語挑釁施丹.事件發生後,唔同嘅新聞不停湧現,例如國際足協會長白禮達有意褫奪施丹嘅金球獎,對施丹同馬特拉斯展開紀律調查.甚至有法國律師質疑球證伊利桑度違反「唔准睇錄影帶做判決」嘅原則,要求重賽.
紀律委員會喺2006年7月20號進行,地點係國際足協總部瑞士蘇黎世.施丹被判停賽三場並罰款7,500瑞士法郎,而馬達拉斯則停賽兩場並罰款5,000瑞士法郎,由於施丹已經宣佈退役,三場停賽將以三日社會服務令代替.同時國際足協宣佈決賽期間球證並冇利用錄影帶翻睇事件經過,因此決賽唔使重賽,另外亦保留施丹當選金球獎嘅資格.
主辦權改
2000年7月6號,喺瑞士蘇黎世舉行嘅國際足協執委會會議對世界盃主辦權進行投票,2006年世界盃有五個國家爭奪主辦權,分別係德國,南非,英格蘭,摩洛哥同巴西.最後一輪投入面,德國以12票比11票贏咗南非,攞到主辦權.
比賽地點改
總共有十二個球場被揀咗做決賽週嘅比賽地點.
比賽改
分組賽階段改
A組改
排名規則:分組賽排名準則
(H) 東道主
B組改
C組改
D組改
E組改
F組改
排名規則:分組賽排名準則
(S) 衛冕球隊
G組改
所有時間都係德國時間(UTC+2)
H組改
淘汰賽階段改
- 1 加時賽
- 2 十二碼
十六強賽改
所有時間都係德國時間(UTC+2)
八強賽改
所有時間都係德國時間(UTC+2)
四強賽改
所有時間都係德國時間(UTC+2)
季軍賽改
所有時間都係德國時間(UTC+2)
決賽改
所有時間都係德國時間(UTC+2)


text:
:lomore-touch: 有冇主角示意圖?
薯仔日記
-
我無聊喺度寫吓日記,有機會就記錄返少少新聞.
方便自己改,有咩事都可以一次過刪曬佢.
-
19-01-2022 星期三 陰天
每日坐巴士嗰陣,係我諗嘢最多嘅時間.我會諗吓今日發生嘅人同事,有時會睇吓連登仔出嘅post笑吓,或者去諗吓香港嘅未來.
以前嘅我從來都唔會覺得自己會係個憂國憂民嘅人嚟,而家講起都覺得有啲好笑.
而今日嘅我喺坐巴士嗰陣突然有寫日記呢個諗法,去記錄返每日發生嘅新聞,我所遇到嘅人同事,仲有吹吓啲無聊水.
簡單用幾句講返今日嘅新聞,銅鑼灣寵物店有女店員確診變種新冠病毒Delta,而且舖裡面有倉鼠驗到呈陽性.成2000幾隻倉鼠,龍貓,兔仔要畀人道毀滅,都即時停止咗倉鼠嘅入口.
由細到大我都好鍾意小動物,曾經養過倉鼠,免仔,狗仔等等唔同嘅動物.但自從我隻狗仔離開咗之後,我都冇再養過任何嘅寵物.
前一段時間我都考慮過想養返隻倉鼠,一嚟自己真係好鍾意小動物,二嚟又可以教吓屋企嘅其他小朋友點樣去愛同照顧小動物.最後因為有屋企人唔鍾意,我都係決定放棄.
雖然係有啲唔開心,但我都可以理解呢位屋企人嘅諗法.養小動物就有責任去照顧佢一世,我都願意負起呢個責任.不過我始終啲驚,所以養倉鼠呢個諗法未到好堅定.
我驚自己喺付出咗愛之後,係咪可以接受到佢嘅離開呢?
當初我隻狗走得好突然,我一直坐喺佢隔離,望住佢好辛苦我自己都唔好受.我知道佢已經好老,知道佢會離開我,但我一直都選擇唔去面對.直到佢走嗰日我先意識到,臨時臨急去搵寵物善終.
我搵完先見到間嘢好似好多負皮,因為呢件事我自責同喊咗成個禮拜,直到睇住佢火化咗之後我先冇再喊.
喺嗰刻我明白養寵物最辛苦同痛苦嘅唔係照顧佢,而係學識去面對同接受佢嘅離開.
以前隻狗仔一見我喊就會用佢自己隻手塞住我把口,食到我成口毛.呢啲寵物陪住我大,當中雖然有覺得佢哋煩嘅時候,但都好多開心嘅回憶,佢哋對於我就係家人嘅存在.並唔係得我一個單方面照顧佢哋,佢哋都教識咗我好多嘢,點樣去照顧?咩係責任?點樣去面對死亡?
今日我睇到片裡面嘅細路仔因為唔捨得隻倉鼠而爆喊,其實我都身同感受,覺得好心酸,好想去救啲野倉鼠.
之前政府殺野豬嗰陣我已經有好多諗法,但一直唔敢去做,因為知道做完都係唔會有好結果.喺新聞見到個男仔想保護啲野豬想為佢哋發聲,最後都畀班黑警拉埋.
我呢啲賤民,又可以做到啲咩呢?我坐喺巴士嘅窗口位,一邊聽歌一邊望住外面嘅風景諗好多.
無錯,我一直覺得自己係賤民,相信班高官都覺得我哋係.好似我呢啲冇錢又冇地位嘅普通人唔係賤民係咩啊?賤民有咩權去發聲啊?
文宣?唔得.
聯署?唔得.
集會?唔得.
新聞自由?冇啊!冇啊!冇啊!
而家連出行食個飯,去唱K去玩嘅自由都冇啊,仲諗噉多做咩,呢啲更加唔會有可能喇.哈哈......恐怕突出少少個頭已經畀班黑警咬.
今日都係天琦,祝佢平平安安.
疫情之後我嘅生活都係得返返工同放工,有時寫吓文,睇動漫同睇啲搞笑同新聞post為主.雖然算係噉,但又覺得自己好悶.
今日都係平平淡淡噉過,唔係做咗好多嘢.因為呢兩日我基本上清曬手頭上啲文件,所以都開始拖慢嚟做拖吓時間.
臨放工先發現份嘢有啲出奇位,做到我腦閉塞.最後決定去柯個屎先,聽日再做.通常我遇到啲唔識嘅嘢就會拖到聽日先,到第二日轉換咗個心情就會易啲去搞啲難搞嘢.
日記寫住噉先,希望聽日都堅持到,早抖.
-
-
-
@親衞隊 又笑我
-


text:
《荷里活有個大老千》5大必睇原因 接力《大帥哥》無難度!
撰文:東方新地|圖片:劇照,Instagram,電視截圖
《荷里活有個大老千》接力《大帥哥》
王晶監製嘅《荷里活有個大老千》噚晚接棒《大帥哥》播出,由鄭則仕,湯鎮業,秦沛等演藝圈前輩坐陣主演,劇集講述六十年代香港人嘅日常衣食住行之外,仲以賭博為劇集主線之一.
簡單同大家講講呢套劇係關於啲咩,故事講以老千技術聞名嘅「千門八將」中嘅龍四(鄭則仕飾)被華探長文雄(湯鎮業飾)與大師兄龐峰(秦沛飾)聯手設局陷害入獄,其後龍四如何報仇.
當然劇集就唔係只得報仇咁悶嘅,當中再會有懷舊,賭博,感情等元素,其中更有五大主要因素增加觀眾收看性嘅同時,亦令大家絕對唔可以錯過呢套新劇!
5大必睇原因
|老戲骨助陣
呢套劇最有亮點就係演員陣容,劇中搵嚟兩屆金像獎影帝鄭則仕擔正做男主角,而且仲有湯鎮業,秦沛呢兩位演藝圈老戲骨坐陣,三位有幾好戲就唔洗講,淨係聽到有佢哋出演都已經令劇迷好期待佢哋嘅演出!
除咗有以上三位老戲骨,仲有多次獲得香港電影金像獎最佳女配角嘅金燕鈴同張慧儀呢兩位好戲之人出演,成功再令新劇演員陣容再錦上添花!有見及此,相信唔少觀眾都唔想錯過睇佢哋喺劇中大鬥演技嘅時刻!
|王晶出品話題性強
啱啱就提過,今次呢套TVB賀歲劇由王晶監製,雖然有人會彈王晶有份製作嘅劇集同電影水準每況愈下,不過佢搵到咁多有份量嘅演員出演,都足以令新劇充滿話題性!
|懷舊題材
劇中以60年代作背景,除咗講賭博外,仲加插講述懷舊味「大片場」,如果係嗰個年代嘅觀眾,應該會有更大共鳴,皆因60年代正係香港電視發展時期,想當年邵氏捧紅幾多位大明星!
另外,劇中一班年輕演員影射當年嘅大明星,例如當時嘅明星點樣上位等,所以即使係較年輕嘅觀眾都會有好大興趣睇!
|加入新面孔出演
劇集正正因為要影射當年明星上位之路,所以就有一班年輕演員加入拍攝,今次更搵嚟公仔箱少見嘅蔡瀚億(BabyJohn),陳雅思,「晶女郎」文凱玲等,為煲開電視粥嘅觀眾帶嚟一定嘅新鮮感!
值得一提嘅係,雖然BabyJohn喺劇中佔有一定重嘅戲份,可惜因為佢份屬蕭定一旗下,其公司與TVB有官司糾紛影響,所以喺官方宣傳方面就注定冇佢份!不過BabyJohn都好有演員責任心,皆因佢都落力喺自己IG提醒粉絲劇集已經出街!
|尹光唱主題曲
今次TVB更特登搵嚟「廟街歌王」尹光唱劇集同名主題曲,眾所周知尹光嘅歌曲風格歌詞一向貼地兼鬼馬,今次難得搵佢唱劇集主題曲,令劇集再添懷舊60年代嘅味道!


text:
袁詠儀晒47歲素顏生日相 網友嘲P得太重手!
撰文:東方新地|圖片:instagram,微博,新傳媒圖片庫
袁詠儀晒47歲生日相
今日是袁詠儀47歲生日,老公張智霖(Chilam)就約埋一班好友蔡一智,薛凱琪,丁子高等,為壽星女搞咗個驚喜生日飯局!有體貼老公在此,靚靚夫復何求呢?雖未見二人囝囝魔童同場,但靚靚當然要同老公Chilam影相留念啦!靚靚素顏出鏡,但依然好省鏡,靚靚之名真係唔係浪得虛名!
被嘲老公塊面識反光
難得生日齊人,一班好友唔少得合照一留啦! 個個幾乎笑到見牙唔見眼咁,就知大家幾開心! 不過,有眼利網民就察覺大合照好似有過分被P圖之嫌,皆因靚靚,Chilam,丁子高塊面勁白之餘,仲反哂光,網友笑指令到好似塊鏡咁!
一睇呢張相,難怪網友會話過分被P圖嘅,Chilam同靚靚個樣都顯得非常白!不過,生日最重要都係開心要緊,壽星女滿意啲相就得啦!
大爆當年向老婆求婚過程
早排,Chilam到西灣河拍攝新戲,提到當年同老婆袁詠儀求婚過程,Chilam笑笑口話:「我懶係勁,喺新加坡酒店話送禮物畀佢,點知打開係耳環,佢有少少失望,不過我話原來仲有.諗番轉頭我笨咗,仲要買多對耳環,咁多年都未見佢戴過.」
張智霖膝下有黃金
當被問到佢求婚時有冇跪低,Chilam就話:「冇呀,男人膝下有黃金!」原來當年求婚都冇向老婆跪低,唔怪得拍戲都唔肯向杏兒跪低啦.
母親節送禮
早前母親節,見到靚靚去咗銅鑼灣一間買電話嘅舖頭,佢喺度睇咗陣,唔使五分鐘就扑搥掃咗三部Iphone X,相信佢係熟客仔,店員仲做埋人肉速遞幫手拎貨,跟住靚靚齊齊去保母車,等靚靚坐穩就將貨交畀佢!睇嚟似係靚靚買嚟送畀長輩嘅母親節禮物!
做嚴母代價大
雖則靚靚重視呢啲禮節,會氹吓長輩開心,之但係原來自己就從來冇收過阿仔魔童嘅母親節禮物,靚靚為咗教好個仔,喺屋企一直擔任嚴母角色,反而老公張智霖 (Chilam) 就係阿仔嘅yes man,所以由細到大魔童都係比較黐爹哋多啲!
平時又要Chilam孭住佢㖭!靚靚都係企埋一邊!
靚靚嘆:屋企只有父親節
靚靚無奈話:「做嚴母真係好慘,屋企只有父親節,冇母親節,待遇好懸殊,囝囝起身只係會搵爹哋,就算我喺正門口引佢注意,佢都只會叫『爹哋』,佢心情好嘅時候都會叫吓我嘅!唔緊要,有朝一日佢就會明白我嘅苦心.」母愛就係咁偉大,好似靚靚咁從來係無條件咁付出!
其實靚靚以往係有收過魔童嘅母親節禮物㗎!有相為証!
仲有魔童自製嘅環保袋,魔童仲喺上面畫上一幅畫,同寫上「I Love U」字句,超sweet!
Chilam 孖魔童放飛機
至於魔童有幾黐老竇Chilam?有片畀你睇:
陳小春靚靚Chilam 化身賭神
展開最強親子旅行團
仲有早前復活節長假,靚靚袁詠儀同Chilam帶住魔童,陳小春應采兒同囝囝Jasper,蔡一智一家以及關心妍一家三口,一行十幾人浩浩蕩蕩去泰國布吉旅行,大家一齊入住一間超豪華resort.此行同時為了慶祝蔡一智太太雪芳嘅生日,大人細路仲要有dresscode,齊齊換上花碌碌衫開party,真係夠晒熱鬧!
呢班明星家長陪仔女游水,飲飲食食就當然走唔甩,亦自行安排大人玩動,就係鋤啤,講到玩啤牌大家都玩得好認真,連對住對手老婆靚靚,一樣唔會鬆手,靚靚亦眼神凌厲啤實,不過之後靚靚搞笑話大家係「賭城瘋人」.
本來大家唔係玩開嗰堆朋友,原來今次咁難得聚,全靠中間嘅好友蔡一智精心安排,令大家聚埋一齊去旅行放鬆吓.應采兒又留言指靚靚係「傳說中比我還凶的女人,幸會幸會」.睇見大家嘅合照玩得好開心,相信呢次旅程令大家都成為咗朋友﹗


text:
佢見到個門口好特別, 話反而想試下呢間咁
其實我自己都未去過, 所以即管一試!
餐廳入面原來好大㗎, 有成四層咁高
入面嘅裝修真係比較懷舊有特色, 我同友人都不斷咁周圍影相打卡
Menu選擇好多
飲品方面我嗌咗左邊個杯懷舊雪兔
下面係雜果賓治, 上面用蝶豆花做出漸層效果
仲加咗啲棉花糖係面, 睇落幾靚
朋友嗰杯薄荷朱古力佢話好好味, 食物未來佢已經飲咗半杯😅
我有選擇困難症
呢個皇牌雜扒餐咩都有就最啱我啦
我揀咗黑椒汁, 侍應端到上嚟時會問我想自己淋定係佢幫我淋
我想影相所以都係麻煩佢一下嚕~
呢個雜扒餐真係超級大, 睇落仲大份menu上嘅圖片!!
$118 皇牌雜扒有齊牛扒, 雞扒, 豬扒, 珍寶腸, 同煙肉... CP值超高
食落都唔錯
我覺得雞扒煎得最香最嫩
牛扒juicy又唔韌~
友人叫咗個蕃茄焗豬扒飯, 睇落都好靚呀
勁重蕃茄味同埋塊豬扒本身已經切開咗
女仔食都可以食得好方便
我就略嫌唔夠多芝士做唔到拉絲嘅效果
友人唔識呢個食法就覺得冇乜所謂XD
仲係咁讚塊豬扒好嫩好好食
配埋番茄酸酸地非常開胃
今次食得非常滿足
唯一冇諗過嘅就係分量真係勁大
2 個女仔完全食唔曬 😋
朋友話下次仲想再嚟試下佢哋嘅下午茶
放假或者會同佢再嚟多次食西多士同菠蘿油吧😂
中環茶記
中環威靈頓66號裕榮大廈地舖
contact me at chinxchin@yahoo.com


text:
筆者做過幾年補習,令我更加感概.
由細細個開始,已經有唔知幾多細路比屋企送去補習社,同其他人開始無止境嘅競賽.
明明有啲細路家境並唔係特別富裕,屋企都要慳埋慳埋送佢去補習社,就係為左唔好令自己仔女落後於起跑線.
到底呢種風氣係幾時開始?歸根究底,都係香港嘅教育制度形成.
家長做咁多野,都係想自己仔女係呢場學習競賽入面贏出,拎到一個大學學位.
明明有啲細路資質平平,都要死讀爛讀,將自己童年埋沒係書本入面.
但,無奈嘅係,入到大學又點?依家一個大學學位,亦都唔可以為你確保到乜野.
死讀爛讀之後,先發覺原本人生呢條路,都係唔夠個班較天堂模式出世嘅人玩.
生於基層家庭,除非讀到三大神科,如果唔係都無乜途徑改變命運.
仲想講夢想?諗下點樣供養父母晚年先啦.
更無奈嘅係,個種儲十幾年錢先上到車嘅稀噓,一上車就要供幾十年嘅絕望.
係香港,就黎連呼吸一下自由空氣嘅機會都要被扼殺.
所謂嘅國際大都會,揭開面紗後,就係一個貧富懸殊極其嚴重,滿目瘡痍嘅社會.
期望政府可以幫到你?就會發覺政府只係關心點樣通過媚共政策,點樣強姦納稅人,點樣幫助新移民等等.
安居樂業,對於香港普遍市民黎講似乎係天方夜譚,尤其係對於年青人.
有別於幾十年前嘅香港,依家就算肯捱,都未必捱到出頭天.
其實,好多人都只係想可以活得簡單.買到樓,組織一個家庭,平平凡凡咁生活,偶爾同家人朋友去下旅行咁樣.
但係偏偏,呢種平凡簡單嘅幸福,係香港就係難以實現.


text:
滾筒燒肉 , 顧名思義係滾筒入面燒肉 , 而呢個名我幫佢地改 , 因為呢間燒肉店正正用呢個方法燒肉.
Google “깍두기바베큐”呢個名 , 就叫 “蘿蔔燒肉” , 不過 search 唔到 d 什麼記錄.
不過呢次比都算佢地有良心啦 , 都有話係 ig 度搵既 , 仲打埋 Instagram @chaeyeon88.
因為玩開 IG 都會加 hashtag , 而呢位韓國女仔當然有打 , 咁就要靠 hashtag 去搵.
哈哈 , 好彩 , 係第4個 hashtag 就搵到一堆滾筒圖 , 就知道係呢個 “깍두기바베큐”了.
再係大量既滾筒圖 , 每張去搵 , 睇下有冇打卡 (發覺韓國人唔多興打卡) , 就比我搵到 2 個位置 : A 及 B.(當然經我視察完就知道 B 係錯既)
個位置真係睇到都有 d 驚 , 係幾偏僻下 , 係 1 號線既冠岳站 (P146) , 係咪聽都未聽過呢 ? 果面我唔識分咩區 , 算衿川區定冠岳區呢 ?
而坐呢條線真係要好小心 , 因為去果面既方向呢 , 係有兩條線 (一個去仁川 , 另一個去新昌) , 上次我去文鶴體育場時就係坐錯方向 , 所以要睇清楚架車去邊一個方向先好上車.
冠岳站只有 1 & 2 號出口 , 好簡單 , 到站之後 , 就去 1 號出口喇 (btw 其實 1 號出口都有 lift 既) , 坐 lift 好行樓梯又好 , 落到地面時即刻向右行.
到左個街口就再轉右
你會見到柯達 (同韓巢一樣) 既 , 跟手就再直行.
直行之後係左面見到 7 仔個牌啦 (要細心睇 , 因為係上樓既)
跟手右面就係派出所
再直行就轉左喇.
轉左後就靠住呢個大型屋苑行
行過個屋苑見到間 mini stop
就過對面間 PB 麵包店 , 再繼續向前行.
又係去到街口轉右 , 再直行
會見到中間有堆大排檔咁既野
就入去中間再轉左 , 就會見到呢間燒肉店.
去到果陣坐滿人 , 店員出黎問我野 , 但我用英文覆佢 , 佢顯得好奇怪 , 叫左個應該係老闆既人士出黎
老闆好出奇地用英文問我地邊度黎 , 我地話香港
之後再問我地有冇訂位 , 冇就幫我地 mark 低名同電話 , 我地就更係冇韓國電話號碼
所以我同肥熊只可以坐係店門口度等.
果陣氣溫應該低過十度 , 可以話係飢寒交迫.
等左45分鐘後 , 終於有人走.
坐低先睇到入面都係得 7 張 4 人枱.
而 Menu 就係牆度 , 好 sad , 圖都冇張
可能老闆知道我地完全唔識 , 佢已經係度介紹食乜
當然啦 , 來來去去都係豬啦 ,
老闆知道我地唔係本地人 , 叫我試左個 200g (10000won) 先
點完菜 , 就 set 好架步先
一面係滾筒
另一面就係電磁爐
電磁爐就放左一盤蔥 , 正正正 , 仲有燒肉醬前菜
呢個時間當然又係叫 IU hite 啦
豬肉黎喇 , 都似係三層肉
店員就將佢地放入滾筒同放好碳火
真係自己滾動架
要令佢地熟透既 , 當然要焗住黎燒
不過都只係幾分鐘 , 店員就打開滾筒
金黃色既三層肉 , 好香
店員確定食得就撈起佢地再放去盤蔥度
再教我地夾埋一齊食
因為太好味 , 好快食晒.
老闆再黎介紹另外野食 : 薯片
又真係完全冇問題 , 有 d 仲燒到脆口既添
老闆似乎睇得出我地未夠喉.
再介紹另一樣燒得既野 : 年糕條
平時係韓燒都有燒 , 不過次次都燒得好失敗.
不過呢度有滾筒 , 火喉易控制 , 又燒得平均.
出到黎外脆內軟架
食左咁多野就飽晒了
埋計再睇番張單 , 老闆好老實 , 冇蝦我外地人而收多錢.
不過要再一次讚老闆真係好好人 , 比完錢時 , 仲要仲要 , 送我地出大街 , 怕我地迷路 , 好可愛呀
當然要影埋佢地卡片啦
不過唔知有幾多人會去試試呢 ?
原文轉載自: https://wow.esdlife.com/space.php?uid=20275&do=blog&id=321427


text:
(旅程日期: 2008-05-11 至 2008-05-14)
行程: 香港 ~ 桃園機場 ~ 基隆夜市
我哋去到桃園機場都成點鐘啦, 第一件事當然係唱$$先啦, 超多人呀, 好彩我哋有個衝鋒人,一落機就一支箭噤去咗排隊! 如果唔係都唔知要攪幾耐! 攞完行李我哋就要搵車去今晚嘅溫泉酒店 ~ 喜凱亞溫泉酒店 去到一間租車公司左問右問, 佢哋話無8人車, 所以要租兩架車! 衝鋒人一聽到就話:{唔駛諗, 搭巴士啦!}就轉身走啦, 但唔知點解我哋7個人竟然好一致噤無跟佢走, 因為我哋都覺得應該有第二個選擇架庥! 就喺我哋商量緊之際, 就有人走埋嚟問我哋去邊到, 今次由dady出馬, 因為大家都係ga ge la(自己人), 佢哋話可以租兩架奔士比我哋NT$4000, 噤我哋計過同搭巴士相差NT1500, 每人都係多$50啫, 但時間上就快好多, 又唔駛轉車, 又唔駛搬行李, 噤都化算架喎, 但衝鋒人就話佢哋一定係禁住搶. 又想轉身走, 但我哋7個人一樣無動於中, 哈哈~ 因為我哋7 個人已經決定咗唔坐巴士坐奔士, 7對1無嘢講, 哈哈~ 坐咗差唔多兩粒鐘奔士終於到啦! 嘩 ~ 一睇到間酒店外表好唔掂喎! 但好彩入面原來唔差嘅, 同web site都差唔幾! 不過我哋四人房就好似細咗啲囉!
我哋喺酒店hea咗一陣就出發去基隆夜市啦, 今次我哋真係搭巴士啦!一去到基隆夜市, 多人到爆呀!我哋一行8人都唔知點行好, 最終我哋決定各有各行, 各有各食, 香腸, 魷魚, 魯肉飯, 刨冰......總之就係食..食..食..大家一輪狂掃之後, 又要趕返酒店浸溫泉, 返到酒店, 男人就去浸溫泉, 我哋女人對溫泉無興趣嘅就走咗去酒店對面睇下有無宵夜食! 發覺無嘢食, 最後都係去咗7-11掃貨!到佢哋浸完溫泉返嚟, 竟然比細佬買到宵夜返嚟, 我哋又開餐啦!開完餐我哋返房諗住睇下有咩玩啦, 點知維妮等等下就訓著咗啦!
行程: 西門町 ~ 101 ~ 饒河街夜市 ~ 遼東夜市 ~ 華西街
今朝嘅早餐有日式, 西式兩款揀, 為咗隱陣起見維妮都係揀西式, 而張生不嬲都對日式早餐情有獨鍾, 所以佢就揀咗日式啦! 呢朝嘅早餐雖然唔係自助, 但賣相就非常之靚呀, 係一個又靚又好味嘅早餐呀!去台北嘅車站就喺正酒店隔離, 我哋非常之好彩, 一出酒店就有巴士, 仲有好多位tim, 我哋8個人包咗成架巴士...嘅車尾, 又可以擺行李, 真係fit晒呀! 估唔到喺金山去台北嘅巴士又幾靚架喎, 成架旅遊巴噤, 一啲都唔似巴士喎, NT120都幾低坐! 坐咗差唔多成個幾鐘終於去到台北車站啦, 唔好以為我哋到咗, 我哋仲要坐捷運去西門站再行15分鐘倒, 先去到我哋今晚嘅酒店 ~ 富園國際商務飯店 因為我哋呢兩日都會坐捷運, 所以我哋決定每人買張悠遊咭, 悠遊咭就好似我哋嘅八達通噤, 搭車會平啲, 用淨又可以退番$$, 非常方便架! 去到酒店離遠睇個外表又係又殘又舊噤, 又大打折扣啦!但入到房又真係完全唔差喎, 仲幾正tim喎, 仲有DVD機tim! 究竟台灣啲酒店係咪間間外表都係殘殘舊舊, 內裹就四四正正嘅呢?放低行李之後, 我哋就行去西門町食lunch, 行到去左睇右睇都唔知食咩好, 終於比我哋見到一間食泰國菜嘅餐廳! 唔好諗啦, 就呢間啦, 餐廳仲比間房我哋tim呀, 呢間嘢平平無奇但啲嘢食又幾好味喎! 餐廳個名唔記得, 但記得就喺正老天祿隔離!
台北嘅地標101, 去到101感覺上都唔係好高啫! 影完一輪相, 見又無噤早去行夜市, 決定喺附近周圍行下, 順便睇下有無eeepc賣, 但發覺原來呢區係無asus囉! 行到無嘢好行, 決定早啲去行夜市! mami之前講過話要去饒河街夜市, 我哋就決定首先去呢個夜市先啦! 饒河夜市好明顯無基隆夜市噤熱鬧, 但一樣都有好多嘢食, 同之前一樣我哋各自分頭行動,最攪笑就係當我哋坐低食嘢時, 一見到自己人就會叫佢過嚟試食, 就係噤一個經過又走埋嚟食一舊, 下一個經過又走埋嚟食一舊, 啲食店佬闆見到我哋噤都笑我哋呀!芒果奶冰同碗魷魚勁好味架! 好快我哋就行完成個饒河夜市啦, 見時間仲早, 我哋一於再攻下一個夜市, 邊個好呢! 經過張生同衝鋒人商量過之後, 衝鋒人話去一個叫遼東嘅夜市! 遼東夜市? 維妮聽都未聽過呀!去到遼東夜市, 呢到都算係我哋去噤多個夜市最少人嘅夜市啦, 我哋唔駛半個鐘就行完, 仲係無食過嘢, 就行完! 見噤嘅環境我哋決定再攻第三個夜市, 就係華西街啦, 華西街就好似香港嘅廟街噤, 因為唔係好多人, 我哋都諗住一齊行, 但發覺原來行夜市8 個人一齊行係唔work架, 因為行行下我哋已經好自然噤分開晒lu! 行完我哋就搭的士返酒店lu! 就喺我哋坐的士差唔返到酒店時, 竟然比我哋見到嘉樂福, 仲係24小時營業, 仲要係離我哋酒店一啲都唔遠, 哈哈~今晚我哋有節目啦! 返到酒店, 原本我哋四個做人仔女嘅諗住飛起啲dady mami自己去嘉樂福, 點知比佢哋知道咗, 佢哋都話要去, 哈哈~我哋仲以為佢哋已經攰到唔識郁tim, 原來佢哋啲精力一啲都唔差架喎! 係唯一衝鋒人真係攰到唔識郁話唔去, 但衝鋒夫人死都要拉埋佢去, 所以我哋一行8人又浩浩蕩蕩噤去嘉樂福啦! 行完嘉樂福我哋又掃咗一大堆嘢食返酒店又開餐啦! 順便商量下聽日嘅行程! 究竟去淡水好呀定九份好呢?
行程: 書局街 ~ 淡水 ~ 漁人碼頑 ~ 士林夜市
經過尋晚嘅一番相量之後, 我哋都係.....未決定到究竟去 淡水好呀定係九份好!講真維妮對九份一啲好感都無, 因為之前去過只係覺得嗰度濕濕笠笠, 地方又窄! 而且張生仲話因為去九份會比較遠及晒時間, 所以最終我哋都係揀咗淡水! 未去淡水之前, 我哋要去一去書局街, 因為亞妹有成張list嘅書要買,行咗兩三間書局亞妹同維妮都有少少收穫, 但維妮好似買得多過亞妹喎, 一心準備好晒嚟買書嘅就買得唔多, 無諗過會買書嘅, 就買咗一大堆! 連mami都掃到幾本歌書! 好勵害呵! 行完書局街, 我哋就去淡水啦, 喺西門去淡水, 如果搭捷運要成個幾鐘, 識得維妮嘅人都知, 維妮係有地鐵恐懼症, 而捷運維妮真係覺得同香港嘅地鐵無咩分別, 依家仲話要坐成個幾鐘, 維妮可能會窒息架喎! 但可能衝鋒人對地鐵有情意結, 佢堅決坐捷運, 噤我哋唯有跟隊啦!上到捷運發覺原來都幾多香港人去淡水架喎!
一出淡水嘅車站就發覺呢個車站原來係紅磚牆起, 又幾靚喎! 車站後面仲係個海, 環境都幾靚架!喺呢度仲比維妮見到有人影緊婚紗相, 維妮都唔執輸, 偷影埋一份, 點知影影下, 比個新娘示意叫維妮唔好影tim, 維妮都係見妳幾靚女先影下啫, 唔比影就算數啦! 之後我哋行咗去老街, 老街有好多手信買架, 嚟到呢度就發覺我哋無揀錯! 呢度真係好行過九份好多呀! 起碼條路都闊啲呀! 聽講老街出名魚丸, 我哋又未食lunch, 就搵間魚丸食吓啦, 呢度係老街, 就搵間叫老店魚丸食啦!啲魚丸又唔係唔好食, 只係無咩特別啫, 反而啲雞同啲菜又幾好食,
食完嘢我0哋就繼續行老街, 行行吓我哋見到不可思議博物館, 細佬好有興趣噤, 但啲dady mami無興趣, 噤唯有我哋陪佢入去啦! 唉~維妮仲以為會好似泰國信不信噤大啦, 點知一入去就已經一眼睇晒, 真係搵鬼笨! 行完老街, 我哋原本諗住再搭車去漁人碼頭, 點知比我哋見到可以搭船去架喎, 我哋一於試下搭船啦! 去到漁人碼頭, 亞妹即刻變成維妮嘅御用model 所有廿年前嘅超高難度post都出晒嚟, 真係笑到我哋扒晒地!影到差唔多, 我哋又坐番船返去老街行番去車站搭捷運去士林夜市啦!自從 士林夜市唔知幾時改頭換面之後, 維妮今次都係第一次嚟, 依家嚟到同以前相比係好似整齊咗, 有規模咗! 但賣啲嘢就好似無以前噤有特色噤啦, 賣啲嘢就好似 旺角嘅女人街啲貨式噤, 行行吓, 見到阿宗麵線, 嚟咗台灣三日都未食過, 一定要試下啦, 真係keep到水準喎, 同以前一樣噤好食呀! 之後我哋又見到超大塊雞扒, 勁多人排隊, 我哋更係又排埋一份啦, 原本維妮以為同家鄉雞差唔多啦, 一食先知原來係超好味呀! 同家鄉雞差好遠呀! 正!正!正! 呀! 之後我哋再行去以前嘅鐡皮屋, 睇下仲咩好食, 果然同以前食嘅嘢差唔多! 但就好似少咗好多舖噤嘅! 哈哈~ 一入到去以前食過嘅台式鈇板燒仲喺到喎, 要回味下呀! 但好似無以前噤好食啦! 之後亞妹話未食過棺材板, 所以佢哋就去咗買棺材板食, 之後我哋就去咗食冰, 我哋個個都試咗唔同嘅綿綿冰, 嘩~呢幾日, 維妮日日都食冰, 但發覺最好食都係綿綿冰呀, 好似食雪噤, 超超超好味呀!喺士林食完嘢, 維妮原先係諗住今晚去美麗華影犘天輪, 但食完嘢都已經10點9啦, 維妮都預咗要放棄~ 因為坐得捷運去, 去到真係驚咩都影唔到呀, 噤dady就話坐的士去, 但我哋又驚會好遠喎! 噤啱我哋就企正喺的士站隔離, 於是dady就走咗去問去美麗華大約要幾$, 原來都只係二佰幾蚊, 噤我哋就123坐的士去lu! 去到美麗華維妮即刻set好晒腳架狂影, 維妮都係第一次影夜景咋, 但唔知點解影極都唔係好滿意囉! 我哋特登坐的士嚟到無理由影幾張相就走架, 所以我哋一於趕去坐最後一班嘅摩天輪! 上到摩天輪, 維恨又影, 但發覺係咩都影唔到囉! 坐完摩天輪我哋又要趕頭趕命噤去搭最後一班捷運, 維妮呢一刻係有少少內疚架, 如果唔係維妮話想嚟影摩天輪, 大家就唔駛趕頭趕命噤啦! 但之後發生嘅事仲令維妮更加唔好意思!事情就係, 就喺我哋趕緊去捷運站時, 就有位保安哥哥話我哋應該趕唔到去搭捷運架啦! 噤點算? 咪唯有搭的士啦, 但我哋之前搭捷運都搭咗個幾鐘, 搭的士咪好貴!!! 呢個時候我哋就見到有架的士, dady就走去問佢去西門幾多$$啦, 個的士佬就話二佰幾蚊! 我哋一聽到, 唔係庥, 噤平? 呢個時候張生先醒起, 係喎, 我哋依家唔係喺淡水, 我哋去過士林, 依家又嚟到美麗華, 加加埋埋都已經去咗一半路程啦! (點解噤遲鈍架)但我哋又諗, 路程行咗一半, 噤二佰幾蚊係咪貴咗呢? 我哋又唔識路, 佢可能會兜路兜到二佰幾蚊架喎! 我哋又唔想洩, 於是dady再去問多架幾多$啦, 點知頭先嗰個的士佬又跟住dady一齊行, 仲用潮州話同另外個的士佬講:{我話咗二佰幾蚊架啦! 唔好平比佢哋呀!} ha~你以為講潮州話我哋就唔識聽呀!你知唔知維妮dady係咩人呀! 咪ga ge la囉, ha~ha~ 跟住另一架的士就話同我哋講:{要三佰蚊!} 奸得佢哋呀! 於是我哋決定離開呢個範圍, 去另一邊再揾的士, 就當我哋問緊一架的士時, 頭先嗰個奸的士佬竟然出現喺對面線, 佢仲落埋車食住支煙企喺度! 佢噤嘅衰格樣, 擺明就係特登過嚟睇我哋點衰啦呢個時候我哋就知, 佢一定call晒台啦! 好彩呢個時候又有個保安哥哥見我哋噤, 就叫我哋行返出去大街嗰邊捷! 最後我哋出到大街捷, 返到去酒店係NT275, 呢個的士佬有無兜路我哋唔知, 但都好過搭嗰個衰格司機呀! 關於喺台灣搭的士, 我哋前一晚搭的士返酒店時, 其中一架都兜我哋路, 但佢兜咗路我哋都唔知架, 都係另一架的士佬好心話比我哋知咋庥! 返到去酒店後, 酒店職員問我哋係咪聽日返香港, 話如果係可以幫我哋叫的士NT1000去機場, 依~ 噤都係貴我哋搭巴士幾佰蚊咋噃, 都低呀! 經過一番商量之後我哋決定放棄聽日搭巴士出機場, 改搭的士啦! ho~ho~ho~ 商量完之後, 雖然已經係12點幾, 但唔知邊個仲話要去食宵夜, ha~ha~跟住我哋又再出去食宵夜, 我哋真係 ~好勵害哦~ 我哋一路行條街靜嬰嬰, 都唔知有無嘢食嘅, 終於我哋行咗成半個鐘先搵到一間仲好多人食嘢嘅舖頭, 但啲嘢食就認真庥庥哋啦! 食完嘢我哋就真係返酒店訓覺啦!
行程: 西門町 ~ 香港
因為尋晚太攰嘅關係, 維妮同張生今朝係無食酒店嘅早餐, 寧願訓晏啲~ 點知我哋出發時, 發覺原來dady mami同亞妹都無食早餐喎, 既然係噤, 我哋就去搵嘢食先啦! 未去食嘢之前, 張生同衝鋒人去退番悠遊咭啲$$先, 點知退$時比人發現我哋其中一個人尋日喺淡水搭船無比$, 嗰個人咪係dady囉! 都唔知佢係有心定無意嘅, 但就係噤先知道原來無比$人哋都check到架喎! 今日我哋主要係要買手信! 我哋去咗永來香, 老天祿同埋太和, 去永來香當然係買豬肉乾啦, 而老天祿就梗係買鴨舌啦, 但原來老天祿啲嘢係超貴架, 鴨舌貴就不在話下啦, 連其他嘢都好貴架, 唔係受人所托, 維妮真係唔會喺呢間嘢買手信呀! 原本我哋去完老天祿都準備走架啦, 點知行行吓, 比我哋見到一間舊式嘅餅舖有鳳梨酥賣, 呢間嘢叫太和, 我哋試過啲鳳梨酥又真係幾好食喎! 個老闆娘仲好好人叫我哋唔好買呢啲啦, 佢整啲新鮮嘅比我哋, 叫我哋晏啲先嚟攞, 老闆娘真係細心啦! 買齊晒手信, 我哋就要搵嘢食, 因為我哋有幾個人仲未食早餐呢! (都已經唔係早餐啦!) 行番去西門町睇下有咩食啦, 見到有間有雞絲飯食喎, 就呢間啦, 除咗雞絲飯, 我哋仲叫咗蘿白糕, 蚵仔煎, 米線, 仲叫咗珍珠奶茶, 唔知係咪肚餓呢, 樣樣嘢都好好食呀!尤其係個雞絲飯同蘿白糕呀!
食完嘢我哋就各自喺西門町行街街啦! 行完街我哋就返去攞鳳梨酥,啲鳳梨酥真係熱辣辣架!真係好新鮮呀!但新鮮又點呢?我哋又唔係即刻食,哈哈~夾啱時間我哋就行番酒店準備出機場返香港啦,去到機場我哋最後衝刺,又買手信,唔知點解噤多手信要買嘅呢? 之前我哋喺台灣買咗啲薯片, 諗住沿途坐車食嘅, 但點知我哋一包都無食過, 所以我哋上到飛機食完個食咗好似無食過嘅飛機餐之後我哋就開我哋喺台灣買嘅三包薯片食, 唔駛一個鐘, 我哋就掃晒三包薯片啦,好厲害哦!


text:
自上次我買左桂花糖整左元寶桂花糕之後(按此重溫),仲有成樽桂花糖係度,所以我就好想試下整酒釀丸子.
不過未整桂花酒釀丸子之前,我之前見到個仲簡單嘅養生甜品,所以就同小小豬先整依個桂花酒釀啫喱試下先啦~
其實我都係一次冇意中見到有網站嘅介紹,佢話雖然啫喱係凍甜品,不過加左桂花同酒釀一齊食,就會變成養生甜品.
因為酒釀可以生津活血及利水消腫,而由於酒釀含少量酒精,所以亦可促進血液循環及促進消化的功能.而桂花糖就有生津潤肺及滋陰作用,所以雖然係凍食,但都係好啱秋冬天氣食呀!
材料包括有:桂花糖一湯匙,酒釀半湯匙,荔枝味啫喱粉一盒及杞子約十粒.
其實咁多材料最難買都可以話係酒釀,因為我都真係搵左好一段時間先俾我係一暑間細細嘅雜貨店先買到.好在唔算貴,依一盒都只係$15~
不過一向唔"好"甜嘅我就覺得甜左少少,我想減多少少桂花糖嘅份量應該會好好多.
由於都唔算好重酒味,同埋我食左都冇乜不良反應,所以我都有俾小小豬食,話晒都係佢整,都要俾佢自己食下佢嘅製成品嘛~
其實依個我都係打算整俾自己食,所以小小豬唔食都冇所謂,就等我食埋佢,補補佢啦!(唉...嗰頭話減肥...依頭又肥多兩磅啦)
依家有齊材料,等我搵日再整桂花酒釀丸子先得,唔知熱食個味道係點呢?
温馨提示:由於桂花屬性都帶一點寒涼,所以大家係整之前,都要留意一下自己體質先啦!
大家一齊嚟交流下煮飯仔及去玩嘅親子樂啦!


text:
搜尋
《Stickypedia系列-性玩具:五大需知小知識(5)》 嚟到《性玩具篇》嘅最後一個post,今次會同大家講下買咗性玩具返去之後可以點樣清潔同保養.知道大家近排都好勤力用消毒酒精清潔生活用品,但記住矽膠性玩具係唔可以用酒精消毒架!因為酒精會侵蝕矽膠,令到性玩具嘅表層有好多微細嘅窿窿,啲細菌就會積藏左喺入面,咁到使用性玩具嘅時候就好容易感染細菌而導致發炎🦠.大家可以喺使用前同後用清水🚿同梘液🧼清洗性玩具,之後再用不掉毛嘅毛巾或者紙巾抹乾.但係因為清水同梘液無抗菌嘅功能,所以最有效嘅方法係購買性玩具專用嘅抗菌清潔噴霧/清潔液🧴.依啲清潔用品不含酒精,唔會破壞性玩具表層之餘又可以做到消毒抗菌,而成份亦都相對適合人體,可以用於任何質料嘅玩具上,所以大家喺選購性玩具嘅時候可以睇埋性玩具嘅清潔用品啦~ 另外,雖然基於衛生問題唔鼓勵同人共用性玩具,但如果伴侶間想共用性玩具嘅話🔗,都建議使用安全套,而且其中一方用完之後要徹底清洗性玩具,同埋換一個新嘅安全套先俾伴侶用.自用又想進一步保持性玩具衛生嘅話都可以使用安全套架.大家可以透過量度性玩具嘅尺寸去
糖不甩 Sticky Rice Love
- 2020年5月31日
- 3 分鐘
初次購買需知
《Stickypedia系列-性玩具:五大需知小知識(4)》 了解完性玩具嘅不同質地同功能,又認識咗要配合咩潤滑劑先玩得安心又安全,係時候講下購買嘅時候要注意嘅地方啦!好多人面對嘅第一個問題就係:想買性玩具但又覺得上鋪頭睇好尷尬😳 ⏩其實宜家有唔少情趣用品店都有online shop,可以俾大家慢慢選購合適嘅性玩具,而送貨方面,好多時貨品嘅包裝都好私密,唔會標明係性玩具,亦都唔會睇到裡面裝住啲咩,望落去同一般網購貨品無分別,所以大家唔洗擔心收件嘅時候覺得好尷尬或者驚俾家人發現啊~ 不過其實宜家有唔少情趣用品店都旨在為顧客提供一個舒適,私密度高嘅選購空間,店員亦會大方地解答顧客嘅問題,所以大家都可以考慮到店鋪選購架,始終性玩具都真係要攞上手feel下先可以了解適唔適合自己嘅☺ 終於上到鋪頭/網站,但種類選擇太多,花多眼亂,無從入手點算好🧐? ⏩大家可以根據「質料大不同」同埋「功能知多少」兩個post嘅內容選擇咗自己喜歡/想嘗試嘅性玩具類型先,再喺選購嘅時候揀返嗰一個類型嘅入門級性玩具,例如如果你想試用震動按摩棒嘅話,就選擇當中比較幼身,小巧嘅
糖不甩 Sticky Rice Love
- 2020年4月27日
- 3 分鐘
潤滑劑配搭
《Stickypedia系列-性玩具:五大需知小知識(3)》 潤滑劑同性玩具就好似調味料同食材咁,唔同嘅食材要配撘唔同嘅調味料,如果配撘得宜嘅話可以製成美味嘅食物,甚至提升食材本身嘅香味;但如果配撘錯咗嘅話,再好嘅食材都會變得唔好食.所以今次我會講下性玩具同潤滑劑嘅配撘,令大家可以安心享受性玩具🥰💦 1⃣ 水性潤滑劑: ✅可配撘的性玩具質料: 矽膠,金屬,玻璃,水晶 水性潤滑劑可以配合嘅性玩具質料廣泛,亦都易於清洗,但女士購買嘅時候要留意返潤滑劑有無甘油(Glycerin)嘅成份,甘油有機會影響陰道嘅pH值,誘發細菌感染,造成陰道炎,所以本身陰道比較敏感嘅朋友仔就要小心選擇啦🥺~大家可以參閱我地之前嘅文章《有咩特別款嘅潤滑劑?》去了解多啲.另外,使用飛機杯亦要配撘返水性潤滑劑,因為矽性潤滑劑會破壞矽膠飛機杯嘅表層,而油性潤滑劑較難清洗,加上飛機杯內部嘅結構複雜,可能會因為清潔得唔徹底而令飛機杯積藏細菌,甚至發霉💀.不過其實市面上亦有飛機杯專用嘅潤滑劑,而且有唔同嘅質感(例如仿真分泌物質感,濃厚拉絲質感,啫喱感等等)俾大家選擇架~ 2⃣
糖不甩 Sticky Rice Love
- 2020年4月13日
- 4 分鐘
功能知多少
《Stickypedia系列-性玩具:五大需知小知識(2)》 之前返情趣用品店嘅時候,好多客人上到嚟都對於自己想買啲咩功能嘅性玩具毫無頭緒,咁我除咗同佢哋介紹唔同性玩具嘅功能之外,好多時都會建議佢哋喺自慰嘅時候了解下自己嘅性器官對於唔同嘅刺激有咩感覺,例如鍾意刺激陰蒂定陰道多啲,或者男士自慰嘅時候點樣刺激陰莖會舒服啲咁,再根據佢哋嘅喜好去挑選性玩具.今次我就會為大家介紹性玩具比較常見嘅4種功能: 1⃣ 震動及按摩 有唔少玩具同時具備震動同按摩 (上下或打圈按壓) 功能,所以我就將佢哋合併一齊介紹啦~ 震動及按摩功能嘅性玩具種類好廣泛,可以刺激性器官嘅唔同部分,包括陰蒂,陰道,陰莖,前列腺等等,亦都有用於刺激後庭嘅震動器.現時好多性玩具都可以調較震動速度同頻率以及按摩嘅力度,亦都有唔少「雙重享受」嘅按摩器,例如可以同時刺激陰蒂同陰道,或者同時刺激前列腺同會陰.咁唔知大家知唔知道男性前列腺同會陰係喺邊度嘅呢?其實前列腺係位於距離男性肛門5至7厘米嘅位置,喺膀胱下方,大約好似一粒栗子咁大,可以透過按壓達到高潮,不過因為後庭缺少分泌,所以使用按摩前列腺
糖不甩 Sticky Rice Love
- 2020年4月9日
- 2 分鐘
質料大不同
《Stickypedia系列-性玩具:五大需知小知識(1)》 揀性玩具同揀衫一樣,質地都好重要,要知道自己適合邊種質料就要先了解各種質料嘅特性.所以今次我會為大家介紹性玩具嘅4種主要質料—矽膠,金屬,玻璃同水晶. 1⃣ 矽膠 常見性玩具類型:按摩棒,震動器,男士自慰杯等 👍🏻 優點: - 最常見嘅性玩具質料,因此相對多功能同款式可以選擇 - 相對柔軟,因此較適合入門使用者 - 外型設計多元化,不露骨 (例如 : 唇膏形震動棒,動物造型震動器,飛機蛋等),易於收藏 - 質料較輕盈,方便攜帶 - 豐儉由人,budget較少都有唔少選擇 👎🏻 缺點: - 使用時較易產生磨擦,因此必須配合潤滑劑使用💦 - 矽膠表面較易堆積塵埃及細菌(要小心收藏,例如使用防塵袋/盒) 2⃣ 金屬 常見性玩具類型: 按摩棒,震動器 👍🏻 優點: - 堅硬有力,較易刺激敏感位置 - 外表光滑,使用時免卻磨擦造成嘅不適 - 易於清洗,耐用 👎🏻 缺點: - 價錢較昂貴 - 觸感較冰冷(都有人喜歡冰感❄),但可以溫水浸暖後再使用♨ 3⃣ 玻璃及水晶(因
糖不甩 Sticky Rice Love
- 2020年4月4日
- 2 分鐘
Stickypedia 系列 — 性玩具
唔知大家會唔會同以前嘅我一樣,對於性玩具充滿好奇但又唔知從何得知相關嘅資訊呢🧐今次Stickypedia就會為大家介紹「5個你必需知道的性玩具小知識」💡事不宜遲,先同大家簡介下依5個小知識係關於啲咩啦💭 1⃣ 質料大不同 除咗常見嘅矽膠之外,性玩具其實仲有其他唔同嘅質料,例如金屬,水晶,玻璃等等.而每種質料都有佢嘅特性,想知道邊種質料適合自己就要留意之後嘅post啦! 2⃣ 功能知多少 今時今日,性玩具嘅功能已經好多元化,務求滿足唔同人嘅需要.今次就揀咗比較常見嘅4種功能同大家分享—震動及按摩,衝擊(抽插),吸啜/抽真空,伴侶共享.同安全套一樣,梗有一款岩你~ 3⃣ 潤滑劑配撘 相信大家睇完「安全性行為」同埋「潤滑劑介紹」兩個系列之後都對潤滑劑唔陌生啦,喺用性玩具嘅過程中,潤滑劑同樣係一個必備嘅好幫手.依個post就會同大家講解下唔同質料嘅性玩具要配撘咩類型嘅潤滑劑,亦都會講下可以提升快感潤滑劑架💦💦 4⃣ 初次購買需知 第一次買性玩具又怕尷尬唔知去邊買好?點樣選購有品質保證嘅性玩具?原來買性玩具同買野食一樣,都要選擇有信譽嘅店


text:
緊身褲
緊身褲(tights)係一種衣物,指一條緊身噉包住腰並且一路最少包到腳踭位嘅褲,而如果條褲包埋腳板嘅話,噉條褲就算一條襪褲(footed tights).緊身褲有好多功用,包括著喺條面褲下面做保暖,或者係跳芭蕾舞嗰陣用嚟展示身體線條呀噉.
舞蹈上嘅使用[編輯]
古典芭蕾舞嘅舞蹈員喺跳舞嗰陣通常會著緊身褲或者襪褲.一般認為,著住緊身褲跳芭蕾舞有以下嘅好處:
- 緊身褲會輕輕噉壓縮雙髀嘅肌肉,改善血液循環.
- 緊身褲喺凍嗰陣可以幫對髀保暖,喺熱嗰陣就可以吸汗.
- 緊身褲表面一般都比較平滑,所以喺個舞蹈員做一啲會涉及雙髀互相掂到嘅舞步嗰陣,緊身褲可以起到減低摩擦力嘅作用.
- 喺練習嗰陣,一個學生著住緊身褲令老師可以睇清楚佢雙髀每一嚿肌肉嘅狀態啱唔啱;事實係喺 18 世紀,啲人最初提議男芭蕾舞蹈員要著緊身褲嗰陣其中一個最重要嘅理由就係,佢哋發覺當時男芭蕾舞蹈員「著一般嘅長褲跳舞」嘅做法搞到老師成日都睇唔到男學生上堂嗰時嘅失誤[1].
- 喺表演嗰陣,緊身褲幫到舞蹈員展示身體嘅線條.
攷[編輯]
- ↑ Are tights really necessary Down Under?. Dance Australia.


text:
打開車尾箱,發現 Mandy竟然放 咗 16對鞋,一張棉被,小型吸麈機,連行李篋都有.「咕係 fans送,張被係媽咪買俾我,佢見我成日 喺外景開通頂驚我凍親.」
小特搜
女車搜
做藝人一開劇就要夜以繼日咁開工,尤其當紮 嘅小生,花旦,搞到私家車都變成私家居.最近忙拍劇 嘅黃智雯,直頭當 咗部 Honda車仔係佢第二個家.除 咗咕,棉被,佢 喺車尾箱仲放了 16對鞋,搞到車尾箱成個迷你儲物櫃咁!
黃智雯 16對鞋坐鎮
攞咗 8年車牌 嘅 Mandy(黃智雯),兩年多前以近廿萬買 咗人生第一部車,「 09年我已經睇中 咗當年 Jazz新款紫色車,平時 Jazz嘅車係冇出紫色,所以我 10年初都買番 09年 嘅款.我命格欠火,紫色,紅色係 Lucky!」的而且確, Mandy買 咗呢架車後,先拍《缺宅男女》再拍《巴不得媽媽》,一部劇比一部劇重戲份.
車尾鞋櫃
「我平時拍劇,出活動要襯唔同 嘅鞋,所以車尾箱會放好多高 踭鞋,仲有幾對波鞋㖭,有時我得閒會去跳舞,呢度 嘅鞋只係我屋企 嘅一角.」
每周吸塵
Mandy一得閒就會幫架車清潔:「我一星期洗兩次車,得閒就吸塵.」所以吸塵機唔少得.
必備 GPS
「開外景好多地方我都唔識去,所以我架車一定要有 GPS導航.」
多卡傍身
Mandy架車有好多卡,油卡,八達通, TVB員工證都擺晒喺車頭.
香氣四溢
呢支 hand cream係 Mandy喺美國買番 嚟,香港仲未有得賣, Mandy貪佢有好清 嘅茉莉花味,所以一次過買 咗幾十支.
呢個香薰座裝着香氣四溢 嘅白麝香,係 Mandy媽咪送 嘅,呢個阿媽認真廿四孝.
外景孖寶
Mandy架車放有外景必備 嘅花露水(右),去郊外做 嘢可以驅蚊同當香水聞,好有用,而暖貼通常都係冬天先用.
HONDA JAZZ
徐子珊 揸車學外語
《雷霆掃毒》進入結局周,女主角徐子珊大有機會憑劇中「道友婆」陳家碧一角問鼎視后.一向忙碌 嘅佢,車內的物品明顯冇 Mandy咁多,不過貼身用品同樣唔少得.
「有時着高 踭鞋做 嘢着得耐會好 攰,所以返到上車或者未埋位前,我會換上呢對拖鞋,等對腳休息下.」
學意大利文
「呢隻碟係學意大利文 嘅,佢播完一段意大利文就會播番英文翻譯.我 喺車得閒就會聽,聽得多都記到一 啲 㗎!」
Fans咖啡杯
「呢個杯係 fans喺俄羅斯買俾我,我覺得好靚,平時買咖啡我都會用呢個杯裝.」
外購寶石
「呢粒土耳其石,係好多年前我 喺黃金海岸 嘅跳蝨市場買 嘅.我鍾意藍,白色,就算換 咗車我都唔會掉.」


text:
奉恩寺 (Bongeunsa Temple) 係江南區嘅一座佛教寺廟,靠近 Starfield COEX 購物商場,建喺 794 年,收藏咗唔少佛教文物,都係經常會舉辧好有趣味嘅宗教活動,畀訪客了解韓國傳統佛教習俗.
寺廟四周圍超級寧靜,環繞住時尚摩天大樓,購物中心同現代建築物;寺內幾個殿堂都有祭壇同畫咗色彩鮮艷嘅壁畫,而「大雄殿」同「地藏殿」就係必遊景點—
奉恩寺 (Bongeunsa Temple)名列首爾 21 大玩樂活動 (閱讀有關首爾的資料)
大雄殿外面懸掛咗幾百個白色紙燈籠,另外有一座三寶塔;地藏殿裡面嘅壁畫就畫咗地府十王同地藏菩薩.
奉恩寺嘅著名文物包括 300 件佛教經文木刻,朝鮮王朝學者兼書法家金正喜嘅書法墨寶,同埋一尊高 32 米嘅彌勒菩薩雕像.
遊客可以參加寺院寄宿計劃,體驗佛教僧侶嘅生活,深入了解韓國佛教習俗.參觀期間,您仲可以參加多種活動,包括導賞團 (英語,日語同中文),清晨靜修,蓮花燈製作同茶道等.
1 月下旬到 2 月初,奉恩寺會舉辦一年一度嘅首爾蓮花燈節,慶祝佛祖誕生,仲有傳統花燈展覽.
乘搭首爾地鐵 9 號線去奉恩寺,喺奉恩寺站落車,由 1 號出口行大約 2 分鐘就可以到達.


text:
專欄:[香港在日本]
喺1月9號朝早8點播出嘅スッキリ(我家好宅大公開)Touch環節,介紹咗一位喺京都嘅案内所做嘢嘅香港人.佢嘅敬業精神同埋對日本嘅熱愛令到主持人都好佩服.
故事嘅主人翁係鍾雪兒,自細就鍾意日本嘅動漫,入到大學之後就奮力學日文,之後仲去咗好多次日本旅行.去咗各地旅行嘅佢愛上京都嘅氛圍,依家25歲嘅佢工作嘅地方係京都塔嘅關西旅遊信息服務中心(Kansai tourist information centre kyoto).一齊睇吓佢平時做嘢係點㗎啦!
紐西蘭旅客
有一位紐西蘭嚟嘅旅客想買京都塔展望室嘅入場券,係買緊嘅時候就問佢係第幾次黎京都旅行,發現佢第一次嚟日本就即刻向佢推薦咗好多唔同嘅景點同路線.由京都到奈良,甚至和歌山同廣島,熱情介紹咗整整40分鐘!旅客就大讚收到好多寶貴情報好開心.
美國旅客
之後有兩個來自美國嘅旅客,佢哋想買去東京嘅新幹線車票,仲想預約座位添.喺佢哋仲諗緊點樣表達嘅時候,服務貼心嘅雪兒就即刻問佢哋係咪想座睇到富士山嗰一邊.遊客即刻讚佢好好呀!
印尼旅客
去到另一日嘅採訪,雪兒一邊講住流暢嘅印尼話,一邊帶住嚟自印尼嘅旅客去到為伊斯蘭教徒設置嘅祈禱室.點知突然間佢就好心急咁跑起上嚟,原來係有人唔記得咗個電話係祈禱室.平時總係掛住微笑嘅雪兒都不禁擔心電話嘅主人記唔記得返嚟攞返.好彩過咗一個鐘,佢哋就返嚟搵電話然後雪兒就帶咗佢哋去拎返喇.
形象擔當?
喺外地唔見咗野都搵得返真係好開心,對當地嘅印象亦有影響,而電話嘅主人亦都笑住咁話係雪兒係佢嘅恩人.主持人最後就評論話2020奧運就係靠呢一班咁有心嘅觀光大使喇.
值得自豪,學習
其實雪兒下定決心要喺京都做嘢嘅時候睇到案内所請人,應徵咗之後順利見得成,由2016年嘅10月就開始喺度做喇.佢嘅目標唔單止係要做好份工,而且仲係要為旅行者提供貼心適切嘅服務,令佢哋更加鍾意京都同日本.睇到佢親切嘅笑容同埋對工作嘅熱誠,身為香港人都覺得好自豪啊!唔少人都話想以佢為目標努力添.


text:
去旅行緊係想食好野,想食靚和牛燒肉又怕太好食叫太多大出血…
就緊係要食放題啦!
今日就帶大家去銀座一間叫炙屋武蔵,
可以食到A5和牛放題嘅燒肉店~
今次我食嘅係「極上和牛食べ放題(Gokujyo Wagyu Tabehoudai)」嘅course,
男士6200Yen,女士5200Yen
(限時90分鐘,前30分鐘Last Order)
依個course除咗牛舌,牛肋骨等一般部位之外
仲有好多平時食唔到嘅和牛部位可以揀,
而除咗肉之外,泡菜,沙律,飯類,湯,和牛壽司同甜品等等都係任食!!
佢首先會上咗一個指定嘅拼盤,
入面會有哂MENU所有嘅和牛部位同埋雞肉,豬肉
仲有個細牌仔寫哂部位名同埋介紹,
因為有D稀有部位分得太細
例如牛臀肉(イチボ),
腰部至臀肉中間嘅位置(ラム芯),有D連中文名都無..
所以唔識日文嘅朋友我建議可以逐個部位燒,
覺得好食想再叫嘅,就留起個牌仔 之後可以方便俾STAFF睇~
好似咁~
(要記得食完拼盤再叫嘅時候一次只可以叫兩種)
話哂係A5級..味道當然係無得輸,
口感非常柔軟,入口即溶,
肉味好香,再加多小小鹽同醬汁,超好食~
不過因唔同部位,會食到有D會較硬身或者軟身,
去食嘅朋友可以因自己喜好去叫架~
而MENU入面令我最驚喜嘅就係依個和牛壽司,
一開頭見到係生嘅會有小小怕,
不過一食落去,不得了~
佢係將和牛輕輕咁燒一燒,等佢D肉味出黎,
但又保持住生牛肉嘅口感,加埋D蔥花同埋芝麻..
真係好食到喊
當然…主角係食和牛,
所以建議大家都唔好叫飯類..一陣食飯食飽咗就唔好啦
食到咁上下,最後就緊係要叫甜品啦~
分別有朱古力雪糕,抹茶雪糕同埋芒果雪糕
唔好睇小放題嘅雪糕..
佢地嘅雪糕味道都好濃郁好好食架~
店鋪開星期一至日嘅17:00~23:30
予約方面雖然唔係必予約制,
但係因為係人氣店,都好易無位
所以予約會安全D
予約電話:050-5868-4471
想食和牛又好大食嘅朋友有興趣記得要去挑戰下啦~


text:
連登有個咁既post呀,哈哈哈哈,又有巴打send畀肥西,叫我講兩句.我心諗,有咩好講呀?呢種女,係咁架啦.
我肥西做人,真係冇咩好,係記性好撚好.講到自己天上有地下無入水能游出水能飛既歐鎧淳bb呀,我想問下呢,點解你同你條仔果組係唔同組既,你可以同佢一齊跑既?而家大會有冇規矩架?你地唔係好跟規矩架咩?你地唔係覺得運動員好需要 fair play 架咩?點解而家有網民話你同條仔唔同組,都可以一齊出發既?
先唔好咁賤好似d 連登仔咁講你條仔有冇頭髮啦.男人去到某個年紀,頭髮少唔撚緊要架,錢多咪得囉,係咪?
咁又係,規矩,係運動員心目中,算得係咩呢?明明同佢一齊練水,游得快但冇資格參賽果個運動員,就唔撚係運動員,唔撚係自己人.係大人物個仔,係官二代既果個代表呢,就係我teammate 就要撐到底.呢d 咁既女,係d cheap 香港渣男先會j 架咋.見高拜,見低踩,唔理運動家的風度精神既女運動員,係香港比比皆是.明明田總仆街過香港政府,話dq 你就dq 你,話截龍就截龍,佢身為運動員,唔係佢果瓣啦,咁點解仲要參加呢d 咁撚閪既比賽?
為左打卡,為左陪條仔,就做乜撚野都得.呢種咁既女,你地香港人慢慢j啦.肥西勸歐bb好出黎解釋下,可能佢同田總熟,話因為我係歐bb,所以我做乜撚野都得,你地d 庶民,就註定做二等公民架啦,咁可能香港人都會因為你靚而接受囉.


text:
近年美國性學家提倡床上禮儀,除咗要求夫妻喺性愛上唔好夾硬嚟,要尊重對方需要之外,仲要顧及對方嘅感受,切勿只顧自己嘅感覺.澳門富城夜總會嘅索女木子不但認同呢個講法,仲表示若然遇到無禮男,一定要出招還擊.
有人話對付冇禮貌嘅人最好嘅方法,一定係以眼還眼.而木子唔單止相當認同呢個講法,尤其係床上嘅無禮男,更係要諗辦法嚟炮製佢添!點解一講起床上無禮男時,木子會咁扯火呢?木子氣道:「因為呢啲冇禮貌嘅男人真係好討厭,如果你出聲同佢講話咁樣唔得時,佢哋仲會大聲夾惡咁話你,你話係咪好谷氣先?」據木子講佢經常遇到最氣頂嘅事,就係嗰啲不自量力又多多要求嘅男人.乜嘢為之不自量力呢?好似有男士支兵器唔係咁長,卻要玩啲高難度體位,結果搞到兩頭唔到岸之餘,對方仲將責任歸咎喺佢身上,又難怪木子會咁扯火嘅.
咁唔知木子有乜嘢辦法可以炮製佢哋呢?木子就話:「我又唔會一嚟就炮製嘅,先會同對方講吓道理,話係先禮後兵又好,或者畀個機會佢檢討一下又好,如果對方冇改變嘅話,咁我真係要出招喇!」講到炮製嘅方法,木子話一般嚟講,佢會先用小嘴吹奏到對方快到爆發嘅臨界點,等佢哋入正題又唔係,唔入正題又好難過,當見到佢哋面有難色時真係心都涼晒.若然對方把持得住嘅話,木子就會使出最厲害嘅騎術,將對方狠狠地騎到發射升空,等佢哋唔可以慢慢咁細味床上嘅快感,果然係絕呀!
身高:5呎4吋
三圍:34,24,34
撰文:魂
攝影:昌


text:
足球球證
足球球證係足球比賽入面負責執行球例以維持球賽公平嘅人,職責係判決入球,罰球,越位,界外球,角球等[1].一場正式足球比賽嘅球證通常包括:一個主球證,兩個旁證,一個第四球證,部份比賽有另外兩個底線球證,亦可以有視像助理球證.
主球證[編輯]
主球證擁有最大嘅權力,並可以懲罰球員同推翻旁證嘅判決.主球證會喺場入面近距離跟住個波或者控球嘅球員而走動,睇實佢哋有冇犯規,佢身上會配有一支哨子,用嚟吹響示意比賽開始或結束,吹罰犯規,個波出界或示意換人等等;另外佢身上會袋住一張黃牌同埋一張紅牌,黃牌係用嚟警告犯規嘅球員,表示如果球員再攞黃牌就要趕出場,而紅牌就係畀啲嚴重犯規嘅球員,將佢即刻趕出球場.球證喺進入球場之後直至比賽結束,有權警告同埋將球員驅逐離場,包括喺中場休息嘅時候,加時比賽嗰陣同埋互射十二碼嘅時候.
旁證[編輯]
旁證負責判決越位,界外球,角球等,並協助主球證執法,兩位旁證唔會企入球場入面,而只會分別企喺兩方區域嘅邊線上下游走.佢哋嘅手上會拎住一支旗(多數係黃紅色格仔旗),用嚟傳遞重要訊息畀場內主球證,有時主球證睇唔到一啲球員嘅犯規動作,就會同最接近嘅旁證了解事件,跟住先決定判唔判罰.
第四球證[編輯]
第四球證係負責場邊換人,檢查吓出場嘅球員身上嘅配備有冇問題,舉燈牌示意換人嘅號碼,而當球賽到咗中場前或者完場前,亦會根據主球證畀嘅訊號而用燈牌示意嗰場波會補幾多分鐘比賽時間.當主球證或者旁證因為受傷而唔能夠繼續執行職務嗰陣,第四球證就會上場頂替佢哋.
底線球證[編輯]
部份比賽會有另外兩個底線球證,主要職責係協助主球證決定喺禁區裏面發生嘅事,同埋個波係唔係已經過咗龍門白界.不過自從有視像助理球證之後,已經冇再用底線球證.
視像助理球證[編輯]
視像助理球證係透過視像即時重播同通訊系統協助主球證執法嘅裁判員,當遇到有爭議性問題,球證可以要求睇重播.目前VAR並唔係強制性,各地比賽可以自己決定用唔用.


text:
幫三姊弟驅蚊
3 姊弟平時唔鍾意隻手有嘢箍住,戴咗會覺得好唔舒服,好快就除咗佢,但係當我話戴咗呢隻手帶之後會冇蚊咬,佢哋就好雀躍,爭住戴,戴咗仲唔會除添!而呢款小童尺碼驅蚊手帶有 3 個唔同設計,家姐 Keicy 攞佢最愛嘅粉紅色「海洋世界」,細妹 Kassy 就要有紫色魚仔嘅「清涼夏日」,而有型細佬 Par Par 就揀啱佢性格嘅「海盜世界」,一人一隻唔駛爭!我即刻喺手帶上高嘅名牌寫佢哋個名,有晒記認就包冇搞錯,可以齊齊戴出街,探索大自然!
凡係畀小朋友用嘅產品,始終都要謹慎啲,我查過資料,呢間公司嘅產品喺全球 35 個國家有得賣,仲係法國最多人買嘅天然驅蚊用品.過倒歐盟嘅檢測,又咁多人買,當然係安全同無毒啦,一定可以放心用.
手帶唔止防水,仲好方便易用,將驅蚊膠片攝入手帶,然後戴喺手腕或者腳腕就得,15 日有效,而膠片裡面嘅精油唔會接觸到小朋友嘅皮膚,所以 Keicy,Kassy 同 Par Par 點郁都冇事,佢哋好似剝殼雞蛋嘅肌膚就唔會敏感啦!^^
其實我都算幾惹蚊,所以去親有草嘅地方都一定會畀蚊針,雖然呢間公司都有出好靚嘅大人防水手帶同驅蚊扣,但我最鍾意係佢哋嘅驅蚊啫喱,細細支,可以放喺手袋,仲攞得上飛機,去熱帶地區都冇問題,一支日日搽面同身最少可以用 30 日,好抵用!
平時我同 Keicy,Kassy 出街,會袋定再細支啲嘅止痕紓緩啫喱,有時無啦啦畀蚊針咗一兩吓,搽咗就即刻唔痕,仲涼涼哋添!因為佢有經過皮膚科測試嘅天然混合精油同植物精華,啱 3 歲或以上嘅大小朋友一齊用.
坊間有好多驅蚊產品都好大浸味,不過呢間公司嘅手帶同驅蚊啫喱等產品,味道都幾 okay,唔攻鼻,仲喺好多大型商店都有得賣,而我自己就喺「有隻貓做代言人」嘅個人護理產品連鎖店搵到,覺得好用嘅話返畀我知吖!:)
FB:KeicyKK
你又點睇?
There are no commentsAdd yours
You must be logged in to post a comment.


text:
話咁快豆豆就半歲,不過已經同佢去第二次去旅行喇!今次我地去釜山,去前完全唔知會唔會有育嬰室,最壞打算係街邊企係度餵,幸好都唔駛,可以順利係餐廳同育嬰室餵奶.因為已經開始加固加上我係全埋身,所以今次冇再帶奶泵,變相帶加固用品就得.
[加固用品]
1. 糊仔
行程上唔知會唔會有其他野岩豆豆食,所以出發前會開小小糊仔佢食
2. 學習水杯
加固後一定要飲水,有媽媽擔心當地水質問題,但豆媽有照比
3. 米餅
我地開餐時如果有適合既食物就會食俾佢(如生果,蛋黃,豆腐),如果冇就會俾米餅
4. 食飯圍兜
飲水都可以飲到濕晒,所以揀圍兜款可以接水接食物
[日用品追加]
1. 吹氣學習椅
吹氣學習椅可以摺同埋沖涼用,不過係淋浴式咁沖,豆豆唔慣有扭計
2. 小量玩具
半歲既BB已經開始識玩,所以一定要加定小量玩具俾佢
豆豆人仔細細已經有唔小玩具,但講到要帶去旅行,我一定會揀易攜帶,輕便,有音樂,唔易爛既玩具.登登登登登~
米奇點讀筆,音樂錄音卡,米奇硬卡書
今次入住呢間酒店豆爸同我都好失望,被套穿窿,仲有爬行生物?同埋成間房好黑!呢次中晒伏,好彩豆豆都唔怕黑咋,仲聽住音樂好開心咁周圍爬!
**音樂錄音卡**
酒店始終都係陌生環境,返到酒店我地就會播音樂去螢造返平時既氣氛.呢張音樂卡表面上睇只係一張好普通既卡仔,但佢配合米奇點讀筆就可以錄音,播歌同唱karaoke,神奇呢!
豆豆好好奇搵聲音來源
呢五日四夜用"SONGS"功能播歌,唔需要再帶差電器電都夠用,"SONGS"入面內置?十幾首歌仔,首首我地已經熟到成首識唱~
豆豆每次見到枝米奇筆就會好興奮
返到酒店就係豆豆開P時間,可以爬爬又有音樂聽,呢個笑容豆媽溶化了
**米奇硬卡書**
呢本書係硬卡造,唔怕俾佢撕爛.不過而加豆豆口腔期,淨係咬咬咬,所以都要睇實佢,唔係本書都會咬爛啦!
豆媽會同佢介紹米奇既朋友叫名,希望佢認識多D,唔知幾時會識指住講佢地既名我聽呢!
下次去旅行可能係一歲後,到時識行識走,記得拖住媽媽,期待同你用"KARAOKE"一齊同媽媽唱歌~
寰宇家庭|用家分享|豆媽 Mannis
(豆豆 (9個月) – 懷孕期便開始使用「迪士尼美語世界」)
緊貼 World Family Hong Kong Facebook (點擊)
於Instagram Hash TAG #WorldFamilyHongKong 分享您使用「迪士尼美語世界」Disney's World of English 的時刻吧!


text:
交叉
出處改
關於「交叉」嘅出處,而家有幾隻講法:
出喺英文嘅單詞「fault」度改
如估喺歐美國家睇嚟講,「交叉」係最先出喺英國度成日用嘅英文單詞——fault.喺好耐之前,英國嘅老師喺改緊學生嘅作業時,睇到作業入面啲嘢唔啱嘅,就響嗰度寫咗個「fault」嘅單詞上去,啫係「錯」噉解.[1]後嚟呢個單詞要寫5個字母係好麻煩,就用咗個單詞嘅第一個字——「f」字嚟頂住喇.結果過咗好耐,重變咗越嚟越簡單嘅寫法——「×」.由於寫呢個符號非常之方便,所以就傳到成個地球都用呢個符號喇.
出喺英文單詞Xmas嗰度改
雖然聖誕卡有時寫嘅「Xmas」係個懶惰嘅寫法,但其實佢嘅「mas」係拉丁文嘅「mass」唔要一個字, 而「X」係出喺希臘文入面,讀k音.重係基督嘅首字,而拉丁文嘅Christ就喺呢度搬過去嘅. 所以早喺16世紀嗰時,學術同宗教都認咗交叉係噉寫法,以為將「Christmas」寫成「Xmas」凈係懶惰寫法兼剷除宗教意義,其實係一個誤解[2].
出喺帶有ex-開頭嘅英文單詞嗰度改
電影院改
喺英國街頭嘅電影院入面,有時部分鹹片成日見到有個「X」嘅符號,其實呢個就出喺Exclusive呢個英文單詞,呢個就係包括未夠18歲嘅觀眾噉解.其實早期唔啱細路睇嘅片就係用H呢個符號,嗰時唔贊成用X呢個符號先至俾人話因為佢好型噉解.
街頭潮流改
而家喺英國街頭部分地區都見到有「X」嘅符號,而且重變咗一個文化,係因為佢當地部分啲人話X係好in兼好型,強調嗰啲有典範嘅輪換或XFactor噉解等.
「交叉」喺唔同國家嘅意思改
全球各地改
喺全球各地,交叉就係話加個「×」符號噉解.老師幫學生改作業嗰陣成日都喺答錯咗嘅題度打個交叉上去嘅.
美國,加拿大改
喺美國同加拿大,一般都係喺你揀嘅方框入面打個交叉,包括操作系統都係噉.
部分國家或地區改
之前好多地方嘅投票,喺候選人隔籬嘅格仔度劃個交叉即係「揀佢」噉解,但後嚟啲人話「交叉係咪話唔要爾個候選」嘅講法,結果部分國家或地區後嚟先至改返有正面意義嘅剔.
用法改
交叉喺古代行到而家都用緊,依家有好多隻用法.其中就包括:
接收郵件改
啲人有時喺簽收郵件嗰時喺郵差嘅電子儀器嗰度簽名.除非係銀行公文要檢查銀行嘅簽名之後,唔係嘅話,由於難認準確嘅書寫關係,所以喺電子儀器嗰度丼個交叉就當你收咗,而呢個「傳統」到而家都重有用.
鹹片改
喺而家英國街頭嘅電影院,凡係影鹹片嗰啲,都係打個交叉嘅符號嚟唔畀唔夠18歲嘅人入去睇.
定位改
喺地圖入面定位嗰時都成日用到交叉,去標示明確嘅位置.
Unicode文字區入面嘅位改
喺Unicode入面都有好多隻同交叉有關嘅符,其中就包括:


text:
-
東京ミルクチーズ工場 芝士夾心餅$119.00
截止訂購及入數日期 : 2022 年 6 月 30 日
到貨時間 : 約為確認訂單後的 14 – 21 天 (此為大約時間)
東京必買手信
東京ミルクチーズ工場芝士夾心餅
日本開關啦!雖然暫時未有得自由行,但係都可以食住東京人氣芝士夾心餅當去咗先總共有5個口味㗎
海鹽芝士夾心餅 用咗北海道牛奶,法國海鹽,再加上混入咗卡蒙貝爾芝士嘅朱古力製作而成
芝士同海鹽嘅咸味同朱古力嘅比例啱啱好食落保留咗少少海鹽嘅味道
蜂蜜芝士夾心餅 內層用咗西班牙蜂蜜,戈貢佐拉芝士,再加上白朱古力製成
呢款齋睇材料以為會好甜,但係實際上食落去唔會覺得太甜,恰到好處咁
(季節限定)草莓芝士夾心餅 夾心外層加咗草莓
內層就加咗奶茶味嘅朱古力,再混合芝士口感層次滿分呀
🍦(最新推出)雲呢拿芝士夾心餅
6月新出呢款雲呢拿芝士夾心餅,用咗大溪地產嘅雲呢拿,再加上平時用嚟整Tiramisu嘅馬斯卡邦尼芝士🧀
食落口會係帶有少少奶酪味嘅朱古力餅咁㗎😙
🍋(店頭限定)檸檬忌廉芝士夾心餅
呢款口味係得實體店先有得買㗎😙食落口有清爽嘅檸檬味,啱晒配埋紅酒一齊食😋
同事們食完都覺得好好食想試就唔好錯過啦!